ചെകുത്താന്മാരാണ് ഈ കുറ്റവാളികള്; റേപ്പ് കേസുകളിലെ 100 പ്രതികളോട് ഉത്തരം തേടിയപ്പോൾ | Daily Indian Herald\nചെകുത്താന്മാരാണ് ഈ കുറ്റവാളികള്; റേപ്പ് കേസുകളിലെ 100 പ്രതികളോട് ഉത്തരം തേടിയപ്പോൾ\nബലാത്സംഗക്കേസുകളില് കോടതി കുറ്റക്കാരനെന്ന് കണ്ടെത്തി ശിക്ഷ വിധിച്ച 100 പേരോട് സംസാരിച്ചാല് എന്ത് സംഭവിക്കും? സ്ത്രീകളെ ബലാത്സംഗം ചെയ്യുന്നതിന് പിന്നിലുള്ള പുരുഷന്മാരുടെ മനോഭാവത്തെ പറ്റി അറിയാന് സാധിക്കുമോ എന്ന പരീക്ഷമാണ് ബലാത്സംഗ കേസുകളിലെ പ്രതികളെ അഭിമുഖം നടത്തുന്നതിന് മധുമിത പാണ്ഡ്യേയെ പ്രേരിപ്പിച്ചത്. യുകെ എഞ്ച്ലിയ റസ്കിന് സര്‍വകലാശാലയിലെ ക്രിമിനോളജി വിഭാഗത്തിലെ വിദ്യാര്‍ത്ഥിയായ മധുമിത തന്റെ ഗവേഷണം പൂര്‍ത്തീകരിക്കാനാണ് തീഹാര് ജയിലിലെത്തി പ്രതികളെ കാണുന്നത്. ഗവേഷണത്തിന് ഒടുവിലെ തന്റെ അനുഭവങ്ങള് വാഷിങ്ടണ് പോസ്റ്റിനോട് മധുമിത പങ്ക് വെച്ചു.\nഅതിക്രൂരമായി ബലാത്സംഗത്തിനിരയായി കൊല്ലപ്പെട്ട നിര്‍ഭയയുടെ ദുരനുഭവം മാധ്യമങ്ങളില് നിറഞ്ഞ് നില്‍ക്കുമ്പോഴാണ് ഇങ്ങനെ ഒരു ആശയം മധുമിതയ്ക്ക് തോന്നിയത്. നിര്‍ഭയയുടെ മരണത്തിന് പിന്നാലെ രാജ്യത്തെ ലക്ഷക്കണക്കിന് പേര് പ്രതിഷേധവുമായി തെരുവിലിറങ്ങി. സ്ത്രീകള്‍ക്ക് ജീവിക്കാന് ഏറ്റവും അനുയോജ്യമല്ലാത്ത രാജ്യമായി ജി20 രാജ്യങ്ങളുടെ ഇടയില് ഇന്ത്യ മാറി.\n2013ല് ഗവേഷണത്തിനുള്ള ഒരുക്കങ്ങളിലായിരുന്നു മധുമിത. രാജ്യമെമ്പാടും പ്രക്ഷോഭം കത്തിപടരുമ്പോഴും ലോകത്തിന്റെ മറ്റൊരു ഭാഗത്തിരുന്ന് എല്ലാ സ്ത്രീകളും ചിന്തിക്കുന്നത് പോലെ തന്നെ മധുമിതയും ചിന്തിച്ചു. മനുഷ്യര്‍ക്ക് സാധിക്കാത്തത് എന്ന് പോലും തോന്നുന്ന ഹീനമായ പ്രവര്‍ത്തി ചെയ്യാന് ഈ കുറ്റവാളികള്‍ക്ക് എങ്ങനെ പറ്റുന്നു എന്നായിരുന്നു മധുമതിയുടെ ചോദ്യം.\n22 വയസിലാണ് മധുമിത പാണ്ഡ്യേ ആദ്യമായി തീഹാര് ജയിലിലേക്ക് പോകുന്നത്. ബലാത്സംഗ കുറ്റത്തിന് ശിക്ഷിക്കപ്പെട്ടവരെ അഭിമുഖം ചെയ്യുകയായിരുന്നു ലക്ഷ്യം. മൂന്ന് വര്‍ഷം കൊണ്ട് നൂറിലധികം പ്രതികളെ അഭിമുഖം ചെയ്തിട്ടുണ്ട്. ലോകത്തെ ഏറ്റവും മികച്ച സര്‍വകലാശാലകളില് നിന്നും പഠനം പൂര്‍ത്തിയാക്കിയവര് മുതല് തീരെ വിദ്യാഭ്യാസമില്ലാത്തവരെ വരെ മധുമിത അഭിമുഖം ചെയ്തു.\nഅസാധാരണക്കാരല്ല ഈ കുറ്റവാളികള് എന്ന് മധുമിത പറയുന്നു. സാധാരണക്കാര് തന്നെയാണ്. പക്ഷെ ചെകുത്താന്മാരാണ് ഈ കുറ്റവാളികള്. എന്താണോ അവര് ചെയ്ത്കൂട്ടിയത്, അതൊക്കെ ഒരുപാട് ചിന്തിക്കാനുള്ള വകയ്ക്കുണ്ടെന്നും മധുമിത പറയുന്നു. സാധാരണ വീടുകളില് കേട്ട് വരുന്ന സ്ത്രീവിരുദ്ധ കാര്യങ്ങള് തന്നെയാണ് അഭിമുഖം ചെയ്ത് ബലാത്സംഗികളില് ചിലര് ആവര്‍ത്തിക്കുന്നതെന്നും മധുമിത ചൂണ്ടിക്കാണിക്കുന്നു.\nസ്ത്രീയെ പീഡിപ്പിച്ച കുറ്റത്തിനാണ് ഇവര് ശിക്ഷിക്കപ്പെട്ടത് എന്ന് പോലും മറന്നു പോകുന്ന തരത്തില് തന്റെ ഭാഗം വിശദീകരിക്കാനുള്ള സാമര്‍ത്ഥ്യം പുരുഷന്മാര്‍ക്കുണ്ട്. ഇവരെ കുറ്റക്കാരായി കാണുന്നതില് നമുക്ക് തന്നെ സങ്കടം തോന്നുന്ന രീതിയിലാണ് ഇവര് സംസാരിക്കുന്നത്. എന്തിനാണ് ബലാത്സംഗം ചെയ്തത് എന്ന് പോലും ഇവര്‍ക്ക് അറിയില്ല. എന്താണ് ‘സമ്മതം, അനുമതി’ ഇതൊന്നും അവര്‍ക്ക് അറിയില്ല. കുറ്റക്കാരായി ജയിലില് കഴിയുന്ന പുരുഷന്മാര് മാത്രമാണോ ഇങ്ങനെ എന്ന് തോന്നി പോകും. – മധുമിത വ്യക്തമാക്കുന്നു.\nബലാത്സംഗം ചെയ്തെന്ന് പോലും സമ്മതിക്കാന് ഇവര് തയാറാല്ല. മൂന്നോ നാലോ മണിക്കൂര് നേരത്തേക്ക് മാത്രമാണ് പശ്ചാത്താപം. പിന്നെ സ്വയം ന്യായീകരിക്കാനോ, തെറ്റല്ലെന്ന് വരുത്തി തീര്‍ക്കാനോ, കുറ്റം ഇരയുടെ തലയില് കെട്ടി വെയ്ക്കാനുള്ള മാര്‍ഗമോ തേടും. അഞ്ച് വയസുള്ള കുട്ടിയെ പീഡിപ്പിച്ചയാളുമായുള്ള അഭിമുഖം മധുമതി ഇത് ഉദാഹരിക്കാനായി ചൂണ്ടിക്കാണിക്കുന്നു.\nതെറ്റ് മനസിലായെന്നും അതില് പശ്ചാത്തപമുണ്ടെന്നും അയാള് പറയുന്നു. താന് അവളുടെ ജീവിതെ നശിപ്പിച്ചു. അവളെ ആരും വിവാഹം കഴിക്കില്ല, അത് കൊണ്ട് ജയിലില് നിന്നും പുറത്ത് എത്തുമ്പോള് ആ കുട്ടിയെ താന് വിവാഹം കഴിക്കാമെന്നാണ് അയാള് പറയുന്നത്. തന്നെ ഞെട്ടിച്ച ഈ പ്രതികരണത്തിന് ശേഷം, ആ അഞ്ച് വയസുകാരിയെ കാണാന് മധുമിത പോയി. പീഡിപ്പിച്ചയാള് ജയിലിലാണെന്ന് പോലും ഇത് വരെയും മാതാപിതാക്കള് കുട്ടിയെ അറിയിച്ചിട്ടില്ല.\nഇന്ത്യയിലെ ഭൂരിപക്ഷം വീടുകളിലും ഇന്നും സ്ത്രീകള് അവരുടെ ഭര്‍ത്താക്കന്മാരുടെ പേര് പോലും പറയാന് മടിക്കുന്നു. ഇത് ശരിയാണോ എന്ന് ഉറപ്പിക്കാനായി ഞാന് എന്റെ സുഹൃത്തുക്കളെ വിളിച്ച് അവരുടെ അമ്മ, ഭര്‍ത്താവിനെ അഭിസംബോധന ചെയ്യുന്നത് എങ്ങനെയാണെന്ന് അന്വേഷിച്ചു. ‘കുട്ടികളുടെ അച്ഛനെന്നോ’, ‘കേള്‍ക്കൂ’ എന്നെക്കൊയാണ് ഭര്‍ത്താവിനെ അഭിസംബോധന ചെയ്യുന്നത്. മധുമിത പാണ്ഡ്യ\nപുരുഷത്വത്തെ പറ്റിയുള്ള തെറ്റായ ധാരണ പുരുഷന്മാര് വെച്ച് പുലര്‍ത്തുമ്പോള്, ഒതുങ്ങി നില്‍ക്കാനാണ് സ്ത്രീകളെ പഠിപ്പിക്കുന്നത്. എല്ലാ കുടുംബങ്ങളുടെയും അവസ്ഥ ഇത് തന്നെ. എന്തോ തകരാറുള്ളത് പോലെയാണ് എല്ലാവരും ബലാത്സംഗികളെ കാണുന്നത്. പക്ഷെ അവരും ഈ സമൂഹത്തിന്റെ ഭാഗമാണ്, അന്യഗ്രഹ ജീവികളല്ല- മധുമിത പറയുന്നു. ചെറുപ്പക്കാരെ വഴി തെറ്റിക്കുമെന്ന് ആരോപിച്ച് ലൈംഗിക പഠനം സിലബസിന്റെ ഭാഗമാക്കാന് പോലും ഭരണാധികള് തയാറാല്ല. ലൈംഗികാവയവങ്ങളുടെ പേരോ, ലൈംഗികത, എന്നോ ബലാത്സംഗം എന്ന് പോലും പറയാന് മാതാപിതാക്കള് മടിക്കും. ഇത് മറികടക്കാനായില്ലെങ്കില് പിന്നെ എങ്ങനെ ആണ്‍കുട്ടികളെ പഠിപ്പിക്കും.\nതന്റെ ഗവേഷണ റിപ്പോര്‍ട്ട് പ്രസിദ്ധീകരിക്കാനുള്ള ഒരുക്കത്തിലാണ് മധുമിത. പക്ഷെ അതും അത്ര എളുപ്പമല്ല. പുരുഷന്മാരുടെ ചിന്തകളെ തെറ്റായി വ്യാഖ്യാനിക്കാന് മറ്റൊരു സ്‌ത്രീസ്വാതന്ത്ര്യവാദിയെന്നാണ് ആളുകള് കാണുന്നതെന്നും മധുമിത പറയുന്നു. അങ്ങനെയുള്ള സമൂഹത്തില് എവിടെ നിന്ന് തുടങ്ങുമെന്നതാണ് മധുമിതയ്ക്ക് ഉത്തരം കിട്ടാത്ത ചോദ്യം.\nമകളെ പിച്ചി ചീന്തിയ നികൃഷ്ട ജീവിയെ അച്ഛൻ വെട്ടിക്കൊന്നു. പ്രതി കൊല്ലപ്പെട്ടത് മാതാ പിതാക്കള്‍ക്ക് മുന്നിൽവെച്ച് പ്രായപൂര്‍ത്തിയാകാത്ത മൂന്ന് പെണ്‍കുട്ടികളെ പീഡിപ്പിച്ചു;സംഗീത അധ്യാപകനെ പോലീസ് പൊക്കി.


കോവളത്ത് അനുമതിയില്ലാതെ ഡ്രോണ് പറത്തി | കെഎച്ച്എന്‍എ കണ്‍വെന്‍ഷന് ആശംസയുമായി മഹിമയുടെ കുടുംബ സംഗമം | പാക് ദേശീയ ദിനാചരണ പരിപാടിയില് ഇന്ത്യ പങ്കെടുക്കില്ല | ഒരു എന്‍സിപി നേതാവ് കൂടി ബിജെപിയില് |\nയുജിസി ഇല്ലാതാവുമോ ? മാധ്യമങ്ങള്‍ക്ക് വിമര്‍ശനം\nFriday 29 June 2018 10:00 am IST\nവിദ്യാഭ്യാസ നിരീക്ഷകനും ഉപരിപഠന മാര്‍ഗ നിര്‍ദേശകനുമായ രാജേന്ദ്രന് പുതിയേടത്ത് വിമര്‍ശകരെ തിരുത്തുന്നു. പത്രപ്രവര്‍ത്തകനായിരുന്ന രാജേന്ദ്രന് ഈ വിഷയത്തില് മാധ്യമങ്ങളെ രൂക്ഷ ഭാഷയില് വിമര്‍ശിക്കുന്നുമുണ്ട്.\nകൊച്ചി: യുജിസി ഇല്ലാതാവുമെന്നും ഉന്നത വിദ്യാഭ്യാസ മേഖല തകരുമെന്നും മുറവിളി കൂട്ടിയവരുടെ വിവരക്കുറവ് വെളിവാകുന്നു. വിദ്യാഭ്യാസ നിരീക്ഷകനും ഉപരിപഠന മാര്‍ഗ നിര്‍ദേശകനുമായ രാജേന്ദ്രന് പുതിയേടത്ത് വിമര്‍ശകരെ തിരുത്തുന്നു. പത്രപ്രവര്‍ത്തകനായിരുന്ന രാജേന്ദ്രന് ഈ വിഷയത്തില് മാധ്യമങ്ങളെ രൂക്ഷ ഭാഷയില് വിമര്‍ശിക്കുന്നുമുണ്ട്.\nരാജേന്ദ്രന് എഴുതിയതില് നിന്ന്:\n''കഴിഞ്ഞ ദിവസത്തെ മലയാള പത്രങ്ങളുടെ മെയിന് സ്റ്റോറി യാതൊരു കഴമ്പും ഇല്ലാത്തതാണ് . യു ജി സി ഇല്ലാതാവുന്നു എന്നത് എത്രയോ തവണ ഞാന് തന്നെ മാതൃഭൂമിയില് എഴുതിയിട്ടുണ്ടെന്നോ ? 2008 ജനുവരിയിലാണ് അതിന്റെ തുടക്കം. സാം പിട്രോഡയുടെ നേതൃത്വത്തില് നാഷണല് നോളേജ് കമ്മീഷന് ആണ് ഇരാഹി എന്ന പേരില് ഒരു സമഗ്ര സമിതി രൂപീകരിക്കാന് ശുപാര്‍ശ ചെയ്തത്.\nപിന്നീട് 2009 സെപ്റ്റംബര് ഏഴിന് മറ്റൊരു എട്ടങ്ക സമിതിയെ ഇത് സംബന്ധിച്ച് പഠിക്കാന് നിയോഗിക്കുകയും അവര് എന്‍സി എച്ച് ഇത്തര് എന്ന പേരില് എല്ലാ റെഗുലേറ്ററി സമിതിയെയും ഒഴിവാക്കി പുതിയ സമിതി രൂപീകരിക്കാന് 2010 ല് നിര്‍ദ്ദേശിക്കുകയും ചെയ്തു. ഇത് നടപ്പാവുമെന്നു തന്നെ പ്രതീക്ഷിച്ചു. ലോക്‌സഭ പാസാക്കി. രാജ്യസഭ പാസാക്കിയില്ല.\nപിന്നീട് 2013 ല് അഖിലേന്ത്യ സാങ്കേതിക വിദ്യാഭ്യാസ സമിതി റദ്ദാക്കി ആ ചുമതല യു ജി സി ഏറ്റെടുക്കാന് തീരുമാനിച്ചു. അതും നടപ്പായില്ല. കാലാകാലങ്ങളില് ഇത്തരം നടപടികള് ഞാന് റിപ്പോര്‍ട്ട് ചെയ്തിട്ടുണ്ട്. ഇത്രയും ആയിട്ടും ഒന്നും സംഭവിച്ചിട്ടില്ല.\nഎന്നിട്ടും മിക്ക മലയാള പത്രങ്ങളും അത് മുഖ്യ വാര്‍ത്ത ആക്കിയതില് അത്ഭുതം തോന്നി. പുതിയ സമിതിയുടെ പേര് ഹെസി എന്നാണ്. (ഹയര് എജുക്കേഷന് കമ്മീഷന് ഓഫ് ഇന്ത്യ) .ഇതും നടക്കുമോ എന്നറിയാന് കുറെ കാത്തിരിക്കണം. പത്രങ്ങളുടെ മെയിന് വാര്‍ത്തക്കു വലിയ പ്രാധാന്യം കൊടുക്കേണ്ട എന്ന് ഞാന് മുന്‍പ് എഴുതിയിരുന്നു.''\nമോദി സര്‍ക്കാരിനെതിരെ എഴുതാനുള്ള ആവേശത്തില് യുക്തിയും ഓര്‍മയും പോയവര്‍ക്കുള്ള കടുത്ത വിമര്‍ശനമാണ് കുറിപ്പ്.\nയുജിസി പിരിച്ചു വിടും; പകരം ഉന്നത വിദ്യാഭ്യാസ കമ്മീഷന്\nസ്‌കൂള്‍വിലക്ക്: പിണറായി സര്‍ക്കാരിന് സുപ്രീം കോടതി വിമര്‍ശനം\nഇന്ത്യക്കാരെല്ലാം ഹിന്ദുക്കളെന്ന് ദീപ! കേസുപേടിച്ചെന്ന് വിമര്‍ശനം\nഎസ്പിയും ബിഎസ്പിയും ജാതിക്കോമരങ്ങള്; അമര് സിങ്ങിന്റെ രൂക്ഷ വിമര്‍ശനം\nശുദ്ധജലക്ഷാമം; ജലഅതോറിറ്റിക്ക് വിമര്‍ശനം\nവിദൂര വിദ്യാഭ്യാസ വിഭാഗം; യുജിസി യോഗം5ന്\nകാനത്തെ പിന്തുണച്ച് പന്ന്യന്


ഐ ഡി ബി ഐ ബാങ്ക് സ്വർണ്ണ വായ്‌പ്പാ\nഐ ഡി ബി ഐ ബാങ്ക് സ്വർണ്ണ വായ്‌പ്പാ അറിയേണ്ടതെല്ലാം\nഐ ഡി ബി ഐ ബാങ്ക് സ്വർണ്ണ വായ്‌പ്പാ വളരെ കുറഞ്ഞ പലിശ നിരക്കിൽ ലഭ്യമാകുന്നു. ഉപഭോക്താക്കൾക്ക് വളരെ എളുപ്പത്തിൽ ഐ ഡി ബി ഐ സ്വർണ്ണ വായ്‌പ്പാ ലഭിക്കുന്നു. ഒരു മണിക്കൂർ സമയം മതിയാകും സ്വർണ്ണ വായ്‌പ്പാ അനുവദിക്കുന്നു. ഈടു വെയ്ക്കുന്ന സ്വർണ്ണ ബാങ്കിന്റെ ലോക്കറിൽ സുരക്ഷിതമാണ്. വായ്‌പ്പാ അനുവദിക്കുന്നതിന് മുൻപ് തന്നെ എല്ലാ വിവരങ്ങളും നൽകുന്നതായിരിക്കും\nഐ ഡി ബി ഐ ബാങ്ക് സ്വർണ്ണ വായ്‌പ്പാ പ്രധാന സവിശേഷതകൾ\nസ്വർണ്ണ വായ്‌പ്പാ (ഒരു ഗ്രാമിന് ) 2,472 രൂപ മുതൽ 3,023 രൂപ വരെ സ്വർണ്ണത്തിന്റെ പരിശുദ്ധിയെ അനുസരിച്ചു\nസ്വർണ്ണ വായ്പ്പയുടെ പരമാവധി കാലാവധി 24 മാസം വരെ\nഐ ഡി ബി ഐ ബാങ്ക് സ്വർണ്ണ വായ്‌പ്പാ പ്രയോജനങ്ങൾ\nഐ ഡി ബി ഐ ബാങ്ക് സ്വർണ്ണ വായ്‌പ്പാ വളരെ വേഗത്തിൽ തന്നെ ലഭ്യമാകുന്നു.\nഏതു സാമ്പത്തിക ആവശ്യത്തിനും വായ്‌പ്പാ തുക ഉപയോഗിക്കാവുന്നതാണ്.\nനേരത്തെ തന്നെ ബാങ്കിൽ അക്കൗണ്ട് ഉള്ളവർക്ക് കൂടുതൽ ഇളവുകൾ ലഭിക്കുന്നു.\nവളരെ കുറച്ചു രേഖകൾ മാത്രം സമർപ്പിച്ചാൽ മതിയാവും\nസ്വർണ്ണ വായ്പ്പയുടെ പലിശ നിരക്ക് താരതമേന വളരെ കുറവാണ്.\nഐ ഡി ബി ഐ ബാങ്ക് സ്വർണ്ണ വായ്‌പ്പാ നിരക്ക്\nഐ ഡി ബി ഐ ബാങ്ക് സ്വർണ്ണ വായ്‌പ്പാ യോഗ്യതകൾ\nചില യോഗ്യതകൾ ഉണ്ടെങ്കിൽ മാത്രമേ സ്വർണ്ണ വായ്പ്പക്ക് അപേക്ഷിക്കാൻ കഴിയു. ആ യോഗ്യതകൾ ഏത് എന്ന് പട്ടികയിൽ കാണുക.\nകാലാവധി 24 മാസം വരെ\nഐ ഡി ബി ഐ ബാങ്ക് സ്വർണ്ണ വായ്‌പ്പാ ആവശ്യമായ രേഖകൾ\nസ്വർണ്ണ വായ്പ്പക്ക് അപേക്ഷിക്കുമ്പോൾ ഒപ്പം സമർപ്പിക്കേണ്ട രേഖകൾ താഴെ ചേർത്തിരിക്കുന്നു.\nഐ ഡി ബി ഐ ബാങ്ക് സ്വർണ്ണ വായ്‌പ്പാ എങ്ങനെ അപേക്ഷിക്കാം\nഐ ഡി ബി ഐ സ്വർണ്ണ വായ്‌പ്പാ നേരിട്ട് ബാങ്കിൽ പോയി അപേക്ഷിക്കാവുന്നതാണ്. ഒരു പക്ഷെ ഒന്നിൽ അധികം തവണ ബാങ്ക് സന്ദർശിക്കേണ്ടതായി വരും. ഡയൽ എ ബാങ്ക് വഴി സ്വർണ്ണ വായ്പ്പക്ക് വീട്ടിൽ ഇരുന്നു കൊണ്ട് തന്നേ അപേക്ഷിക്കാവുന്നതാണ്. അതിനായി ഡയൽ എ ബാങ്ക് വെബ്സൈറ്റ് സന്ദർശിക്കുക. പേജിൽ കാണുന്ന ഫോമിൽ വിവരങ്ങൾ പൂരിപ്പിക്കുക. ഉടൻ തന്നെ ഞങ്ങളുടെ പ്രധിനിധി നിങ്ങളുമായി ബദപ്പെടുകയും കൂടുതൽ വിവരങ്ങൾ നൽകുകയും ചെയ്യും. അതിൽ നിന്ന് അനുയോജ്യം എന്ന് തോന്നുന്ന ബാങ്ക് ഉപഭോക്താവിന് തിരഞ്ഞെടുക്കാവുന്നതാണ്.\nഐ ഡി ബി ഐ ബാങ്ക് സ്വർണ്ണ വായ്‌പ്പാ ഫീസ്\n7. 00% +\nസ്വർണ്ണം പരിശോധിക്കുന്നതിന് ഫീസ് വായ്‌പ്പാ അനുസരിച്ചു\nസ്വർണ്ണ വായ്‌പ്പാ കാലാവധി 24 മാസം വരെ\nഐ ഡി ബി ഐ ബാങ്ക് സ്വർണ്ണ വായ്‌പ്പാ ബന്ധപെടുക\nകൂടുതൽ വിവരങ്ങൾ അറിയുന്നതിനും സ്വർണ്ണ വായ്പ്പയെ കുറിച്ച് സഹായം ലഭിക്കുന്നതിനും വിളിക്കുക – 9878981144.\nഐ ഡി ബി ഐ ബാങ്ക് സ്വർണ്ണ വായ്‌പ്പാ പതിവ് ചോദ്യങ്ങൾ\n✅ എന്താണ് ഐ ഡി ബി ബാങ്ക് സ്വർണ്ണ വായ്‌പ്പാ ?\nഐ ഡി ബി ഐ ബാങ്ക് സ്വർണ്ണ വായ്‌പ്പാ വളരെ കുറഞ്ഞ പലിശ നിരക്കിൽ ഉപഭോക്താക്കൾക്ക് സ്വർണ്ണ വായ്‌പ്പാ വളരെ വേഗത്തിൽ ലഭ്യമാക്കുന്നു.6മാസം മുതൽ 24 മാസം വരെ ആണ് സ്വർണ്ണ വായ്പ്പയുടെ കാലാവധി. രേഖകൾ സമർപ്പിച്ചാൽ ഉടൻ തന്നെ വായ്‌പ്പാ ലഭിക്കുന്നതാണ്.\n✅ ഐ ഡി ബി ഐ ബാങ്ക് സ്വർണ്ണ വായ്‌പ്പാ എങ്ങനെ ലഭിക്കും?\nബാങ്ക് ശാഖാ സന്ദർശിച്ചു നേരിട്ട് സ്വർണ്ണ വായ്പ്പക്ക് അപേക്ഷിക്കാവുന്നതാണ്. ഡയൽ എ ബാങ്ക് വഴിയും സ്വർണ്ണ വായ്പ്പക്ക് അപേക്ഷിക്കാവുന്നതാണ്. ആധാർ കാർഡും പാൻ കാർഡും മതിയാകും രേഖകൾ . കൂടുതൽ ഡയൽ എ ബാങ്ക് കോൺടാക്ട് ചെയ്തു അറിയാവുന്നതാണ്.\n✅ ഒരു ഗ്രാമിന് എത്ര രൂപ വരെ ഐ ഡി ബി ഐ സ്വർണ്ണ വായ്‌പ്പാ ലഭിക്കും?\nഈടു വെയ്ക്കുന്ന സ്വർണ്ണത്തിന്റെ ഗുണനിലവാരത്തെ ആശ്രയിച്ചു 2472 രൂപ മുതൽ 3023 രൂപ വരെ ഒരു ഗ്രാമിന് സ്വർണ്ണ വായ്‌പ്പാ ലഭിക്കും.\n✅ എങ്ങനെ ആണ് ഐ ഡി ബി ഐ സ്വർണ്ണ വായ്‌പ്പാ പ്രവർത്തിക്കുന്നത്?\nഐ ഡി ബി ഐ ബാങ്ക് ശാഖാ സന്ദർശിച്ചു സ്വർണ്ണ വായ്പ്പക്ക് അപേക്ഷിക്കുക.\nരേഖകളും ഈടു വെയ്ക്കാൻ ഉദ്ദേശിക്കുന്ന സ്വർണ്ണവും സമർപ്പിക്കുക.\nപെട്ടന്ന് തന്നെ വായ്‌പ്പാ അനുവദിക്കുന്നതായിരിക്കും.\n✅ ഐ ഡി ബി ഐ സ്വർണ്ണ വായ്‌പ്പാ പലിശ നിരക്ക് എത്ര ആണ്?\nപ്രതിവർഷം7.00 % ആണ് ഐ ബി ഐ സ്വർണ്ണ വായ്പ്പക്ക് ഈടാക്കുന്ന പലിശ.\n✅ ഐ ഡി ബി ഐ സ്വർണ്ണ വായ്‌പ്പാ സ്ഥിതി എങ്ങനെ അറിയാം?\nബാങ്ക് നേരിട്ട് സന്ദർശിച്ചു ചോദിച്ചു അറിയുകയോ അല്ലെങ്കിൽ വിളിച്ചു ചോദിക്കുകയോ ചെയ്യാവുന്നതാണ്. അല്ലെങ്കിൽ കസ്റ്റമർ കെയർ മുഖാന്തരം സ്വർണ്ണ വായ്‌പ്പാ സ്ഥിതി അറിയാൻ കഴിയുന്നതാണ്.\n✅ ഐ ഡി ബി ഐ ബാങ്ക് സ്വർണ്ണ വായ്‌പ്പാ പലിശ എങ്ങനെ കണക്കുകൂട്ടാം ?\nസ്വർണ്ണ വായ്‌പ്പാ പലിശ അറിയുന്നതിന് ആകെ വായ്‌പ്പാ തുകയിൽ നിന്നും കുടിശിക തുക കുറച്ചാൽ മതിയാകും.\n✅ ഐ ഡി ബി ഐ സ്വർണ്ണ വായ്‌പ്പാ എത്ര രൂപ വരെ ലഭിക്കും?\n20000 രൂപ മുതൽ5ലക്ഷം രൂപ വരെ സ്വർണ്ണ വായ്‌പ്പാ തുക ലഭിക്കും.\n✅ ഐ ഡി ബി ഐ സ്വർണ്ണ വായ്‌പ്പാ കാലാവധി എത്ര ആണ്?\n2 വര്ഷം വരെ ആണ് സ്വർണ്ണ വായ്‌പ്പാ കാലാവധി. കാലാവധി പൂർത്തിയാകുമ്പോൾ ആവശ്യമെങ്കിൽ പുതുക്കി വയ്ക്കാവുന്നതാണ്.\n✅ ഐ ഡി ബി ഐ സ്വർണ്ണ വായ്‌പ്പാ ബാങ്ക് ഫീസ് എത്ര ആണ്?\nആകെ സ്വർണ്ണ വായ്‌പ്പാ തുകയുടെ 1 % അല്ലെങ്കിൽ 1000 രൂപ ഏതാണോ കൂടിയ തുക അതായിരിക്കും സ്വർണ്ണ വായ്‌പ്പാ ഫീസ്.\n✅ ഐ ഡി ബി ഐ സ്വർണ്ണ വായ്‌പ്പാ മുൻ‌കൂർ തിരിച്ചടക്കുന്നതിനു ഫീസ് എത്ര ആണ്?\nസ്വർണ്ണ വായ്‌പ്പാ തുക മുൻ‌കൂർ തിരിച്ചടക്കുന്നതിനു ഫീസ് ഒന്നും തന്നെ ഈടുക്കുന്നില്ല .\n✅ ഐ ഡി ബി ഐ സ്വർണ്ണ വായ്‌പ്പാ എങ്ങനെ പുതുക്കാം ?\nബാങ്ക് ശാഖാ നേരിട്ട് സന്ദർശിച്ചു സ്വർണ്ണം നിലവിലെ വിലയുമായി കൂട്ടി പുതുക്കി വയ്ക്കാവുന്നതാണ്.\n✅ ഐ ഡി ബി ഐ സ്വർണ്ണ വായ്‌പ്പാ പലിശ എങ്ങനെ ഓൺലൈനായി അടക്കം?\nസ്റ്റാന്റിംഗ് ഇൻസ്‌ട്രുക്ഷൻ അല്ലെങ്കിൽ ഇ സി ഐ സംവിധാനം ഉപയോഗിച്ച് സ്വർണ്ണ വായ്‌പ്പാ പലിശ ഓൺലൈനായി അടക്കാവുന്നതാണ്.\nതുടർച്ചയായി സ്വർണ്ണ വായ്‌പ്പാ പലിശ അടകാത്തത് സിബിൽ സ്കോറിനെ ബാധിക്കും. ഒരു ചെറിയ പിഴ അടക്കേണ്ടി വരും. എന്നിട്ടു അടക്കുന്നതിൽ വീഴ്ച വരുത്തുന്ന പക്ഷം സ്വർണ്ണം വിൽക്കണോ ലേലം ചെയ്യന്നു ബാങ്കിന് അനുവാദം ഉണ്ട്.\n✅ ഐ ഡി ബി ഐ ബാങ്ക് സ്വർണ്ണ വായ്‌പ്പാ ഇ എം ഐ മൊറൊട്ടോറിയം ലഭിക്കുന്നതിന് എങ്ങനെ അപേക്ഷിക്കാം?\nനേരിട്ട് ബാങ്ക് സന്ദർശിച്ചോ അല്ലേൽ ഓൺലൈനായി മൊറൊട്ടോറിയത്തിനു അപേക്ഷയും രേഖകളും സന്ദർശിച്ചോ സ്വർണ്ണ വായ്‌പ്പാ മൊറൊട്ടോറിയം ലഭിക്കുന്നതിന് സ്‌പേക്ഷിക്കാവുന്നതാണ്.\n✅ ഐ ഡി ബി ഐ ബാങ്ക് സ്വർണ്ണ വായ്‌പ്പാ ക്രെഡിറ്റ് കാർഡ് ഉപയോഗിച്ച് എങ്ങനെ തിരിച്ചടക്കാം ?\nഇന്ത്യൻ റിസേർവ് ബാങ്ക് നിർദ്ദേശപ്രകാശം സ്വർണ വായ്‌പ്പാ പലിശ ക്രെഡിറ്റ് കാർഡ് ഉപയോഗിച്ച് അടക്കാൻ കഴിയില്ല. മറ്റു മാർഗങ്ങൾ -ക്യാഷ്, ചെക്ക്, ഡിഡി തുടങ്ങിയവ ഉപയോഗിച്ചു് അടക്കാവുന്നതാണ്\n1 ഐ ഡി ബി ഐ ബാങ്ക് സ്വർണ്ണ വായ്‌പ്പാ അറിയേണ്ടതെല്ലാം\n2 ഐ ഡി ബി ഐ ബാങ്ക് സ്വർണ്ണ വായ്‌പ്പാ പ്രധാന സവിശേഷതകൾ\n3 ഐ ഡി ബി ഐ ബാങ്ക് സ്വർണ്ണ വായ്‌പ്പാ പ്രയോജനങ്ങൾ\n4 ഐ ഡി ബി ഐ ബാങ്ക് സ്വർണ്ണ വായ്‌പ്പാ നിരക്ക്\n5 ഐ ഡി ബി ഐ ബാങ്ക് സ്വർണ്ണ വായ്‌പ്പാ യോഗ്യതകൾ\n6 ഐ ഡി ബി ഐ ബാങ്ക് സ്വർണ്ണ വായ്‌പ്പാ ആവശ്യമായ രേഖകൾ\n7 ഐ ഡി ബി ഐ ബാങ്ക് സ്വർണ്ണ വായ്‌പ്പാ എങ്ങനെ അപേക്ഷിക്കാം\n8 ഐ ഡി ബി ഐ ബാങ്ക് സ്വർണ്ണ വായ്‌പ്പാ ഫീസ്\n9 ഐ ഡി ബി ഐ ബാങ്ക് സ്വർണ്ണ വായ്‌പ്പാ ബന്ധപെടുക\n10 ഐ ഡി ബി ഐ ബാങ്ക് സ്വർണ്ണ വായ്‌പ്പാ പതിവ് ചോദ്യങ്ങൾ


ഗുജറാത്തിലെ പേടിപ്പിക്കുന്ന ഇടങ്ങൾ | Most Haunted Places in Gujarat - Malayalam Nativeplanet\n»എത്ര ധൈര്യമുണ്ടെങ്കിലും ഈ സ്ഥലങ്ങൾ നിങ്ങളെ പേടിപ്പിക്കും...തീർച്ച!!\nUpdated: Sunday, September 9, 2018, 11:29 [IST]\nബീച്ചുകളും കോട്ടകളും വ്യത്യസ്ത രുചികളും മാത്രം നോക്കി നടക്കുന്ന ഒരു സഞ്ചാരിയാണോ... ഉള്ളിലെ ആ സാഹസികനെ, ആ ധൈര്യശാലിയെ ഒന്നു പുറത്തേക്ക് വലിച്ചിട്ട് സാഹസികത അളക്കണമെന്ന് എപ്പോഴെങ്കിലും ചിന്തിച്ചിട്ടുണ്ടോ? എങ്കിൽ അതിനു പറ്റിയ സ്ഥലം ഗുജറാത്താണ്.\nസൂര്യൻ കടലിൽ താഴുമ്പോഴേക്കും ഒറ്റപ്പെടുന്ന ഭീകര സ്ഥലങ്ങള്ഡ ഇവിടുത്തെ മാത്രം പ്രത്യേകതയാണ്. ധീരൻമാർ പോലും കടന്നു പോകുവാൻ പേടിക്കുന്ന വഴികളും ധാരാളം കഥകളുറങ്ങുന്ന പരിസരവും ഒക്കെയാകുമ്പോൾ പേടി പതിൻമടങ്ങ് വർധിക്കും.\nഎത്ര വലിയ ധീരനാണെന്ന് അവകാശപ്പെടുന്നയാളെപ്പോലും ഭയപ്പെടുത്തുന്ന ഗുജറാത്തിലെ ചില സ്ഥലങ്ങളെ അറിയാം...\nജിടിയു ക്യാംപസ് അഹ്മദാബാദ്\nഗുജറാത്തിലെ ഏറ്റവും പ്രശസ്തമായ വിദ്യാഭ്യാസ സ്ഥാപനങ്ങളിൽ ഒന്നാണ് ഗുജറാത്ത് ടെക്നോളജിക്കൽ യൂണിവേഴ്സിറ്റി എന്നറിയപ്പെടുന്ന ജി.ടി.യു. എല്ലായ്പ്പോഴും ആളും അനക്കവും തുറന്ന സ്ഥലത്ത് സ്ഥിതി ചെയ്യുന്നതുമായ കെട്ടിടങ്ങളിൽ സാധാരണ ഗതിയിൽ പ്രേതാനുഭവങ്ങൾ ഉണ്ടാകാറുള്ളതല്ല. അതിൽ നിന്നും വ്യത്യസ്തമായ ഒരു അനുഭവമാണ് ഇവിടെയുള്ളത്. ആത്മാക്കളുടെ സാന്നിധ്യം ഉൾപ്പെടെ വിവിധ തരത്തിലുള്ള നെഗറ്റീവ് അനുഭവങ്ങൾ ആളുകൾക്ക് ഇവിടെ നിന്നും ഉണ്ടായിട്ടുണ്ട്. ക്യാംപസിലെ ഏറ്റവും തിരക്കുള്ള സമയങ്ങളിൽ പോലും ഒരു സ്ത്രീയുടെ സാന്നിധ്യം ഇവിടെ പലപ്പോളും അറിയാറുണ്ട് എന്നാണ് ഇവിടുള്ളവർ പറയുന്നത്.\nലിഫ്റ്റിൽ കയറുന്നവർക്ക് തങ്ങളുടെ അടുത്ത് ഒരാളുടെ സാന്നിധ്യം പലപ്പോളും ഉണ്ടാകാറുണ്ട്. വലിച്ചടയ്ക്കപ്പെടുന്ന ജനാലകളും ആരും കയറാത്ത മുറികളിൽ എത്ര അടുക്കി വെച്ചാലും അലങ്കോലമായിക്കിടക്കുന്ന ഫർണിച്ചറുകളുമെല്ലം ഇവിടുത്തെ അദ‍ൃശ്യ ശക്തിയുടെ സാന്നധ്യത്തെയാണ് സൂചിപ്പിക്കുന്നത്.\nരാജ്കോട്ട് റോഡ് ബഗോധര\nഅഹമ്മദാബാദിനെയും രാജ്കോട്ടിനെയും തമ്മിൽ ബന്ധിപ്പിക്കുന്ന ഒരു ചെറിയ ഏരിയയാണ് ദേശീയപാത 8Aയിലെ ബഗോധര. വണ്ടികൾ കടന്നു പോകുമ്പോഴുണ്ടാകുന്ന അപകടങ്ങളുടെ എണ്ണം ഈ പ്രദേശത്ത് വൻതോതിൽ വർധിച്ചപ്പോഴാണ് ആളുകൾ ഇവിടുത്തെ അദൃശ്യ ശക്തികളെക്കുറിച്ച് മനസ്സിലാക്കുന്നത്. ഇവിടെ എത്തുമ്പോൾ തങ്ങൾക്ക് ചെറിയ മയക്കം അനുഭവപ്പെടുമെന്നും പിന്നീട് അതിൽ നിന്നും ഞെട്ടി ഉണരുമ്പോഴേക്കും വാഹനത്തിന്റെ നിയന്ത്രണം കയ്യിൽ നിന്നും പോയിട്ടുണ്ടായിരിക്കുകയും ചെയ്യുമെന്നാണ് ഈ റൂട്ടിൽ അപകടത്തിനിരയായവർ പറയുന്നത്.\nഅകലെ നിന്നും ഈ റൂട്ടിൽ വരുമ്പോൾ സ്ത്രീ രൂപങ്ങളെയും യാചകരെയും കണാറുണ്ടെന്നും വണ്ടി അടുത്തെത്തുമ്പോൾ ആ രൂപങ്ങൾ അപ്രത്യക്ഷമാകുമെന്നുമാണ് ഡ്രൈവർമാർ പറയുന്നത്.\nസിഗ്നേച്ചർ ഫാം, അഹമ്മദാബാദ്\nകാഴ്ചയിൽ ആധുനിക രൂപമാണെങ്കിലും പ്രേത കഥകളുടെ കാര്യത്തിൽ കുറച്ച് പഴഞ്ചനാണ് അഹമ്മദാബാദിലെ സിഗ്നേച്ചർ ഫാം. ഗുജറാത്തിലെ ഏറ്റവും പേടിപ്പെടുത്തുന്ന പത്ത് സ്ഥലങ്ങളുടെ പട്ടികയിൽ ഉൾപ്പെട്ടിരിക്കുന്ന ഇവിടം ആളുകളുടെയും മൊബൈൽ സിഗ്നലുകളുടെയും അസാന്നിധ്യം കൊണ്ടുമാണ് ശ്രദ്ധേയമായിരിക്കുന്നത്.\nപൊട്ടി തകർന്നു കിടക്കുന്ന ശില്പങ്ങളും പ്രതിമകളുമാണ് ഈ സ്ഥലത്തെ ഏറ്റവും പേടിപ്പിക്കുന്ന കാഴ്ചകൾ. കൃത്യം നടുവിൽ നിന്നും മുറിച്ച നിലയിലുള്ള ബുദ്ധന്റെ പ്രതിമകൾ വരെ ഇവിടെയുണ്ട്. സൂര്യൻ അസ്തമിച്ചു കഴിഞ്ഞാൽ കുതിരകൾ കരയുന്ന ശബ്ദവും പേടിച്ചോടുന്ന അവയുടെ കുളമ്പടി ശബ്ദവും ഇവിടെ കേൾക്കാറുണ്ടെന്ന് പലരും അവകാശപ്പെടുന്നു. ഒരിക്കൽ ഒരു വലിയ ഗ്രാമമായിരുന്ന ഇവിടെ കൂട്ടക്കൊല നടക്കുകയും ഒന്നൊഴിയാതെ എല്ലാ ഗ്രാമീണരെയും കൊലപ്പെടുത്തുകയും ചെയ്തുവത്രെ. അതിനു ശേഷമാണ് ഇവിടം ഇങ്ങനെയായതെന്നാണ് പറയപ്പെടുന്നവത്.\nഅവാധ് കൊട്ടാരം, രാജ്കോട്ട്\nഅജ്ഞാതനായ ഉടമസ്ഥന്റെ കീഴിലുള്ള വലിയ കൊട്ടാരമാണ് അനവാധ് കൊട്ടാരം.പതിറ്റാണ്ടുകളായി ആരും വാസമില്ലാത്ത ഇതിന്റെ പരിസരത്തുകൂടി പോകുവാൻ പോലും പേടിക്കുന്നവരാണ് ഇവിടുത്തെ ഗ്രാമീണർ.\nഒരുപാട് കാലങ്ങൾക്കു മുൻപ് ഈ കൊട്ടാരത്തിൽ വെച്ച് ഒരുപെൺകുട്ടിയെ നിർദയമായി ബനാത്സംഗം ചെയ്ത് കൊലപ്പെടുത്തി കത്തിച്ചുകളഞ്ഞുവത്രെ. അതിനു ശേഷം ആ പെണ്‍കുട്ടിയുടെ പ്രതികാര ദാഹിയായ ആത്മാവ് ഈ പരിസരത്തുകൂടെ അലഞ്ഞു തിരിഞ്ഞ് നടക്കുന്നുണ്ടെന്നാണ് വിശ്വാസം. സൂര്യാസ്തമയത്തിനു ശേഷം ഒറ്റയ്ക്ക് ആരും ഇവിടെ പ്രവേശിക്കാറില്ല.\nവഡോധരയ്ക്ക് സമീപം സ്ഥിതി ചെയ്യുന്ന മനോഹരമായ ഒരു ചെറിയ ഗ്രാമമാണ് സിധ്റോട്ട്. വൈകുന്നേരങ്ങളിൽ കൂട്ടുകാരൊത്ത് കുറച്ച് സമയം ചിലവഴിക്കുന്ന യുവാക്കളാണ് ഇവിടെ പ്രധാനമായും എത്തുന്നവർ. കേൾക്കുമ്പോൾ പ്രത്യേകിച്ച് കുഴപ്പമൊന്നും തോന്നുന്നില്ലെങ്കിലും ഗുജറാത്തിലെ ഏറ്റവും പേടിപ്പെടുത്തുന്ന പത്ത് സ്ഥലങ്ങളുടെ പട്ടികയിൽ ഉൾപ്പെട്ടിരിക്കുന്ന ഒരിടമാണിത്.\nപകുതി മുഖവുമായി ചുരിദാർ ധരിച്ചെത്തി ആളുകളെ പേടിപ്പിക്കുന്ന ഒരു പെൺകുട്ടിയാണ് ഇവിടുത്തെ താരം. ഇവിടെ ഇരിക്കുന്നവരോട് എണീറ്റ് പോകുവാൻ പറയുകയും ഗ്രാമത്തിൽ പെൺകുട്ടികളെ പ്രവേശിപ്പിക്കരുതെന്ന് മുന്നറിയിപ്പ് നല്കുകയും ചെയ്ത ശേഷം അവൾ അപ്രത്യക്ഷയാകും.\nഡുമാസ് ബീച്ച്, സൂററ്റ്\nഗുജറാത്തിലെ സൂററ്റിൽ നിന്നും 21 കിലോമീറ്റർ അകലെ അറബിക്കടലിനോട് ചേർന്നു സ്ഥിതി ചെയ്യുന്ന ഡുമാസ് ബീച്ചാണ് ഗുജറാത്തിലെ ഏറ്റവും പേടിപ്പെടുത്തുന്ന സ്ഥലം. ഗുജറാത്തിലെ സൂറത്തിനു സമീപം സ്ഥിതി ചെയ്യുന്ന കറുത്ത മണലുകൾ നിറഞ്ഞ ഡുമാസ് അല്ലെങ്കിൽ ദുമാസ് ബീച്ച് ഇന്ത്യയിലെ തന്നെ ഏറ്റവും പേടിപ്പെടുത്തുന്ന ഇടങ്ങളിലൊന്നാണ്. രാത്രികാലങ്ങളിലെ പേടിപ്പിക്കുന്ന ശബ്ദങ്ങളിൽ തുടങ്ങുന്നതാണ് ഇവിടുത്തെ പാരനോമിയൽ ആക്ടിവിറ്റികൾ. പകൽ സമയങ്ങളിൽ മറ്റേതു ബീച്ചിനെ പോലെയും തന്നെ സഞ്ചാരികളാൽ നിറഞ്ഞ ഒരിടം തന്നെയാണ്. ആളുകളും ബഹളങ്ങളും കുട്ടികളും കച്ചവടക്കാരും ഒക്കെയായി ബഹളം തന്നെയായിരിക്കും ഇവിടെ. എന്നാൽ നേരം ഇരുട്ടാൻ തുടങ്ങിയാൽ കാര്യങ്ങളൊക്കെയും മാറിമറിയും. സൂര്യൻ അസ്തമിക്കുമ്പോഴേക്കും ഇവിടെ മറ്റൊരു അന്തരീക്ഷമായിരിക്കും. പേടിപ്പെടുത്തുന്ന ഒരു നിശബ്ദതയും അതിനെ കീറിമുറിച്ചു കൊണ്ട് ഉയർന്നു വരുന്ന വിചിത്ര ശബ്ദങ്ങളും ഉച്ചത്തിലുള്ള ചിരികളും അപരിചിതരുടെ സംസാരങ്ങളും ഒക്കെയായി ഇവിടെ പേടിപ്പെടുത്തുന്ന ഒരു അന്തരീക്ഷത്തിലേക്ക് മാറും. രാത്രിയായാൽ ഇവിടുത്തെ നായകളിലും ഈ മാറ്റങ്ങൽ വരും. അന്തരീക്ഷത്തിലേക്ക് നോക്കി വെറുതെ കുരയ്ക്കുക, അദൃശ്യമായ എന്തിനെയോ കണ്ട് പേടിക്കുന്ന പോല നിൽക്കുക, ശൂന്യതയിലേക്ക നോക്കി കുരയ്ക്കുക ഒക്കെ ഇവിടം കാണാം. ഇവിടെ വന്നിട്ടുള്ള പലർക്കും വിദേശികൾക്കും സ്വദേശികൾക്കും ഉൾപ്പെടെ ഇത്തരം അനുഭവങ്ങൾ ഉണ്ടായിട്ടുണ്ട് എന്നത് ഈ പ്രദേശത്തിന്റെ ബീകരത വർധിപ്പിക്കുന്നു. എന്തുതന്നെയായാലും ഈ സ്ഥലത്തിന് ഒരു തരത്തിലുള്ള നെഗറ്റീവ് എനർജി ഉണ്ട് എന്നത് എല്ലാവരും സമ്മതിച്ചിട്ടിച്ചുള്ള കാര്യമാണ്.\nഇനി കേരളത്തിലെ പേടിപ്പിക്കുന്ന ചില സ്ഥലങ്ങൾ പരിചയപ്പെടാം\nകേരളത്തിൽ സഞ്ചാരികളെ പേടിപ്പിക്കുന്ന ഇടങ്ങളിൽ മുന്നിൽ നിൽക്കുന്ന സ്ഥലമാണ് അതിരപ്പള്ളി കാടുകൾ. രാത്രികാലങ്ങളില് ഇവിടെ ക്യാംപ് ചെയ്തിട്ടുള്ളവര്‍ക്ക് നല്ല അനുഭവങ്ങളല്ല ഉണ്ടായിട്ടുള്ളത്. പാരാനോര്‍മല് ആക്ടിവിടീസ് ഇവിടെ രാത്രികാലങ്ങളില് അനുഭവിക്കാത്തവര് കുറവാണ്. സൂര്യന് അസ്തമിച്ചു കഴിഞ്ഞ് ഇരുട്ടു പടരുമ്പോള് ഏഴു വയസ്സുള്ള ഒരു ആണ്‍കുട്ടി ഇരുട്ടിലേക്ക് തുറിച്ചുനോക്കി നില്‍ക്കുന്നത് കാണാമത്രെ. ആരെയും ഉപദ്രവിക്കാത്ത ഈ കുട്ടി നേരം വെളുക്കുമ്പോഴേക്കും സ്ഥലം വിടുമത്രെ. ഒരിക്കല് ഇവിടെ കാടിനുള്ളില് ആത്മഹത്യ ചെയ്ത കുട്ടിയുടെ പ്രേതമാണിതെന്നാണ് പറയപ്പെടുന്നത്.\nകേരളത്തില് ഏറെ പ്രചരിച്ച കഥയാണ് കാര്യവട്ടം ക്യാംപസിലെ പ്രേതബാധ. ക്യാപസിലെ ഹൈമാവതി എന്നു പേരായ കുളത്തിനടുത്തുള്ള സ്ഥലമാണ് വിദ്യാര്‍ഥികള് ഇവിടെ ഏറ്റവുമധികം പേടിക്കുന്ന സ്ഥലം.\nതിരുവനന്തപുരം ബോണാക്കാടുള്ള ബംഗ്ലാവ് പാരാനോര്‍മല് ആക്ടിവിറ്റികളില് ഉള്‍പ്പെടുന്നവരെ പോലും പേടിപ്പിക്കുന്ന സ്ഥലമാണ്. കേരളത്തില് ഏറ്റവുമധികം പ്രേതബാധയുണ്ടെന്ന് വിശ്വസിക്കപ്പെടുന്ന സ്ഥലം കൂടിയാണിത്തിരുവനന്തപുരത്തു നിന്നും 55 കിലോമീറ്റര് അകലെ 1951 ല് ബംഗ്ലാവ് പണിത് താമസമാരംഭിച്ച് വെള്ളക്കാരനാണ് കഥയ്ക്കു കാരണം.\nകുടുംബസമേതം പുതിയ ബംഗ്ലാവിലേക്ക് താമസം മാറ്റി കുറച്ചു നാളുകള്‍ക്കുള്ളില് സായിപ്പിന്റെ മ മകള് ദുരൂഹമായി കൊല്ലപ്പെട്ടുവത്രെ. അപ്പോല് ആ കുട്ടിക്ക് 13 വയസ്സ് മാത്രമേ പ്രായമുണ്ടായിരുന്നുള്ളൂ. അതിനുശേഷം അയാള് അവിടുത്തെ താമസം മതിയാക്കി ലണ്ടനിലേക്ക് മടങ്ങി. പിന്നീട് ഈ ബംഗ്ലാവില് താമസിച്ച പലരും ഇവിടെ ഒരു പെണ്‍കുട്ടിയെ കണ്ടുവത്രെ. അങ്ങനെ പലരും ഇവിടുത്തെ താമസം ഉപേക്ഷിച്ചുപോയി. ഈ സംഭവങ്ങള്‍ക്കു ശേഷം പതിറ്റാണ്ടുകള് കഴിഞ്ഞിട്ടും രാത്രി കാലങ്ങളില് ആളുകള്‍ക്ക് ബംഗ്ലാവില് നിന്നും നിലവിളികളും അലര്‍ച്ചയും പൊട്ടിച്ചിരികളും ബഹളങ്ങളുമൊക്കെ കേള്‍ക്കാമത്രെ. കൂടാതെ ഇതൊന്നും വിശ്വസിക്കാതെ ഇവിടെ എത്തിയ പലരും രാത്രികാലങ്ങളില് വാതിലിന്റെ പരിസരത്ത് ഒരു പെണ്‍കുട്ടിയെ കണ്ടതായും സാക്ഷ്യപ്പെടുത്തുന്നു.\nഭൂട്ടാൻ ലോഡ്ജ് ജോർഹട്ട്\nആസാം ആസാമിലെ ജോർഹട്ടിൽ സ്ഥിതി ചെയ്യുന്ന പുരാതനമായ ഒരു ലോഡ്ജാണ് ഭൂട്ടാൺ ലോഡ്ജ്. ബ്രിട്ടീഷുകാരുടെ ഭരണകാലത്ത് സ്ഥാപിതമായ ഇവിടെ എത്തുന്നവരെ ഭയപ്പെടുത്തുന്ന നിരവധി സംഭവ വികാസങ്ങള്ഡ ഇവിടെ നടക്കാറുണ്ടെന്നാണ് പറയപ്പെടുന്നത്. രാത്രികാലങ്ങളിലെ കാൽപ്പെരുമാറ്റം മുതൽ പൊട്ടിച്ചിരികളും അട്ടഹാസങ്ങളും അകത്തെ സാധനങ്ങള് പുറത്തേക്ക് വലിച്ചെറിയുന്നതുമെല്ലാം ഇവിടെ പതിവ് സംഭവങ്ങളാണെന്നാണ് നാട്ടുകാർ പറയുന്നത്. അതിനാൽ സന്ധ്യയായാൽ പ്രദേശവാസികൾ ഇതുവഴി വരാറുപോലുമില്ല. ഇവിടെ എന്തുകൊണ്ട് ഇങ്ങനെ സംഭവിക്കുന്നു എന്നു ചോദിച്ചാൽ ആർക്കും കൃത്യമായ ഒരുത്തരം പറയുവാനില്ല. എന്തുതന്നെയായാലും ഇവിടുത്തെ ആത്മാക്കളെ കാണുവാനും ഈ കാര്യങ്ങൾ നേരിട്ട് അനുഭവിക്കാനുമായി ഒട്ടേറെ ആളുകൾ ഇവിടെ എത്താറുണ്ട്.\nഡോ ഹിൽസ് സ്കൂൾ\nകുർസിയാംഗ് ഡാർജലിങ്ങിനു സമീപം സ്ഥിതി ചെയ്യുന്ന പ്രശസ്തമായ ഡോ ഹിൽസ് സ്കൂളും എന്ത് എന്നോ എങ്ങനെയെന്നോ അറിയപ്പെടാത്ത തില പ്രേതാനുഭവങ്ങളിലൂടെ കടന്നു പോകുന്ന സ്ഥലമാണ്. സ്കൂളിൻറെ പരിസരം നൂറ്റാണ്ടുകൾക്കു മുൻപ് ഒട്ടേറെ കൊലപാതകങ്ങള്‍ക്കും മറ്റും വേദിയായിരുന്ന സ്ഥലമാണത്രെ. സ്കൂളിനു പുറത്തെ സ്ഥലത്തുകൂടി നടക്കുമ്പോൾ കുടട്ടികൾ മാത്രമല്ല അധ്യാപകരും തലയില്ലാത്ത ഒരു ആൺകുട്ടിയുടെ ശരീരം നടന്നു പോകുന്നതായി കണ്ടിട്ടുണ്ട് എന്നാണ് പറയപ്പെടുന്നത്. മാത്രമല്ല, ചില പ്രത്യേക ദിവസങ്ങളിൽ ഇവിടെ കുട്ടികൾക്ക് വിചിത്രവും പേടിപ്പിക്കുന്നതുമായ അനുഭവങ്ങൾ ഉണ്ടാകാറുണ്ടെന്നാണ് പറയപ്പെടുന്നത്.\nമണിപ്പൂർ മണിപ്പൂരിലെ ഏറ്റവും പേടിപ്പിക്കുന്ന സ്ഥലം എന്ന നിലയിൽ പ്രശസ്തമായ ഇടമാണ് ജെഐഎൻഎംഎസ് ആശുപത്രി. രാത്രികാലങ്ങളിൽ ആശുപത്രിയിൽ കഴിയുന്ന രോഗികളും ജീവനക്കാരുമാണ് അജ്ഞാത ശക്തികളുടെ രാത്രിയിലെ അക്രമണത്തിന് വിധേയമാകുന്നത്. ഗൈനക്കോളജി വാർഡിലാണ് ഇത്തരത്തിലുള്ള സംഭവങ്ങള് ഏറ്റവും അധികം നടക്കുന്നത്. ആശുപത്രിയിലെ മറ്റു പല വാർഡുകളിലും വരാന്തകളിലും അശരീരികളും നിലവിളികളും ഉണ്ടാകാറുണ്ടെന്ന് ആളുകൾ അവകാശപ്പെടുന്നു. എന്നാൽ എന്താണ് ഇതിനു പിന്നിലുള്ള കാരണമെന്ന് ആർക്കും ഇതുവരെ കണ്ടെത്താനായിട്ടില്ല.\nഏഷ്യയിലെ തന്നെ ഏറ്റവും ഭയപ്പെടുത്തുന്ന സ്ഥലങ്ങളില് ഒന്നാം സ്ഥാനമാണ് രാജസ്ഥാനിലെ ഭാംഗഡ് കോട്ടയ്ക്ക്. പുരാവസ്തു വകുപ്പ് പോലും രാത്രികാലങ്ങളില് സന്ദര്‍ശനം വിലക്കിയിട്ടുള്ള ഒരിടമാണിത്. രാത്രികാലങ്ങളില് ഇവിടെ എത്തിയാല് സഞ്ചാരികള്‍ക്ക് വിശദീകരിക്കാനാവാത്ത എന്തൊക്കയോ അസ്വസ്ഥതകളും ബുദ്ധിമുട്ടുകളും അനുഭവപ്പെടുമത്രെ. രാജസ്ഥാനിലെ ആല്‍വാര് ജില്ലയിലാണ് ഇവിടം സ്ഥിതി ചെയ്യുന്നത്.\nവിക്ടോറിയ ഹോസ്പിറ്റല് ബാംഗ്ലൂര്\nസിറ്റിമാര്‍ക്കറ്റിന് സമീപത്തെ വിക്ടോറിയ ആശുപത്രിയില് പ്രേ‌തബാധയുണ്ടെന്നാണ് പറയപ്പെടുന്നത്. അവിടെ നിന്ന് ഭക്ഷണം കഴിച്ചു കൊണ്ടിരുന്ന ഒരു യാവാവിന്റെ പാത്രത്തില് നിന്ന് കേസരി ബാത് പെട്ടന്ന് അ‌പ്രത്യക്ഷമായതായി പറയപ്പെടുന്നു. ഈ അനുഭവം പലര്‍ക്കും ഉണ്ടായിട്ടുണ്ടത്രേ. ഒരു കാപ്പിഗ്ലാസില് നിന്ന് കാപ്പി അപ്രത്യക്ഷമാക്കുക, പാത്രങ്ങളില് വച്ച ഭക്ഷണ അപ്രത്യക്ഷമാക്കുക തുടങ്ങിയവയാണ് ഇവിടുത്തെ പ്രേതത്തിന്റെ ഇഷ്ട പരി‌പാടി. അതുകൊണ്ട് വിശപ്പിന്റ് ആത്മാവ് എന്നാണ് നാട്ടുകാര് സ്നേ‌ഹ പൂര്‍വം ഈ പ്രേതത്തെ വിളിക്കുന്നത്.\nഡിസൂസ ചൗല് മഹിം\nഒരിക്കല് ഇവിടുത്തെ കിണറില് ഒരു സ്ത്രീ വീഴുകയും ആരും രക്ഷിക്കാനില്ലാതെ അവര് അവിടെക്കിടന്ന് മരിക്കുകയും ചെയ്തു. പിന്നീട് ആളുകള് ആ കിണറിനു സമീപത്ത് പലപ്പോഴും ഒരു സ്ത്രീടെ കാണുകയും അവര് കരയുന്ന സ്വരം കേട്ടിട്ടുമുണ്ടെന്ന് സാക്ഷ്യപ്പെടുത്തുന്നു. എന്തുതന്നെയായാലും മുംബൈയിലെ ഏറ്റവും ഭയപ്പെടുത്തുന്ന സ്ഥലങ്ങളിലൊന്നാണിത്.\nRead more about: gujarat beach haunted places


justice v.r.krishnaiyer commission report\nതിരുവനന്തപ്പുരം: രണ്ടില് കൂടുതല് കുട്ടികളുള്ളവര്‍ക്ക് ധനസഹായം നല്‍കരുതെന്ന് ജസ്റ്റിസ് വി.ആര്.കൃഷ്ണയ്യര് ചെയര്‍മാനായ കമ്മീഷന്റെ റിപ്പോര്‍ട്ട്. മുഖ്യമന്ത്രി ഉമ്മന്‍ചാണ്ടിക്ക് സമര്‍പ്പിച്ച സ്ത്രീകളുടെയും കുട്ടികളുടെയും ക്ഷേമത്തിനായുള്ള കമ്മീഷന് റിപ്പോര്‍ട്ടിലാണ് ഈ പരാമര്‍ശം ഉള്ളത്. സുരക്ഷിതമായ ഗര്‍ഭഛിദ്രം അനുവദിക്കണമെന്നും രണ്ടില് കൂടുതല് കുട്ടികള് വേണമെന്ന പ്രചാരണങ്ങള് ശിക്ഷാര്‍ഹമായി കണക്കാക്കണമെന്നും റിപ്പോര്‍ട്ടില് പറയുന്നുണ്ട്.\nകുടുംബാസൂത്രണം പ്രോത്സാഹിപ്പിക്കണമെന്ന് നിര്‍ദേശിക്കുന്ന റിപ്പോര്‍ട്ട് ഗര്‍ഭനിരോധന മാര്‍ഗങ്ങള് കല്യാണ സമയത്ത് സൗജന്യമായി ലഭ്യമാക്കണമെന്നും നിര്‍ദേശിക്കുന്നു. ആരോഗ്യ രംഗത്തെ നിയമങ്ങള്‍ക്കനുസൃതമായി ആശുപത്രികള് വഴി സൗജന്യമായി ഗര്‍ഭഛിദ്രം അനുവദിക്കണമെന്നാണ് കമ്മീഷന്റെ ശുപാര്‍ശ. ‘നാം രണ്ട് നമുക്ക് രണ്ട്’ നയം പരാജയപ്പെടുത്തുക എന്ന ഉദ്ദേശത്തോടെ മനപ്പൂര്‍വ്വം പ്രവര്‍ത്തിക്കുന്നവര്‍ക്ക് 10,000 രൂപ പിഴയോ മൂന്ന് മാസം തടവോ ശിക്ഷ നല്‍കണമെന്നാണ് റിപ്പോര്‍ട്ട് നിര്‍ദേശിക്കുന്നു.\nകോടതിക്ക് പുറത്തുവച്ച് വിവാഹമോചനങ്ങള് സാധ്യമാക്കുന്നതിനുള്ള നിര്‍ദേശവും കമ്മീഷന് മുന്നോട്ട് വെച്ചിട്ടുണ്ട്. ഇരു കൂട്ടരുടെയും പൂര്‍ണ സമ്മതത്തോടെ വിവാഹ മോചനങ്ങള് സാധ്യമാക്കുന്നതിന് മാര്യേജ് ഓഫീസറെ നിയമിക്കണമെന്നും കമ്മീഷന് നിര്‍ദേശിക്കുന്നു. കുടുംബകോടതികളില് കെട്ടിക്കിടക്കുന്ന കേസുകളുടെ എണ്ണവും ഇത് മൂലം സ്ത്രീകള് നേരിടുന്ന ബുദ്ധിമുട്ടുകളും ചൂണ്ടിക്കാണിച്ചാണ് ഈ നിര്‍ദേശം.\nലൈംഗിക അതിക്രമങ്ങള്‍ക്ക് ഇരയാകുന്ന സ്ത്രീകളെ പുനരധിവസിപ്പിക്കുന്നതിന് ഷെല്‍ട്ടര് ഹോം, കുട്ടികളുടെ ക്ഷേമത്തിനായി സംസ്ഥാന കമ്മീഷന് എന്നിവയും കമ്മീഷന്റെ നിര്‍ദേശങ്ങളിലുണ്ട്. 94പേജുള്ള റിപ്പോര്‍ട്ട് തയ്യാറാക്കിയത് കൃഷ്ണയ്യര് ഉള്‍പ്പെടെ 12 അംഗങ്ങളാണ്.


കോട്ടയത്ത് നഗ്നനായി ബൈക്ക് ഓടിച്ച യുവാവ് സന്യാസിയുടെ നിയന്ത്രണത്തില്? |\nSaturday, November 17, 2012 7:14 AM IST\nകോട്ടയം: നഗ്നനായി ബൈക്ക് ഓടിച്ച യുവാവ് കഴിഞ്ഞ നാലു മാസമായി പുതുപ്പള്ളി പയ്യപ്പാടിക്കു സമീപമുള്ള സന്യാസിയുടെ നിയന്ത്രണത്തിലായിരുന്നുവെന്നു സൂചന. സ്വാമിയോടുള്ള അമിത ഭക്തിമൂലം ഉടലെടുത്ത മാനസികന്യൂനതയാണു വിഭ്രാന്തിയിലേക്കു വഴിതെളിച്ചതെന്നു കരുതുന്നു.\nഅതേസമയം വസ്ത്രങ്ങളില്ലാതെ ബൈക്കില് പാഞ്ഞ ഗോപന്റെ മാനസികന്യൂനത മറയാക്കി പണം തട്ടാന് ശ്രമം നടക്കുന്നതായി ബന്ധുക്കള് പോലീസില് പരാതിപ്പെട്ടു. യുവാവ് ജോലി ചെയ്യുന്ന സ്വകാര്യ ധനകാര്യ സ്ഥാപനത്തില്‍നിന്നു വായ്പയെടുത്ത ചിലര്‍ക്കെതിരെയാണു ബന്ധുക്കള് പരാതി നല്കിയത്. ഗോപനെതിരേ ആരോപണം ഉന്നയിച്ചു പണം തിരിച്ചടയ്ക്കുന്നത് ഒഴിവാക്കാന് ശ്രമം നടക്കുന്നതായി ഇവര് പറയുന്നു. വ്യാഴാഴ്ച പണപ്പിരിവ് നടത്തിയശേഷം ബില് നല്കിയില്ലെന്ന് ആരോപിച്ചു കുറേ ആളുകള് സ്ഥാപനത്തില് വിളിച്ചു രസീത് നല്കിയില്ലെന്നു പറഞ്ഞു. കളക്ഷന് എടുത്ത പണം മുഴുവന് ഗോപന്റെ ബാഗില് തന്നെ ഉണ്ടായിരുന്നുവെന്നും ഇതിന് പ്രകാരം രസീത് നല്കാനില്ലെന്നുമാണു ബന്ധുക്കള് പറയുന്നത്. ഗോപന്റെ കൈവശം ഉണ്ടായിരുന്ന മൊബൈല് ഫോണും നഷ്ടപ്പെട്ടിട്ടുണ്ട്. ഇതു മറ്റാര്‍ക്കൊ ലഭിച്ചതായി പറയുന്നു. പോലീസ് പിടികൂടിയ മണര്‍കാട് ഒറവയ്ക്കല് പുതിയകാവില് ഗോപന് ടി.നായര് (32)ക്കു ചങ്ങനാശേരി ഒന്നാം ക്ളാസ് മജിസ്ട്രേട്ട് കോടതി ജഡ്ജി എ.എം. ബഷീര് ജാമ്യം അനുവദിച്ചു. മാനസിക വിഭ്രാന്തിയില് നഗ്നനായി ബൈക്ക് ഓടിച്ച യുവാവിനെ ക്രൂരമായി മര്‍ദിച്ചവര്‍ക്കെതിരെയാണു കേസെടുക്കേണ്ടതെന്നു കോടതി വിമര്‍ശിച്ചു. പാമ്പാടി, മണര്‍കാട്, കോട്ടയം വെസ്റ്റ്, ചിങ്ങവനം സ്റ്റേഷന് പരിധിയിലാണു സംഭവങ്ങള് അരങ്ങേറിയത്.\nപൂര്‍ണ നഗ്നനായി നഗരമധ്യത്തിലൂടെ യുവാവ് ബൈക്ക് ഓടിച്ചതു പെട്ടെന്നുണ്ടായ മാനസികാസ്വാസ്ഥ്യത്തെത്തുടര്‍ന്നെന്നാണു പോലീസ് പറയുന്നത്. ഇയാള് മദ്യമോ മറ്റു ലഹരി പദാര്‍ഥങ്ങളോ ഉപയോഗിച്ചിരുന്നില്ലെന്നു വൈദ്യപരിശോധനയില് തെളിഞ്ഞു. ബൈക്ക് യാത്രയ്ക്കിടെ യുവാവ് വഴിയരികിലേക്കു വലിച്ചെറിഞ്ഞ 37,000 രൂപ അടങ്ങിയ ബാഗ് മണര്‍കാട് എരുമപ്പെട്ടിയില്‍നിന്നു പോലീസിനു ലഭിച്ചു. ബാഗ് കളഞ്ഞുകിട്ടിയ ആള് പോലീസില് ഏല്പിക്കുകയായിരുന്നു. പാമ്പാടിയില്‍നിന്നുള്ള യാത്രയ്ക്കിടെ എരുമപ്പെട്ടിക്കു സമീപം പണമടങ്ങിയ ബാഗ് വലിച്ചെറിയുകയായിരുന്നു. വിവിധ സ്ഥലങ്ങളില്‍നിന്നു പിരിച്ചെടുത്ത തുകയായിരുന്നു ബാഗില്. ഇന്നലെ രാവിലെ പാമ്പാടി എരുമപ്പെട്ടി ഭാഗത്തെ പറമ്പില് പുല്ലു ചെത്താന് എത്തിയ ആളാണു ബാഗ് കണ്െടത്തിയത്. ഇതു പാമ്പാടി സിഐ സാജു വര്‍ഗീസിനെ ഏല്‍പ്പിച്ചു. 37,000 രൂപയും ബില്ലിംഗ് യന്ത്രവും ചെക്കു ബുക്കുകളുമാണ് ബാഗിനുള്ളില് ഉണ്ടായിരുന്നത്.\nവ്യാഴാഴ്ച വൈകുന്നേരം അഞ്ചോടെയാണു പാമ്പാടി മുതല് കോട്ടയം നഗരത്തിലെ മൂലവട്ടം വരെ ഗോപന് പൂര്‍ണ നഗ്നനായി ബൈക്ക് ഓടിച്ചത്. കളത്തിപ്പടിയിലെ സ്വകാര്യ ധനകാര്യ സ്ഥാപനത്തിലെ ജീവനക്കാരനായ ഗോപന് ഒരാഴ്ചയിലേറെയായി മാനസിക അസ്വാസ്ഥ്യം പ്രകടിപ്പിച്ചിരുന്നതായി ബന്ധുക്കള് പറഞ്ഞു. വ്യാഴാഴ്ച ഉച്ചവരെ ജോലിസ്ഥലത്തുണ്ടായിരുന്നു. രണ്ടരയോടെ വീട്ടിലെത്തി ഭക്ഷണം കഴിച്ചശേഷം പണം പിരിക്കുന്നതിനായി കാഞ്ഞിരപ്പള്ളിയിലേക്കു പോയി. തിരികെ പാമ്പാടിയില് എത്തി പെട്രോള് പമ്പില് പെട്രോള് അടിക്കുന്നതിനിടെ തലയ്ക്കുള്ളില് മരവിപ്പുണ്ടായതായും പിന്നീട് എന്തു സംഭവിച്ചെന്ന് ഓര്‍മയില്ലെന്നും ഗോപന് പോലീസിനു മൊഴി നല്‍കി.\nപാമ്പാടി ആറാം മൈലില് ബൈക്ക് നിര്‍ത്തിയ ഒരാള് ഷര്‍ട്ട് അഴിച്ചു മാറ്റുന്നതു കണ്ടതായി നാട്ടുകാര് പറയുന്നു. ഇതു ഗോപനാണെന്നു പോലീസ് പറയുന്നു. ചൂടായതിനാലാണു ഷര്‍ട്ട് അഴിക്കുന്നതെന്നാണു നാട്ടുകാരോട് പറഞ്ഞത്. തുടര്‍ന്നു നഗരത്തിലൂടെ ബൈക്കില് പാഞ്ഞ ഗോപനെ മൂലവട്ടം ഭാഗത്തു വച്ചു ജനങ്ങള് തടഞ്ഞു നിര്‍ത്തി. ഇവിടെ വച്ചാണു ഗോപനു മര്‍ദനമേറ്റത്. തുടര്‍ന്നു ചിങ്ങവനം എസ്ഐ നിര്‍മ്മല് ബോസും കോട്ടയം വെസ്റ്റ് എസ്ഐ ബിന്‍സ് ജോസഫും ചേര്‍ന്ന് അറസ്റ്റു ചെയ്യുകയായിരുന്നു.


ഫീല്‍ഡറുടെ ഹെല്‍മറ്റ് തകര്‍ത്ത് ജോ റൂട്ടിന്റെ ഷോട്ട്; അപകടം ഒഴിവായത് തലനാരിഴക്ക് | Southlive\nMonday, 8th January 2018, 6:44 pm\nകനത്ത തിരിച്ചടിക്കിടയിലും ജോ റൂട്ടിന്റെ രണ്ടാം ഇന്നിംഗ്‌സിലെ ചെറുത്തു നില്‍പ്പ് ഇംഗ്ലണ്ടിന് ആശ്വാസം നല്‍കുന്നതായിരുന്നു. എന്നാല് രണ്ടാം ഇന്നിംഗ്‌സിലെ ജോ റൂട്ടിന്റെ ഒരു ഷോട്ട് ഒസീസിന്റെയും ഗാലറിയുടെയും നല്ല ജീവന് കളഞ്ഞു.\nമിച്ചല് സ്റ്റാര്‍ക്കിന്റെ ഓവറിലായിരുന്നു സംഭവം. റൂട്ടിന്റെ ലെഗ് സൈഡ് ലക്ഷ്യമാക്കിയുള്ള ഷോട്ട് ലെഗ്ഗില് ഫീല്‍ഡ് ചെയ്യുകയായിരുന്ന കാമറൂണ് ബാന്‍ക്രോഫ്റ്റിന്റെ ഹെല്‍മറ്റില് ശക്തമായി വന്നടിക്കുകയായിരുന്നു. ഇടിയുടെ ആഘാതത്തില് ഹെല്‍മറ്റ് തകരുകയും ചെയ്തു. ഭാഗ്യകൊണ്ടു മാത്രമാണ് താരത്തിന് പരുക്കേല്‍ക്കാതിരുന്നത്. എന്താണെന്ന് സംഭവിച്ചതെന്ന് മനസിലാവാതെ ഒരു നിമിഷം കാമറൂണ് നിന്നു. ഇതിനിടെ ഭയന്നു പോയ ഓസീസ് താരങ്ങള് ഓടി അടുത്തെത്തി. ഉടന് തന്നെ റൂട്ട് കാമറൂണിനോട് ക്ഷമ ചോദിക്കുകയും ചെയ്തു. പരുക്കൊന്നും സംഭവിച്ചില്ലെന്ന് ഉറപ്പു വരുത്തിയ ശേഷമാണ് കളി പുനഃരാരംഭിച്ചത്.\nസിഡ്നി ടെസ്റ്റിന്റെ അവസാന ദിവസം ഇംഗ്ലണ്ടിന്റെ ഏക പ്രതീക്ഷ റൂട്ടായിരുന്നു. അവസാന ദിനം ഓസീസിന് വേണ്ടിയിരുന്നത് ആറ് വിക്കറ്റുകളായിരുന്നു. എന്നാല് ക്രീസില് ജോ റൂട്ട് നിലയുറച്ചതോടെ ഓസീസിന് നന്നായി വിയര്‍പ്പൊഴുക്കേണ്ടി വന്നു. റൂട്ട് സമനിലയുറപ്പിക്കുമെന്ന് എല്ലാവരും പ്രതീക്ഷിച്ചിരുന്നു. എന്നാല് വിധി മറ്റൊന്നായിരുന്നു. കളിക്കിടെ സുഖമില്ലാതായ റൂട്ട് 58 റണ്‍സോടെ പവലിയനിലേക്ക് മടങ്ങുകയായിരുന്നു.


ശ്രീവല്‍സം ബിസിനസ് ഗ്രൂപ്പില് നിന്നു 100 കോടിയുടെ അനധികൃത സ്വത്ത് കണ്ടെത്തിയതായി സൂചന – Chandrika Daily\nBy chandrika Saturday June 10, 2017 04:21 am\nശ്രീവല്‍സം ബിസിനസ് ഗ്രൂപ്പില് നിന്നു 100 കോടിയുടെ അനധികൃത സ്വത്ത് കണ്ടെത്തിയതായി സൂചന\nപത്തനംതിട്ട/കൊച്ചി: രാജ്യത്തിന്റെ വടക്കു കിഴക്കന് സംസ്ഥാനങ്ങള്‍ക്ക് കേന്ദ്ര സര്‍ക്കാര് അനുവദിക്കുന്ന ഫണ്ട് വിനിയോഗവുമായി ബന്ധപ്പെട്ട അന്വേഷണത്തിന്റെ ഭാഗമായി പന്തളം ആസ്ഥാനമായി പ്രവര്‍ത്തിക്കുന്ന ശ്രീവല്‍സം ബിസിനസ് ഗ്രൂപ്പില് നടത്തിയ…\nപത്തനംതിട്ട/കൊച്ചി: രാജ്യത്തിന്റെ വടക്കു കിഴക്കന് സംസ്ഥാനങ്ങള്‍ക്ക് കേന്ദ്ര സര്‍ക്കാര് അനുവദിക്കുന്ന ഫണ്ട് വിനിയോഗവുമായി ബന്ധപ്പെട്ട അന്വേഷണത്തിന്റെ ഭാഗമായി പന്തളം ആസ്ഥാനമായി പ്രവര്‍ത്തിക്കുന്ന ശ്രീവല്‍സം ബിസിനസ് ഗ്രൂപ്പില് നടത്തിയ ആദായ നികുതി പരിശോധയില് കോടികളുടെ ബിനാമി നിക്ഷേപം കണ്ടെത്തിയതായി വിവരം. ഇരുനൂറ് കോടി രൂപയുടെ ഉറവിടം തേടിയുള്ള ആദായ നികുതി വകുപ്പിന്റെ പരിശോധനയില് ശ്രീവല്‍സം ഗ്രൂപ്പിന്റെ ബിസിനസ് ഇടപാടുകളില് വന് തോതില് ബിനാമി നിക്ഷേപങ്ങള് നടന്നതായാണ് കണ്ടെത്തിയിരിക്കുന്നത്. നാഗാലന്‍ഡിലെ മുന് അഡീഷനല് എസ്പി എം കെ ആര് പിള്ളയുടെ ഉടമസ്ഥതയിലുള്ള ശ്രീവല്‍സം സ്ഥാപനങ്ങളിലാണ് വ്യാഴാഴ്ച ആദായനികുതി വകുപ്പ് റെയ്ഡ് നടത്തിയത്.\nപരിശോധനയില് 100 കോടിയുടെ അനധികൃത സ്വത്തും കണ്ടെത്തിയത്രെ. നാഗാലന്‍ഡില്‍നിന്ന് ഹവാല വഴി കേരളത്തിലേക്ക് പണം കടത്തിയതായും പൊലീസിനു വിവരം ലഭിച്ചു. ഇതിനായി നാഗാലന്‍ഡ് പൊലീസിന്റെ വാഹനങ്ങള് ഉപയോഗിച്ചതായും സംശയിക്കുന്നു. റെയ്ഡിനിടെ പന്തളത്തുനിന്ന് നാഗാലന്‍ഡ് പൊലീസിന്റെ വാഹനവും കണ്ടെത്തിയിരുന്നു.\nകേരളം, കര്‍ണാടക, നാഗാലന്‍ഡ്, ഡല്‍ഹി എന്നിവിടങ്ങളിലെ സ്ഥാപനങ്ങളില് കഴിഞ്ഞ ദിവസം ആദായനികുതി വകുപ്പ് റെയ്ഡ് നടത്തിയിരുന്നു. കേരളത്തില്‍നിന്നു മാത്രം 100 കോടി രൂപയുടെ അനധികൃത സ്വത്താണു കണ്ടെത്തിയത്. 2015 ഡിസംബറില് ആദായനികുതിയുമായി ബന്ധപ്പെട്ട് സ്വയംപ്രഖ്യാപിക്കലിന്റെ ഒരു സ്‌കീമില് 50 കോടി രൂപയുടെ സ്വത്ത് അദ്ദേഹം വെളിപ്പെടുത്തിയിരുന്നു. പണത്തിന്റെ ഉറവിടം കണ്ടെത്തുന്നതിനുള്ള അന്വേഷണം ആദായനികുതി വകുപ്പ് തുടങ്ങിയിട്ടുണ്ട്. സുരക്ഷാ മുന്‍കരുതലുകള്‍ക്കായുള്ള പൊലീസ് ഫണ്ട് കേരളത്തിലേക്കെത്തിച്ച് ഉപയോഗിക്കുകയായിരുന്നുവെന്നാണ് വകുപ്പിന്റെ പ്രഥമിക നിഗമനം. അഞ്ച് ജ്വല്ലറികള്, വസ്ത്രവ്യാപാര സ്ഥാപനങ്ങള്, ഹോട്ടലുകള്, വാഹനഷോറൂമുകള്, പണമിടപാടു സ്ഥാപനങ്ങള് എന്നിവയുടെ നടത്തിപ്പുകാരണ് ശ്രീവല്‍സം ഗ്രൂപ്പ്.\nകോന്നി, ഹരിപ്പാട് , പന്തളം എന്നിവിടങ്ങള് കേന്ദ്രീകരിച്ചാണു റിയല് എസ്‌റ്റേറ്റ് ഇടപാടുകള് നടത്തുന്നത്. എംകെആര് പിള്ളയുടെ മക്കളായ അരുണ് രാജ്, വരുണ് രാജ് എന്നിവര്‍ക്കെതിരെ ആദായനികുതി വകുപ്പ് കേസെടുത്തിരുന്നു. നാഗാലാന്‍ഡ് പൊലീസില് കോണ്‍സ്റ്റബിളായി സര്‍വീസില് ചേര്‍ന്ന എംകെആര് പിള്ള അഡീ. എസ്പിയായാണു വിരമിച്ചത്. നാഗാലാന്‍ഡിനുള്ള കേന്ദ്രഫണ്ടില് ഒരു ഭാഗം സംസ്ഥാന സര്‍വീസിലെ ചില ഉദ്യോഗസ്ഥര് ശ്രീവല്‍സം ഗ്രൂപ്പിന്റെ ബിസിനസ് ഇടപാടുകളില് നിക്ഷേപിച്ചതായുള്ള രഹസ്യവിവരത്തിന്റെ അടിസ്ഥാനത്തിലാണു പരിശോധനകള് നടക്കുന്നത്. ഇരുനൂറു കോടിയോളം രൂപയുടെ നിക്ഷേപത്തിന്റെ യഥാര്‍ഥ ഉറവിടമാണ് ആദായനികുതി വകുപ്പ് തിരയുന്നത്. റെയ്ഡ് ദേശീയ പ്രാധാന്യമുള്ളതാണെന്നാണ് ആദായനികുതി വകുപ്പ് പറയുന്നു. നോട്ട് അസാധുവാക്കല് സമയത്ത് പിള്ളയും ബന്ധുക്കളുടെ ഉടമസ്ഥതയിലുള്ള സ്ഥാപനങ്ങളും ചേര്‍ന്ന് 50 കോടിരൂപയുടെ കള്ളപ്പണം വെളിപ്പെടുത്തിയിരുന്നു. എന്നാല് ഇന്നലെ റെയ്ഡ് നടത്തിയപ്പോള് തങ്ങള് 100 കോടിരൂപ വെളിപ്പെടുത്താമെന്ന് ഇവര് ആദായനികുതിവകുപ്പ് ഉദ്യോഗസ്ഥരെ അറിയിച്ചു. അതേസമയം 400 കോടിയുടെ ആസ്തിവിവരങ്ങളാണ് ഇന്നലത്തെ റെയ്ഡില് മാത്രം കണ്ടെത്തിയത്. ഇതില് തന്നെ മലേഷ്യയില് സൂപ്പര്‍മാര്‍ക്കറ്റ് തുടങ്ങാന് രണ്ടുകോടി രൂപ നിക്ഷേപിച്ചതിന്റെ വിവരങ്ങളും ലഭിച്ചിട്ടുണ്ട്. ഡല്‍ഹിയില് മുന്ന് ഫ്‌ളാറ്റുകള്, ബംഗളൂരുവില് രണ്ട് ഫ്‌ളാറ്റുകളും വാണിജ്യ സ്ഥാപനങ്ങളും,മുസോറിയിലും ട്രിച്ചിയിലും നിക്ഷേപങ്ങള് എന്നിവ ആദായനികുതിവകുപ്പ് കണ്ടെത്തിയിട്ടുണ്ട്. ഇതിനുപുറമെ കേരളത്തില് ശ്രീവത്സം ഗ്രൂപ്പ് കൊട്ടാരക്കരയില് കോടികളുടെ ഭൂമിഇടപാട് നടത്തി. ഇതിന്റെയെല്ലാം വിശദമായ വിവരങ്ങള് കണ്ടെത്തിയിട്ടുണ്ട്. ബിനാമി നിക്ഷേപങ്ങള്, വ്യാജ കമ്പനികള് എന്നിവയുടെ പേരിലും നിക്ഷേപങ്ങള് കണ്ടെത്തിയതോടെ മറ്റ് കേന്ദ്ര ഏജന്‍സികളും വിഷയത്തില് അന്വേഷണം നടത്തുമെന്നാണ് വിവരം. നിലവില് നാഗാലാന്റ് പൊലീസിലെ ഗതാഗത വിഭാഗം കണ്‍സള്‍ട്ടന്റായി ജോലിചെയ്യുകയാണ് എംകെആര് പിള്ള. മാത്രമല്ല ഡിജിപിയിടെ ഓഫീസില് പ്രത്യേക ഉദ്യോഗസ്ഥന്റെ ചുമതലയും വഹിക്കുന്നുണ്ട്. പിള്ളസാര് എന്നാണ് ഇയാള് നാഗാലാന്റ് പൊലീസില് അറിയപ്പെടുന്നത്. റെയ്ഡ് നടക്കുമ്പോള് പിള്ളയുടെ വീട്ടില് നിന്ന് നാഗാലാന്റ് പൊലീസിന്റെ ഒരു ട്രക്കും കണ്ടെത്തിയിട്ടുണ്ട്. ഇത് എന്തുകൊണ്ടുവരാന് ഉപയോഗിച്ചതാണെന്ന് ആദായനികുതി വകുപ്പ് അന്വേഷിക്കുന്നുണ്ട്.


പ്രണബ് മുഖര്‍ജിക്ക് വിട; ഭൗതിക ശരീരം സംസ്കരിച്ചു | Madhyamam\ndate_range 1 Sep 2020 2:08 AM GMT\nപ്രണബ് മുഖര്‍ജിക്ക് വിട; ഭൗതിക ശരീരം സംസ്കരിച്ചു\nന്യൂഡൽഹി: മുന് രാഷ്ട്രപതി പ്രണബ് കുമാർ മുഖര്‍ജിയുടെ ഭൗതിക ശരീരം സംസ്കരിച്ചു. രണ്ടു മണിയോടെ ലോധിറോഡ് ശ്മശാനത്തിൽ ഔദ്യോഗിക ബഹുമതികളോടെയായിരുന്നു സംസ്കാരം. കര്‍ശന കോവിഡ് മാനദണ്ഡങ്ങൾ പാലിച്ചാണ് സംസ്കാര ചടങ്ങുകൾ നടന്നത്. രാവിലെ ഒന്‍പതോടെ രാജാജി മാര്‍ഗിലെ പത്താംനമ്പര് ഔദ്യോഗിക വസതിയിൽ പ്രത്യേക വാഹനത്തിൽ എത്തിച്ച ഭൗതിക ശരീരം പൊതുദർശനത്തിന് വെച്ചു.\n12 മണിവരെ പൊതുദര്‍ശനത്തിന് വെച്ച ഭൗതിക ശരീരത്തിൽ രാഷ്ട്രപതി രാംനാഥ് കോവിന്ദ്, ഉപരാഷ്ട്രപതി എം. വെ‍ങ്കയ്യ നായിഡു, മുൻ പ്രധാനമന്ത്രി മൻമോഹൻ സിങ്, ഡൽഹി മുഖ്യമന്ത്രി അരവിന്ദ് കെജ് രിവാൾ, കോൺഗ്രസ് മുൻ അധ്യക്ഷൻ രാഹുൽ ഗാന്ധി, ബി.ജെ.പി അധ്യക്ഷൻ ജെ.പി നഡ്ഡ അടക്കമുള്ളവർ ആദരാഞ്ജലികൾ അർപ്പിച്ചു. തുടർന്ന് ലോധിറോഡ് ശ്മശാനത്തിൽ എത്തിച്ച ഭൗതിക ശരീരം പ്രാർഥനാ ചടങ്ങുകൾക്ക് ശേഷം സംസ്കരിച്ചു.\nരാജ്യത്ത് ഏഴ് ദിവസം ഔദ്യോഗിക ദുഃഖാചരണം കേന്ദ്ര സർക്കാർ പ്രഖ്യാപിച്ചിട്ടുണ്ട്. സെപ്തംബര് ആറ് വരെയാണ് ദുഃഖാചരണം. ഈ കാലത്ത് രാജ്യത്തെങ്ങും ദേശീയ പതാക പാതി താഴ്ത്തിക്കെട്ടും.\nഡൽഹി ആർമി റിസർച്ച് ആശുപത്രിയിൽ തിങ്കളാഴ്ച വൈകീട്ട് 5.50 ഓടെയായിരുന്നു ഇന്ത്യയുടെ 13ാത് രാഷ്ട്രപതിയുടെ അന്ത്യം. മകൻ അഭിജിത് മുഖർജിയാണ് മരണ വാർത്ത അറിയിച്ചത്. ആഗസ്റ്റ് 10നായിരുന്നു പ്രണബിനെ ആശുപത്രിയിൽ പ്രവേശിപ്പിച്ചത്. തലച്ചോറിൽ രക്തം കട്ടപിടിച്ചതിനെ തുടർന്ന് ആരോഗ്യനില ഗുരുതരമായ അദ്ദേഹത്തെ ശസ്ത്രക്രിയക്ക് വിധേയനാക്കിയിരുന്നു. ഇതിനിടെ, കോവിഡ് പരിശോധന പോസിറ്റീവ് ആകുകയും ചെയ്തതോടെ നില വഷളാവുകയും വെന്‍റിലേറ്ററിലേക്ക് മാറ്റുകയുമായിരുന്നു.\n1935 ഡിസംബർ11ന് പശ്ചിമ ബംഗാളിലെ ബിർഭൂം ജില്ലയിലെ മിറാത്തി ഗ്രാമത്തിൽ സ്വാതന്ത്ര്യ സമരസേനാനിയും എ.ഐ.സി.സി അംഗവുമായ കമദ കിങ്കർ മുഖർജിയുടെയും രാജലക്ഷ്മിയുടെയും മകനായി ജനിച്ചു. കൊൽക്കത്ത സർവകലാശാലയിൽനിന്ന് ചരിത്രത്തിലും രാഷ്ട്രമീമാംസയിലും നിയമത്തിലും ബിരുദാനന്തര ബിരുദം നേടിയ മുഖർജി പോസ്റ്റൽ ആൻഡ് ടെലിഗ്രാഫ് വകുപ്പിൽ കുറച്ചുകാലം ജോലി ചെയ്തു. 1963 ൽ വിദ്യാനഗർ കോളജിൽ അധ്യാപകനായി. പിന്നീട് രാഷ്ട്രീയത്തിൽ സജീവമാകുന്നതിനു മുമ്പ് 'ദശർ ദാക്' എന്ന പത്രത്തിലും പ്രവർത്തിച്ചിരുന്നു.\nTAGS:pranab mukherjee funeral


വിജയ് നായകനായ ബിഗില് ഓണ്‍ലൈനില് ചോര്‍ന്നു\nChennai, First Published 25, Oct 2019, 3:53 PM IST\nവിജയ് നായകനായ ബിഗില് റിലീസ് ദിവസം തന്നെ ഓണ്‍ലൈനില് ചോര്‍ന്നു.\nവിജയ് നായകനായി എത്തിയ ചിത്രമാണ് ബിഗില്. ഫുട്ബോള് പരിശീലകനായിട്ടായിരുന്നു ചിത്രത്തില് വിജയ് അഭിനയിക്കുന്നത്. ചിത്രത്തിന്റെ പോസ്റ്ററുകളൊക്കെ ഓണ്‍ലൈനില് തരംഗമായിരുന്നു. ചിത്രം ഇന്ന് പ്രദര്‍ശനത്തിന് എത്തി. അതേസമയം ചിത്രം ഓണ്‍ലൈനില് ചോര്‍ന്നുവെന്നാണ് റിപ്പോര്‍ട്ട്.\nതമിള്‍റോക്കേഴ്‍സ് തന്നെയാണ് ബിഗിലും ഓണ്‍ലൈനില് ചോര്‍ത്തിയത്. സിനിമകളുടെ വ്യാജ പതിപ്പുകള് പ്രചരിപ്പിക്കുന്ന തമിഴ്‍റോക്കേഴ്‍സ് പോലുളള വെബ്‍സൈറ്റുകളെ ബ്ലോക്ക് ചെയ്യാൻ ദില്ലി ഹൈക്കോടതി മുമ്പ് നിര്‍ദ്ദേശം നല്‍കിയിരുന്നു സിനിമകള് അനൌദ്യോഗികമായി സ്ട്രീം ചെയ്യുന്ന തമിഴ്‍റോക്കേഴ്‍സ്, ഈസിടിവി, കാത്‍മൂവീസ്, ലൈംടോറന്റ്സ് തുടങ്ങിയ വെബ്‍സൈറ്റുകള് ബ്ലോക്ക് ചെയ്യാനാണ് ഇന്റര്‍നെറ്റ് സേവനദാതാക്കളോട് ദില്ലി ഹൈക്കോടതി ആവശ്യപ്പെട്ടിരുന്നത്. പക്ഷേ സിനിമ ഓണ്‍ലൈനില് ചോരുന്നത് ഇപ്പോഴും തുടരുകയാണ്.\nലോകമെമ്പാടുമായി മൂവായിരത്തോളം സ്‍ക്രീനുകളിലായിരുന്നു ബിഗില് റിലീസ് ചെയ്‍തത്. സാങ്കേതിക തകരാര് മൂലം ചിലയിടങ്ങളില് പ്രദര്‍ശനം തുടങ്ങാൻ വൈകിയിരുന്നു. പ്രദര്‍ശനം വൈകിയതിനെ തുടര്‍ന്ന് വിജയ് ആരാധകര് തമിഴ്‍നാട്ടില് സംഘര്‍ഷാവസ്ഥ സൃഷ്‍ടിച്ചു. തമിഴ്‍നാട്ടില് ഒരു റിലീസ് സെന്ററില് പൊലീസ് എത്തിയാണ് ആരാധകരുടെ സംഘര്‍ഷത്തിന് അയവുവരുത്തിയത്.\nപൃഥ്വിരാജ് ആണ് കേരളത്തില് ചിത്രത്തിന്റെ വിതരണാവകാശം സ്വന്തമാക്കിയിരിക്കുന്നത്. ചിത്രത്തിന്റെ ട്രെയിലറിന് വൻ സ്വീകാര്യതയാണ് ലഭിച്ചത്. ഇന്ത്യയില് ഏറ്റവും കൂടുതല് ലൈക്ക് ലഭിച്ച ട്രെയിലര് എന്ന റെക്കോര്‍ഡും ചിത്രം സ്വന്തമാക്കി. ഷാരൂഖ് ഖാന്റെ സീറോയുടെ ട്രെയിലറിനെയാണ് ബിഗില് പിന്തള്ളിയത്. പൃഥ്വിരാജ് പ്രൊഡക്ഷനൊപ്പം ലിസ്റ്റിൻ സ്റ്റീഫന്റെ മാജിക് ഫ്രെയിംസും ചേര്‍ന്നാണ് വിതരണം.\nനയൻതാരയാണ് ചിത്രത്തില് നായികയായി എത്തിയത്.


Liverpool top all-time major honours in England-കിരീടനേട്ടങ്ങളിലും മുന്നിൽ; ചരിത്രത്തിൽ ലിവർപൂൾ\nക്ലബ്ബ് സ്ഥാപിതമായത് മുതൽ 48 പ്രധാന ടൂർണമെന്റുകളിലാണ് ചെമ്പട ചാംപ്യന്മാരായത്, മറ്റൊരു ക്ലബ്ബിനും അവകാശപ്പെടാനാകത്ത മേൽക്കോയ്മ\nJune 26, 2020 8:20:05 am\nമൂന്ന് പതിറ്റാണ്ടാണ് ലിവർപൂൾ തങ്ങളുടെ അടുത്ത പ്രീമിയർ ലീഗ് കിരീടത്തിനായി കാത്തിരുന്നത്. 1990ൽ കെന്നി ഡാൽഗിഷിന് കീഴിൽ കപ്പ് ഉയർത്തുമ്പോൾ അതിനോടകം 18 ലീഗ് കിരടങ്ങൾ ആൻഫീൽഡിലെത്തിയിരുന്നു. അടുത്ത ലീഗ് കിരീടത്തിനായ 30 വർഷം കാത്തിരുന്നു എന്ന് പറയുമ്പോഴും കിരീട നേട്ടങ്ങളിൽ ആൻഫീൽഡിന്റെ ആധിപത്യമാണ്. ക്ലബ്ബ് സ്ഥാപിതമായത് മുതൽ 48 പ്രധാന ടൂർണമെന്റുകളിലാണ് ചെമ്പട ചാംപ്യന്മാരായത്, മറ്റൊരു ക്ലബ്ബിനും അവകാശപ്പെടാനാകത്ത മേൽക്കോയ്മ. തൊട്ട് പിന്നിലുള്ള മഞ്ചസ്റ്റർ യുണൈറ്റഡിനേക്കാൾ മൂന്ന് കിരീടങ്ങൾ അധികം.\n2019-2020 സീസണിൽ പ്രീമിയർ ലീഗ് കിരീടം സ്വന്തമാക്കിയതോടെ ലിവർപൂളിന്റെ അക്കൗണ്ടിലുള്ളത് 19 കിരീടങ്ങളാണ്. മഞ്ചസ്റ്റർ യുണൈറ്റഡ് 20 തവണ കിരീടം ഉയർത്തിയത് മാറ്റി നിർത്തിയാൽ മറ്റ് ക്ലബ്ബുകൾക്കൊന്നും ഇത്രയുമധികം തവണ ഇംഗ്ലീഷ് ഫുട്ബോളിൽ ജേതാക്കളാകാൻ സാധിച്ചിട്ടില്ല.\nഏഴ് തവണ എഫ്എ കപ്പിൽ മുത്തമിട്ട ലിവർപൂൾ എട്ട് തവണ ലീഗ് കപ്പ് ജേതാക്കളുമായി. യൂറോപ്യൻ കപ്പ് അഥവ ചാംപ്യൻസ് ലീഗ് ആറ് തവണയും ചെമ്പട സ്വന്തമാക്കി. ഏറ്റവും ഒടുവിൽ ബാഴ്സലോണയെ തകർത്തായിരുന്നു കഴിഞ്ഞ സീസണിൽ ലിവർപൂളിന്റെ കിരീടനേട്ടം. യൂറോപ്പ ലീഗ് മൂന്ന് തവണയും സൂപ്പർ കപ്പ്സ് നാല് തവണയും നേടിയ ലിവർപൂൾ തന്നെയായിരുന്നു കഴിഞ്ഞ വർഷം നടന്ന ഫിഫല ക്ലബ്ബ് ലോകകപ്പിലും കിരീടം സ്വന്തമാക്കിയത്.\nകിരീട നേട്ടങ്ങളിൽ ലിവർപൂളിനും മാഞ്ചസ്റ്റർ യുണൈറ്റഡിനും പിന്നിൽ ആഴ്സണലാണ്. 30 കിരീടങ്ങളാണ് ആഴ്സണലിന്റെ അക്കൗണ്ടിലുള്ളത്. ചെൽസിക്ക് 25ഉം ആസ്റ്റൺ വില്ലയ്ക്ക് 21ഉം അഭിമാന മുഹൂർത്തങ്ങളുണ്ട് ചരിത്രത്തിൽ.\nലിവർപൂളിന്റെ പ്രധാന കിരീട നേട്ടങ്ങൾ\nപ്രീമിയർ ലീഗ്/ഫസ്റ്റ് ഡിവിഷൻ: 1900-01, 1905-06, 1921-22, 1922-23, 1946-47, 1963-64, 1965-66, 1972-73, 1975-76, 1976-77, 1978-79, 1979-80, 1981-82, 1982-83, 1983-84, 1985-86, 1987-88, 1989-90, 2019-2020\nയൂറോപ്യൻ കപ്പ്: 1976-77, 1977-78, 1980-81, 1983-84, 2004-05, 2018-19\nഎഫ്എ കപ്പ്: 1964-65, 1973-74, 1985-86, 1988-89, 1991-92, 2000-01, 2005-06\nലീഗ് കപ്പ്: 1980-81, 1981-82, 1982-83, 1983-84, 1994-95, 2000-01, 2002-03, 2011-12\nയുവേഫ കപ്പ്: 1972-73, 1975-76, 2000-01\nWeb Title: Liverpool top all time major honours in england


Aanakkallan Archives -\nപ്രേക്ഷകരുടെ പ്രിയതാരം ബിജു മേനോന് നായകനായെത്തിയ പുതിയ ചിത്രമാണ് ആനക്കള്ളന്. ചിത്രത്തിലെ ഒരു വീഡിയോ ഗാനംകൂടി പുറത്തുവിട്ടിരിക്കുകയാണ് അണിയറപ്രവര്‍ത്തകര്. ബിജുമേനോനും അനുശ്രീയുമാണ് ഗാനത്തിലുടനീളം നിറഞ്ഞു നില്‍ക്കുന്നത്. 'വട്ടം തട്ടും വട്ടക്കായല്...' എന്നു തുടങ്ങുന്ന ഗാനമാണ് പുറത്തുവിട്ടിരിക്കുന്നത്. പ്രണയാര്‍ദ്രമാണ് ഈ ഗാനം. പി ജയചന്ദ്രനും കെ എസ് ചിത്രയും ചേര്‍ന്നാണ് ഗാനത്തിന്റെ ആലാപനം. രാജീവ് ആലുങ്കലിന്റെ...\nമാലയാള ചലച്ചിത്രപ്രേമികള്‍ക്ക് ഒരുപിടി നര്‍മ്മമുഹൂര്‍ത്തങ്ങള് സമ്മാനിക്കാന് രണ്ട് ചിത്രങ്ങള് ഇന്ന് തീയറ്ററുകളിലെത്തുന്നു. ബിജുമേനോന് കേന്ദ്ര കഥാപാത്രമായെത്തുന്ന 'ആനക്കള്ളനും' 'സുഡാനി ഫ്രം നൈജീരിയ' എന്ന ചിത്രത്തിലൂടെ മലയാള പ്രേക്ഷക ഹൃദയങ്ങളില് ഇടം നേടിയ ഉമ്മമാര് വിത്യസ്ത ഗെറ്റപ്പില് വീണ്ടും വെള്ളിത്തിരയിലെത്തുന്ന 'ഡാകിനി' എന്ന ചിത്രവുമാണ് ചിരിമേളവുമായി ഇന്ന് തീയറ്ററുകളിലെത്തുന്നത്. മികച്ച ഒരു കോമഡി എന്റര്‍ടെയ്‌നര് ആയിരിക്കും 'ആനക്കള്ളന്'...\nകാഴ്ചക്കാരെ വിസ്മയിപ്പിച്ച് കിടിലന് ഡാന്‍സുമായി ഷംന കാസിം; വീഡിയോ കാണാം\nതകര്‍പ്പന് നൃത്തച്ചുവടുകളുമായി ആരാധകരുടെ ഹൃദയം കീഴടക്കുകയാണ് ഷംന കാസിം. ബിജുമേനോന് നായകനായെത്തുന്ന 'ആനക്കള്ളന്' എന്ന ചിത്രത്തിന്റെ പ്രെമോഷന്റെ ഭാഗമായിട്ടാണ് ഷംനയുട തകര്‍പ്പന് ഡാന്‍സ്. ആനക്കള്ളനില് ഷംന കാസിമും ഒരു കഥാപാത്രത്തെ അവതരിപ്പിക്കുന്നുണ്ട്. ചിത്രം നാളെ തീയറ്ററുകളിലെത്തും. തൃശൂര് ശോഭ സിറ്റി മാളിലായിരുന്നു 'ആനക്കള്ളന്' എന്ന ചിത്രത്തിന്റെ പ്രെമോഷന്റെ ഭാഗമായി ഫ്‌ലാഷ് മോബ് സംഘടിപ്പിച്ചത്. കാണികളെ അമ്പരപ്പിച്ചുകൊണ്ട്...\nനര്‍മ്മമുഹൂര്‍ത്തങ്ങളുമായി ഈ രണ്ട് ചിത്രങ്ങള് നാളെ തീയറ്ററുകളിലേക്ക്\nമാലയാള ചലച്ചിത്രപ്രേമികള്‍ക്ക് ഒരുപിടി നര്‍മ്മമുഹൂര്‍ത്തങ്ങള് സമ്മാനിക്കാന് രണ്ട് ചിത്രങ്ങള് നാളെ തീയറ്ററുകളിലെത്തുന്നു. ബിജുമേനോന് കേന്ദ്ര കഥാപാത്രമായെത്തുന്ന 'ആനക്കള്ളനും' 'സുഡാനി ഫ്രം നൈജീരിയ' എന്ന ചിത്രത്തിലൂടെ മലയാള പ്രേക്ഷക ഹൃദയങ്ങളില് ഇടം നേടിയ ഉമ്മമാര് വിത്യസ്ത ഗെറ്റപ്പില് വീണ്ടും വെള്ളിത്തിരയിലെത്തുന്ന 'ഡാകിനി' എന്ന ചിത്രവുമാണ് ചിരിമേളവുമായി നാളെ തീയറ്ററുകളിലെത്തുന്നത്. മികച്ച ഒരു കോമഡി എന്റര്‍ടെയ്‌നര് ആയിരിക്കും 'ആനക്കള്ളന്'...


സുരേഷ്‌ഗോപി പത്തനംതിട്ടയില് ബിജെപി സ്ഥാനാര്‍ഥിയാകും - Trivandrum News\nതിരുവനന്തപുരം 12 മാര്‍ച്ച്: നടന് സുരേഷ്‌ഗോപി പത്തനംതിട്ടയില് ബി.ജെ.പി സ്ഥാനാര്‍ഥിയായി മല്‍സരിക്കാന് സാധ്യത. ഇതുസംബന്ധിച്ച ചര്‍ച്ചകള് അന്തിമഘട്ടത്തിലാണ്. മല്‍സരിക്കാന് സുരേഷ്‌ഗോപി സന്നദ്ധത പ്രകടിപ്പിച്ചതായാണ് ബി.ജെ.പി വൃത്തങ്ങള് നല്‍കുന്ന വിവരം. എന്നാല് ഷൂട്ടിംഗിന്റെ തിരക്കും മറ്റ് കാര്യങ്ങളും അദ്ദേഹം ചൂണ്ടിക്കാട്ടിയിട്ടുമുണ്ട്. എന്നാലും ഈമാസം 13 ന് ചേരുന്ന ബി.ജെ.പി കേന്ദ്ര തെരഞ്ഞെടുപ്പ് സമിതി യോഗത്തില് ഇതുസംബന്ധിച്ച തീരുമാനമുണ്ടാകുമെന്നും സുരേഷ്‌ഗോപിയുടെ സ്ഥാനാര്‍ഥിത്വം പ്രഖ്യാപിക്കപ്പെടുമെന്നുമാണ് ലഭിക്കുന്ന വിവരം.\nആറന്‍മുള വിമാനത്താവള വിഷയം ഉള്‍പ്പെടെയുള്ള ജനകീയ വിഷയങ്ങളില് ഇടപെടുന്ന സുരേഷ്‌ഗോപിയെ സ്ഥാനാര്‍ഥിയാക്കിയാല് അത് പാര്‍ട്ടിക്ക് ഗുണം ചെയ്യുമെന്ന വിലയിരുത്തലാണ് ബി.ജെ.പി നേതൃത്വം. അതിന്റെ അടിസ്ഥാനത്തിലാണ് സുരേഷ് ഗോപിയെ മല്‍സരിപ്പിക്കാന് ബി.ജെ.പി നേതൃത്വം ചര്‍ച്ച തുടരുന്നതും. ബി.ജെ.പി മുന് ദേശീയ പ്രസിഡന്റ് വെങ്കയ്യനായിഡു, സംസ്ഥാനാധ്യക്ഷന് വി. മുരളീധരന്, മുന് കേന്ദ്രമന്ത്രി ഒ. രാജഗോപാല് എന്നിവര് സുരേഷ്‌ഗോപിയുമായി പലകുറി ചര്‍ച്ച നടത്തി. ബി.ജെ.പിയുടെ പ്രധാനമന്ത്രി സ്ഥാനാര്‍ഥി നരേന്ദ്രമോദിയും സുരേഷ്‌ഗോപിയുമായി ബന്ധപ്പെട്ടുവെന്നാണ് ലഭിക്കുന്നവിവരം.\nലോക്‌സഭാ തെരഞ്ഞെടുപ്പില് മല്‍സരിക്കാന് നേരത്തെ തന്നെ സുരേഷ്‌ഗോപിയെ ബി.ജെ.പി ക്ഷണിച്ചിരുന്നു. എന്നാല് അന്ന് അദ്ദേഹം വലിയ താല്‍പര്യം പ്രകടിപ്പിച്ചിരുന്നില്ല. എന്നാല് ദിവസങ്ങള്‍ക്ക് മുമ്പ് നരേന്ദ്രമോദിയെ സന്ദര്‍ശിച്ച് സുരേഷ്‌ഗോപി മണിക്കൂറുകളോളം ചര്‍ച്ച നടത്തിയിരുന്നു. അതിന് ശേഷമാണ് തന്റെ വോട്ട് ഇക്കുറി ഇരു മുന്നണികള്‍ക്കും ഇല്‌ളെന്ന പ്രസ്താവന സുരേഷ്‌ഗോപി നടത്തിയത്. പത്തനംതിട്ടയില് മല്‍സരിക്കാന് താല്‍പര്യമുണ്ടെന്ന് സുരേഷ്‌ഗോപി പറഞ്ഞതായാണ് ബി.ജെ.പി വൃത്തങ്ങള് ഏറ്റവും ഒടുവില് നല്‍കുന്ന വിവരം. സുരേഷ്‌ഗോപിയുടെ ഭാര്യവീട് പത്തനംതിട്ട മണ്ഡലത്തിലാണെന്നതും അദ്ദേഹത്തിനെ സ്ഥാനാര്‍ഥിയാകുന്നത് ഗുണം ചെയ്യുമെന്ന വിലയിരുത്തലില് എത്താന് ബി.ജെ.പി നേതൃത്വത്തെ പ്രേരിപ്പിച്ചിട്ടുണ്ട്. എന്നാല് ഷൂട്ടിംഗിന്റെ തിരക്കുള്ളതിനാല് ഒരുമാസം എങ്ങനെ പ്രചാരണപരിപാടികള്‍ക്ക് ഇറങ്ങുമെന്ന സംശയം സുരേഷ്‌ഗോപി ബി.ജെ.പി നേതാക്കള്‍ക്ക് മുന്നില്‍വച്ചതായും അറിയുന്നു. ആറന്‍മുള വിമാനത്താവള വിഷയത്തില് ശക്തമായ നിലപാടാണ് ബി.ജെ.പി കൈക്കൊണ്ടുവരുന്നത്. അതിനാല് സുരേഷ്‌ഗോപിയെ പോലെയൊരു സ്ഥാനാര്‍ഥിയെ മല്‍സരിപ്പിച്ചാല് അത് ഗുണം ചെയ്യുമെന്നും ബി.ജെ.പി വിലയിരുത്തുന്നു.\nമുന് അഡീ. ചീഫ്‌സെക്രട്ടറിയും എം.എല്.എയുമായിരുന്ന അല്‍ഫോണ്‍സ് കണ്ണന്താനത്തിന്റെ പേരാണ് ആദ്യം പത്തനംതിട്ടയില് സ്ഥാനാര്‍ഥിയായി പരിഗണിക്കപ്പെട്ടിരുന്നത്. എന്നാല് അദ്ദേഹത്തിനെതിരെ ഹിന്ദുസംഘടനകളില് നിന്നും പ്രതിഷേധമുണ്ടായ സാഹചര്യത്തിലാണ് അദ്ദേഹത്തെ അവിടെ പരിഗണിക്കേണ്ടതില്‌ളെന്ന് തീരുമാനിച്ചത്. കണ്ണന്താനത്തിന് ചിലപ്പോള് കോട്ടയം സീറ്റ് നല്‍കിയേക്കുമെന്നും അറിയുന്നു. കോട്ടയത്ത് ബി.ജെ.പി ചില അടവ്‌നയങ്ങള് പ്രയോഗിക്കാനുള്ള ചര്‍ച്ചകളും പുരോഗമിക്കുന്നുണ്ട്. അത് യാഥാര്‍ഥ്യമാകുകയാണെങ്കില് കണ്ണന്താനത്തിന് സീറ്റ് ലഭിക്കുമോയെന്ന കാര്യവും സംശയമാണ്. സി.പി.എം ചാലക്കുടിയില് നടന് ഇന്നസെന്റിനെയാണ് സ്ഥാനാര്‍ഥിയാക്കിയിട്ടുള്ളത്. യു.ഡി.എഫ് സ്ഥാനാര്‍ഥിയാകാന് നടന് ജഗദീഷും സന്നദ്ധത പ്രകടിപ്പിച്ചിരുന്നു. അതിന് പിന്നാലെയാണ് സുരേഷ്‌ഗോപി ഇപ്പോള് ബി.ജെ.പി സ്ഥാനാര്‍ഥിയാകുന്നത് സംബന്ധിച്ച ചര്‍ച്ചകള് പുരോഗമിക്കുന്നത്.\nസംസ്ഥാന സമിതിയില് സീറ്റ് ഒഴിച്ചിട്ടതു വി.എസിനു വേണ്‌ടിയെന്നു പറയാനാകില്ലെന്നു


Kalamassery accident: ടാങ്കർ ലോറിയിടിച്ച ബൈക്ക് യാത്രികൻ റോഡിൽ കിടന്നത് അര മണിക്കൂർ; സംഭവം കളമശേരിയിൽ, വീഡിയോ - bike passenger injured in accident at kalamassery of ernakulam | Samayam Malayalam\nbike passenger injured in accident at kalamassery of ernakulam\nടാങ്കർ ലോറിയിടിച്ച ബൈക്ക് യാത്രികൻ റോഡിൽ കിടന്നത് അര മണിക്കൂർ; സംഭവം കളമശേരിയിൽ, വീഡിയോ\nകളമശേരിയില് വാഹനാപകടം. സംഭവത്തിൽ ബൈക്ക് യാത്രികനായ തൃശൂര് മാള സ്വദേശി ബിജുവിന് ഗുരുതര പരിക്കേറ്റു. ഇയാളെ സ്വകാര്യ ആശുപത്രിയില് തീവ്രപരിചരണ വിഭാഗത്തില് പ്രവേശിപ്പിച്ചു.\nകൊച്ചി: എറണാകുളം കളമശേരിയില് വാഹനാപകടത്തില് ബൈക്ക് യാത്രികന് ഗുരുതര പരിക്ക്. എസ്സിഎംഎസ് കോളേജിന് മുന്‍പില് വെച്ച് ടാങ്കര് ലോറി ബൈക്ക് യാത്രികൻ്റെ മേല് പാഞ്ഞുകയറുകയായിരുന്നു. അരയ്ക്ക് കീഴ്പോട്ട് ഗുരുതര പരിക്കേറ്റ തൃശൂര് മാള സ്വദേശി ബിജുവിനെ സമീപത്തെ സ്വകാര്യ ആശുപത്രിയില് തീവ്രപരിചരണ വിഭാഗത്തില് പ്രവേശിപ്പിച്ചിരിക്കുകയാണ്.\nAlso Read: സ്ഥാനാര്‍ഥി കരാട്ടെ ബ്ലാക്ക് ബെൽറ്റാണ്! കോട്ടപ്പടിയിൽ കന്നിയങ്കത്തിനിറങ്ങി സോഫിയ\nഅപകടം ഉണ്ടാക്കിയ ടാങ്കര് ലോറിയുടെ ഡ്രൈവര് ഇറങ്ങിയോടി. പരിക്കേറ്റ ബിജുവിനെ ആശുപത്രിയിലെത്തിക്കാന് ആംബുലന്‍സ് വൈകിയെന്ന് നാട്ടുകാര് ആരോപിക്കുന്നു.\nഇരുപത് മിനിറ്റിൽ കൂടുതൽ ആംബുലൻസിനായി കാത്തിരിക്കേണ്ടി വന്നുവെന്ന് നാട്ടുകാർ പറയുന്നു. അത്രയും സമയം അപകടത്തിൽപ്പെട്ടയാൾ റോഡിൽ തന്നെ കിടക്കുകയായിരുന്നു. യുവാവ് റോഡിൽ കിടക്കുന്ന ദൃശ്യങ്ങൾ പുറത്തുവന്നിട്ടുണ്ട്. നാട്ടുകാർ വെള്ളം നൽകുന്നത് കാണാം. തൊട്ടടുത്ത് പോലീസ് ഗതാഗതം നിയന്ത്രിക്കുന്നുണ്ട്. അപകടത്തിൽപ്പെട്ടയാളുടെ കാലുകൾ ഒടിഞ്ഞ നിലയിലാണ്.\nസ്ഥാനാര്‍ഥി കരാട്ടെ ബ്ലാക്ക് ബെൽറ്റാണ്! കോട്ടപ്പടിയിൽ കന്നിയങ്കത്തിനിറങ്ങി സോഫിയ ആര്‍ട്ടിക്കിള് ഷോ\nകളമശേരി എറണാകുളം അപകടം Kalamassery accident Ernakulam news Ernakulam Accident Accident in Kalamassery\nWeb Title : bike passenger injured in accident at kalamassery of ernakulam


Dr.Arif Hussain Theruvath on halal controversy | ഓണമുണ്ണാൻ പാടില്ല, ക്രിസ്മസിന് കേക്ക് മുറിക്കാൻ പാടില്ല, അരവണപ്പായസം കുടിക്കാൻ പാടില്ല; അതൊക്കെ ഹറാം ആണെന്ന് പറഞ്ഞു നടന്നത് ഓർമ്മയുണ്ടോ; ആലോചിക്കണമായിരുന്നു കൊടുത്താൽ കൊല്ലത്തും കിട്ടുന്ന കാലമാണിതെന്ന്; ഡോ ആരിഫ് ഹുസൈൻ തെരുവത്ത് എഴുതുന്നു - MarunadanMalayalee.com\nJanuary 16, 202104:38 PM IST Permalink\nഒരാൾക്ക് തന്റെ സ്ഥാപനത്തിൽ ഹലാൽ എന്ന ബോർഡ് വെക്കാൻ സ്വാതന്ത്ര്യം ഉണ്ടെങ്കിൽ, വേറെ ഒരാൾക്ക് അയാളുടെ സ്ഥാപനത്തിൽ നോൺ ഹലാൽ എന്ന ബാർഡ് വെക്കാനും സ്വാതന്ത്ര്യം ഉണ്ട്. അത് ജനാധിപത്യത്തിന്റെ പ്രത്യേകത ആണ്. ഇന്ത്യയിൽ ജനാധിപത്യം ആണ് ഉള്ളത്. മതേതരത്വവും ഉണ്ട് എന്ന് പറയപ്പെടുന്നു..! ഇത് സൗദി അറേബ്യാ അല്ല എന്നും കേട്ടു കേൾവി ഉണ്ട്.\n'ഹലാൽ എന്നതിന്റെ ഏറ്റവും അടിസ്ഥാനം എന്നത്, അത് എത്ര ക്വാളിറ്റി ഉള്ള മൃഗം ആയാലും, അതിനെ അറുക്കുന്നത് ഇസ്ലാം ഉൾകൊള്ളുന്ന മുസ്ലിം അല്ലെങ്കിൽ, അറുക്കുന്ന സമയത്ത് അല്ലാഹുവിന്റെ നാമം ഉച്ചരിക്കപ്പെട്ടില്ലെങ്കിൽ... അത് വേദക്കാരായ യഹൂദനോ, ക്രിസ്ത്യാനിയോ അല്ലെങ്കിൽ....അത് ഹലാൽ അല്ല, ഹറാം ആണ്. ഈ വിവരം ഇന്ന് ഏതൊരു ആൾക്കും എളുപ്പം തിരിച്ചറിയാൻ വെറും ഒരു ഗൂഗിൾ സേർച്ച് മതി. അനറബിയായ ഒരു സാധാരണ മനുഷ്യന് മനസ്സിലാവാത്ത ഭാഷയിൽ എഴുതി വെച്ചു എന്ന ഒറ്റ കാരണം കൊണ്ട് മാത്രം ആണ് ഇത്ര കാലം നാട്ടുകാർ ജാതി മത ഭേദമന്യേ നിങ്ങളുടെ അടുത്ത് വന്നു കച്ചവടം നടത്തി പോന്നത്..! അതല്ലാതെ, ഹലാൽ എന്നത് എന്ത് എന്ന് മനസ്സിലാക്കി അല്ല.\nപക്ഷേ...ഇത് പറയുമ്പോൾ, നോൺ ഹലാൽ എന്നാൽ വണ്ടി ഇടിച്ചു ചത്ത പോത്താണ്, ആ പോത്ത് പിടിച്ചു പറിച്ച കാശ് കൊണ്ട് വാങ്ങിയതാണ്, അതിനു 'അകിടിൽ' വീക്കം ഉണ്ടായിരുന്നു, അങ്ങനെ ഉള്ള പോത്തിറച്ചിയാണ് ബാക്കി നാട്ടുകാർ ഒക്കെ തിന്നാൻ പോകുന്നത് എന്നൊക്കെ പറഞ്ഞു നടക്കുന്നത്, സത്യത്തിൽ നിങ്ങൾ സ്വയം കുഴിയിൽ ചാടുന്നതിനു തുല്യം ആണ്..! നിങ്ങൾക്ക് നിങ്ങളെ കുറിച്ച് ഒരു ശുദ്ധിവാദം പണ്ടേ ഉണ്ട് എന്ന് നമ്മൾ പറയുന്നത് എന്തുകൊണ്ടായിരിക്കും എന്ന് ഇപ്പോഴെങ്കിലും മനസ്സിലായിരിക്കും എന്ന് കരുതുന്നു.\nഏതായാലും...'സ്നേഹ സംവാദം' നടത്തി നടത്തി, സമൂഹത്തിൽ ഓണം ഉണ്ണാൻ പാടില്ല, കിസ്മസിന് കേക്ക് മുറിക്കാൻ പാടില്ല, അരവണപ്പായസം കുടിക്കാൻ പാടില്ല, തൊക്കെ ഹറാം ആണ്. അത് ഹലാൽ അല്ല, എന്നൊക്കെ നിങ്ങൾ വെച്ച് കാച്ചിനടന്ന കാലം ഓർമ്മയുണ്ടോ ആവോ? മറ്റു മതങ്ങൾ അവരുടെ ദൈവത്തിന്റെ നാമത്തിൽ ഉണ്ടാക്കപ്പെടുന്ന ഭക്ഷണം നിങ്ങൾക്ക് ഹറാം ആണ് എന്ന് ഉറക്കെ പ്രഖ്യാപിക്കാൻ ഒരു ജാള്യതയും നിങ്ങൾക്ക് ഇല്ലെങ്കിൽ, ഇതിൽ ഒരു തരം വർഗീയതയും നിങ്ങൾക്ക് സ്വയം കാണാൻ സാധിക്കുന്നില്ല എങ്കിൽ, അതെ അളവ് കോല് വെച്ച് നിങ്ങൾ നിങ്ങളുടെ ദൈവത്തിന്റെ നാമത്തിൽ അറുക്കുന്നത്, മറ്റുള്ളവർ അവർക്ക് 'ഹറാം' ആണ് എന്ന് പറയുമ്പോൾ, എന്തിനാണ് നിങ്ങൾക്ക് ഇത്ര പിടച്ചിൽ...?\nഭക്ഷണത്തിൽ നിങ്ങൾ മതം പച്ചക്ക് കലർത്തി നടന്നപ്പോൾ ആലോചിക്കണം ആയിരുന്നു, കൊടുത്താൽ കൊല്ലത്തും കിട്ടുന്ന കാലം ആണ് ഇന്നുള്ളത് എന്ന്...! ഇനി ഒരേ ഒരു വഴിയാണ് നിങ്ങളുടെ മുന്നിൽ ഉള്ളൂ.നിങ്ങളുടെ സ്ഥാപനങ്ങളിലെ ഹലാൽ എന്ന ബോർഡ് എടുത്തു മാറ്റുക. ഭക്ഷണത്തിൽ മത ചിഹ്നങ്ങൾ കലർത്തുന്നത് നിർത്തുക.മറ്റു മതങ്ങൾ വിശ്വസിക്കുന്നവരെ പ്രകോപിപ്പിക്കുന്ന തരം ആചാര പ്രകടനപരത നിർത്തലാക്കുക.\nഅതുകൊണ്ട് ഹലാലിനെ വിമർശിക്കുന്നത് കണ്ടിട്ട്, ചങ്ക് പൊട്ടുന്ന ഏതെങ്കിലും ഇസ്ലാം വിശ്വാസി ഇവിടെ ഉണ്ടെങ്കിൽ, ദയവായി ഹലാൽ എന്ന ബോർഡ് സ്വന്തം വീട്ടിലെ അടുക്കളയിൽ കൊണ്ടുപോയി തൂക്കുക. എന്നിട്ട് പോത്തുബിരിയാണി അവിടെ തന്നെ ഉണ്ടാക്കി മൂക്ക് മുട്ടെ തട്ടുക...! ആർക്കും ഒരു ചേതവും ഇല്ല. ആരും നിങ്ങളുടെ ആ സ്വാതന്ത്ര്യത്തെ തടയുകയും ചെയ്യില്ല.\nഇനി, ഇസ്ലാമിക വിശ്വാസികൾ അറിയാൻ. അടുത്ത് അറബിയിൽ നിങ്ങൾ അഞ്ചു നേരം അലറിവിളിക്കുന്ന ബാങ്ക് ആണ്. 'അള്ളാഹു അല്ലാതെ വേറെ ദൈവം ഇല്ല' എന്ന ആ നിലവിളി മറ്റു മതങ്ങളെയും പരിഗണിച്ച് ഉച്ചഭാഷിണി ഒഴിവാക്കി പയ്യെ ചെയ്യുവാൻ നോക്കുക. അടുത്തത് ഇനി അതാണ്. അന്നേരം ഇതുപോലെ ഇരവാദവും ആയി വന്നിട്ട് കാര്യം ഇല്ല.\nഒരു മതേതര സമൂഹത്തിൽ മതപരത പൊതുഇടങ്ങളിൽ കുറച്ച് കൊണ്ടുവരാൻ മതം കൊണ്ടുനടക്കുന്നവർ തന്നെ മുൻകൈയെടുക്കുന്നതാണ് ഏറ്റവും നല്ലത്..! ഇരവാദം കയ്യോടെ പിടികൂടപ്പെടുന്ന കാലം ആണ് ഇന്ന്. ഇസ്ലാമോഫോബിയ എന്ന ഇണ്ടാസ് അധികം ഓടില്ല ഇനി. ന്യൂനപക്ഷ വർഗീയതയാണ് ഭൂരിപക്ഷ വർഗ്ഗീയതക്ക് കളമൊരുക്കുന്നത് എന്ന് ഇനിയെങ്കിലും മനസിലാക്കുക.\nഅവസാനം ആയി പറയട്ടെ. വർഗീയത ഒക്കെ അങ്ങ് മാറ്റി വെക്കുക, സത്യത്തിൽ ഇന്ന് ഈ ഹലാൽ എന്നത് ഏറെയും നല്ല ഒരു ഒന്നാംതരം കച്ചവട തന്ത്രം ആയി ആണ് ഉപയോഗിക്കപ്പെടുന്നത് എന്ന് പോലും ഈ പാവം കോയാസ് അറിയുന്നില്ലല്ലോ എന്റെ ഡിങ്കാ...!\nഅതിനുദാഹരണം ആണ് ഹലാൽ ഗോമൂത്രം..\nബാറുകളിൽ ടച്ചിങ്ങായി ആളുകൾ ആവശ്യപ്പെടുന്നത് പോലും ഹലാൽ ബീഫ് ആണ് എന്നാണ് കരക്കമ്പി ..കാലം പോയ പോക്കേ..


കബനീ നദി ചുവന്നപ്പോള്: മുറിച്ചുമാറ്റപ്പെട്ട ചലച്ചിത്രശരീരം | revisiting the move Kabani nadi chuvannappol by KP Jayakumar\nകബനീ നദി ചുവന്നപ്പോള്: മുറിച്ചുമാറ്റപ്പെട്ട ചലച്ചിത്രശരീരം\nThiruvananthapuram, First Published 1, Jul 2020, 3:58 PM\nഅംഗഭംഗം വന്ന ഒരു ചലച്ചിത്ര ശരീരമായാണ് 'കബനീ നദി ചുവന്നപ്പോള്' മലയാള ചലച്ചിത്ര ചരിത്രത്തില് ഇന്നും നിലനില്‍ക്കുന്നത്. കെ. പി ജയകുമാര് എഴുതുന്നു\n1976ലെ മികച്ച രണ്ടാമത്തെ ചിത്രത്തിനുള്ള അവാര്‍ഡ് 'കബനീനദി ചുവന്നപ്പോള്' കരസ്ഥമാക്കി. ഏറ്റവും നല്ല സംവിധായകനുള്ള അവാര്‍ഡ് പി എ ബക്കറിനും ലഭിച്ചു. കെ കരുണാകരനായിരുന്നു അന്നത്തെ സാംസ്‌കാരിക മന്ത്രി, അവാര്‍ഡ് പ്രഖ്യാപിച്ചപ്പോള് എന്തുകൊണ്ട് ഒരു നക്സലൈറ്റ് സിനിമക്ക് അവാര്‍ഡ് കൊടുത്തു എന്ന മാധ്യമപ്രവര്‍ത്തകരുടെ ചോദ്യത്തിന്. ''ഒരുവന് നക്സലൈറ്റായാല് അവനെ വെടിവെച്ചുകൊല്ലും എന്നൊരു ഗുണപാഠം ഈചിത്രത്തിനുണ്ട്.'' എന്നായിരുന്നു കരുണാകരന്റെ മറുപടി.\nഅടിയന്തരാവസ്ഥയുടെ ചരിത്രം മുറിവേറ്റ മനുഷ്യരുടെ മാത്രം ചരിത്രമല്ല; കലയുടേതുമാണ്. കാണാതായ മനുഷ്യരുടെ, കാണാതായ ആവിഷ്‌കാരങ്ങളുടെ, മുറിഞ്ഞ് ശിഥിലമായ മനുഷ്യ ജീവിതങ്ങളുടെ, മുറിഞ്ഞ് ചിതറിയ കലാവിഷ്‌കാരങ്ങളുടെ ചരിത്രം. പലതവണ പിടിച്ചെടുക്കപ്പെടുകയും പലപാട് മുറിവേല്‍ക്കുകയും കൊടിയ പീഡനത്തിന് ഇരയാക്കപ്പെടുകയുംചെയ്ത ചലച്ചിത്രമാണ് 'കബനീ നദി ചുവന്നപ്പോള്'. ചലച്ചിത്രം എന്നതിനേക്കാള് കലാവിഷ്‌കാരങ്ങള്‍ക്കുമേല് ഭരണകൂടം നടത്തിയ ഹിംസയുടെ ഓര്‍മ്മകള് വടുകെട്ടിയ ചലച്ചിത്ര ശരീരമാണ് കബനീ നദി. അംഗഭംഗംവന്ന ചലച്ചിത്ര ശരീരം. മുറിവേറ്റ ചലച്ചിത്ര ചരിത്രം.\nഎഴുപതുകളുടെ രണ്ടാം പകുതിയിലാണ് പി എ ബക്കറുടെ ശ്രദ്ധേയമായ ചലച്ചിത്രങ്ങള് പുറത്തുവരുന്നത്. അടിസ്ഥാന ജനതയുടെ ജീവിത യാഥാര്‍ത്ഥ്യങ്ങളിലേയ്ക്ക് കാഴ്ചയെ തിരിച്ചുവെച്ച ബക്കര് ചിത്രങ്ങള്, എഴുപതുകളിലെ നവതരംഗ/സമാന്തര സിനിമകളില് നിന്നും പ്രമേയത്തിലും ആഖ്യാനത്തിലും അകലം പാലിക്കുന്നു. പ്രാന്തവല്‍ക്കരിക്കപ്പെട്ട ജനതയുടെ ജീവിതമായിരുന്നു ബക്കര് ചിത്രങ്ങളുടെ ലോകം. അനാഥാലയത്തില് നിന്നും പുറത്തിറങ്ങി സ്വന്തം ജീവിതം കണ്ടെത്താന് ശ്രമിക്കുന്ന യുവാവിന്റെ കഥയായാണ് മണിമുഴക്കം (1976). അനാഥത്വം എന്ന അവസ്ഥയുടെ ആവിഷ്‌കാരമായിരുന്നു അത്. ചുവന്നവിത്തുകള് (1977) സമൂഹത്തിന്റെ പുറംപോക്കുകളില് കഴിയുന്ന മനുഷ്യരുടെ കഥയാണ്. സമൂഹം ഹീനമായി ഉപയോഗിക്കുകയും അതേസമയം ഇല്ലെന്നു നടിക്കുകയും സദാചാരത്തിന്റെയും മാന്യതയുടെയും പുറംപോക്കില് തള്ളുകയും ചെയ്യുന്ന ഒരു വേശ്യയാണ് ഈ ചിത്രത്തിലെ നായിക. വര്‍ഗ്ഗ സമൂഹത്തെയും അതിലെ വൈരുദ്ധ്യങ്ങളെയും ഒരന്യാപദേശ കഥയുടെ രൂപത്തില് അവതരിപ്പിക്കുന്ന ചിത്രമാണ് സംഘഗാനം (1987). പീഡിതര്, വിപ്ലവകാരികള്, സ്വന്തം ശരീരം വില്‍ക്കേണ്ടിവരുന്ന സ്ത്രീകള്, തൊഴിലാളികള്, ഭൂമിയും സ്വത്തും ഇല്ലാത്തവര്, സ്വന്തം വര്‍ഗ്ഗത്തെ കണ്ടെത്താന് അലയുന്നവര്... അങ്ങനെ വിപുലവും വ്യത്യസ്തവുമായിരുന്നു ബക്കര് കണ്ടെത്തിയ പ്രമേയങ്ങള്.\nസാമൂഹികമായ 'അവസ്ഥകള്‍ക്കെതിരായ' എല്ലാ പ്രവര്‍ത്തനവും, ചിന്തകള് പോലും നിരീക്ഷിക്കപ്പെടുകയും വേട്ടയാടപ്പെടുകയും ചെയ്തിരുന്ന കാലത്തിന്റെ ആസന്ന സംഭാഷണമാണ് പി എ ബക്കറുടെ ആദ്യ ചിത്രം കബനീനദി ചുവന്നപ്പോള് (1975). ഒരു കാലഘട്ടത്തിന്റെ രാഷ്ട്രീയ സാമൂഹികാവസ്ഥയുടെ ചരിത്രരേഖയായും ഓര്‍മ്മപ്പെടുത്തലായും ഈ ചിത്രത്തെ കാണാനാവും. പ്രമേയത്തിനപ്പുറം സിനിമാ നിര്‍മ്മാണത്തിന്റെ രാഷ്ട്രീയമാണ് കബനിയെ വ്യത്യസ്ഥമാക്കുന്നത്. ''ഫലവത്തായ ഒരു രാഷ്ട്രീയ സിനിമക്ക് അതിനെ സാധ്യമാക്കുന്ന (അനുയോജ്യമായ) ഒരു സാമൂഹിക രാഷ്ട്രീയ സാഹചര്യം ഉണ്ടായിരിക്കേണ്ടത് പ്രധാനമാണ്. അടിയന്തിരാവസ്ഥയെ സംബന്ധിച്ച് രാഷ്ട്രീയ സിനിമകള് ഉണ്ടാകാതെ പോയതിന് അത് ചരിത്രത്തിന്റെ പുളകമോ അഥവാ ദു:സ്വപ്നമോ എന്ന് തീര്‍ത്തും നിശ്ചയിക്കാന് പറ്റാതിരുന്ന ഒരു പ്രത്യയശാസ്ത്രബോധമാണ് നിലനിര്‍ത്തിയിരുന്നത് എന്നതാണ്. അനുയോജ്യമായ സാമൂഹിക രാഷ്ട്രീയ സാഹചര്യം എന്നതുകൊണ്ട് ഉദ്ദേശിക്കുന്നത്, സിനിമ പ്രക്ഷേപിക്കുന്ന സാമൂഹിക രാഷ്ട്രീയമൂല്യങ്ങള് നിലവിലുള്ള അധീശവര്‍ഗ്ഗ സാമൂഹ്യ രാഷ്ട്രീയ മൂല്യങ്ങള്‍ക്കുമേല് പ്രാമാണികത്വം നേടുന്ന സാഹചര്യത്തെ, അവസ്ഥയെയാണ്. തീവ്രവാദരാഷ്ട്രീയം തീര്‍ച്ചയായും അത്തരമൊരു ഹെജിമണി സ്ഥാപിച്ചുകഴിഞ്ഞിരുന്നില്ല. പക്ഷെ, അതിന് ഒരു വലിയ വിഭാഗം യുവജനങ്ങളുടെ രാഷ്ട്രീയബോധത്തെ തപ്തമാക്കുവാന് സാധിച്ചിരുന്നു. നിര്‍വീര്യവും അര്‍ദ്ധമനസ്‌കവുമെങ്കിലും വിശാലമായ ഒരു അനുതാപത്തിന്റെ പിന്തുണ നേടുവാനും ഇന്ത്യന് മനസാക്ഷിയെ തെല്ലെങ്കിലും അസ്വസ്ഥമാക്കുവാനും അതിനുകഴിഞ്ഞിരുന്നു. അത്രയെങ്കിലും പ്രാമാണികത അടിയന്തിരാവസ്ഥയോടുള്ള പ്രതിഷേധങ്ങള്‍ക്കുണ്ടായില്ല.'' (സിനിമയുടെ രാഷ്ട്രീയം, രവീന്ദ്രന്) ഇടതുപക്ഷ തീവ്രവാദം കേരളത്തിന്റെ സാമൂഹികഘടനയില് നടത്തിയ ഇടപെടലുകളെ എഴുപതുകള് മുതലുള്ള ചലച്ചിത്രങ്ങള് കൈകാര്യം ചെയ്യുന്നുണ്ട്. എന്നാല് അടിയന്തിരാവസ്ഥയുടെ സവിശേഷമായ രാഷ്ട്രീയ കാലാവസ്ഥയെ ആവിഷ്‌കരിക്കുന്നതിന് ചലച്ചിത്രങ്ങള്‍ക്ക് സാധിക്കാതെ പോവുകയും ചെയ്തു.\nദേശീയ അടിയന്തരാവസ്ഥ പ്രഖ്യാപിക്കപ്പെട്ട നാളുകളിലാണ് 'കബനീനദി ചുവന്നപ്പോള്' പുറത്തുവരുന്നത്. ഇടതുപക്ഷ തീവ്രവാദമായിരുന്നു കബനിനദിയുടെ ആസന്നപ്രേരണ. കലാകാരന്‍മാരും ബുദ്ധിജീവികളും രഷ്ട്രീയക്കാരും സ്വയം വരിച്ച മൗനത്തിലോ അസ്തിത്വവ്യഥയിലോ അഭയം തേടിയപ്പോള് വര്‍ത്തമാന സാമൂഹ്യാവസ്ഥയെ മുഖാമുഖം നേരിടുകയായിരുന്നു ഈ ചലച്ചിത്രം. ജനതയുടെ സ്വാതന്ത്ര്യ സ്വപ്നങ്ങളെ അടിച്ചമര്‍ത്തുക എന്നതായിരുന്നു ഭരണകൂടം അതിന്റെ ആഭ്യന്തര വൈരുദ്ധ്യങ്ങളെ മറച്ചുവെക്കുന്നതിന് കണ്ടെത്തിയ മാര്‍ഗ്ഗം. ഭരണവര്‍ഗ്ഗ മൂല്യബോധങ്ങള് പുനരുല്‍പ്പാദിപ്പിക്കുന്ന, അതിന്റെ താല്പര്യങ്ങളെ വിമര്‍ശിക്കാത്ത വിനോദോപാധികള്‍ക്കപ്പുറം മാധ്യമപ്രവര്‍ത്തനവും കലയും ചലച്ചിത്രവുമൊന്നും അക്കാലത്ത് സാധ്യമായിരുന്നില്ല എന്നതാണ് കബനി നദിയുടെ നിര്‍മ്മാണത്തെ കൂടുതല് പ്രതിലോമമാക്കുന്നത്.\nകബനിയിലെ നായകനായ ഗോപി ഒരു വിപ്ലവകാരിയാണ്. പൊലീസ് വേട്ടയാടുന്ന അയാള് നാടുവിട്ട് നഗരത്തിലെത്തി തന്റെ പൂര്‍വ്വ കാമുകിയുടെ അടുത്ത് അഭയം തേടുന്നു. നായകനും പൂര്‍വ്വകാമുകിയും തമ്മിലുള്ള ഈ സമാഗമം ഒരു പ്രണയകഥയുടെ സാധ്യത നല്‍കുന്നു. എന്നാല് പ്രണയത്തിന്റെ അതിവൈകാരികതകള് ഒഴിവാക്കി പ്രമേയത്തിന്റെ അനുഭവ പാഠം കാഴ്ചയിലേക്ക് പകര്‍ത്താനാണ് ചലച്ചിത്രം ശ്രമിച്ചിരിക്കുന്നത്. ഗോപിയും കാമുകിയും തമ്മിലുള്ള സംഭാഷണങ്ങളിലൂടെയാണ് സിനിമയുടെ രാഷ്ട്രീയം സംവാദാത്മകമാവുന്നത്. ഒടുവില് പൊലീസിനെ ഭയന്ന് കാമുകിയുടെ വീട്ടില് നിന്നും രക്ഷപ്പെടുന്ന നായകന് പൊലീസിന്റെ വെടിയേറ്റുമരിക്കുന്നു. നിലനില്‍ക്കുന്ന വ്യവസ്ഥകളോട് പോരാടുകയും അപരന്റെ വാക്കുകള് സംഗീതം പോലെ ആസ്വദിക്കുകയും ചെയ്യുന്ന ഒരു കാലത്തെക്കുറിച്ചുള്ള സ്വപ്നങ്ങള് കൊണ്ടുനടക്കുന്ന കഥാപാത്രമാണ്് ഗോപി. പ്രണയവും വിമോചന സ്വപ്നങ്ങളും തമ്മിലുള്ള ഏറ്റുമുട്ടലില് സംഘര്‍ഷത്തിലാകുന്ന വ്യക്തി ജീവിതത്തിന്റെ സവിശേഷമായൊരന്തരീക്ഷം ഈ ചിത്രത്തിലുണ്ട്. രണ്ടുതരം പീഡനങ്ങളിലൂടെ കടന്നുപോകുന്ന ശരീരമാണയാളുടേത്. ഒന്ന് സൗഖ്യങ്ങളെ- പ്രണയത്തെപ്പോലും- നീട്ടിവയ്ക്കുകയോ ഉപേക്ഷിക്കുകയോ ചെയ്യുന്ന ശരീരത്തിന്റെ ആത്മപീഡ. രണ്ട് ഭരണകൂടത്തിന്റെ മര്‍ദ്ദനോപകരണങ്ങളില് നിന്നും ശരീരം ഏറ്റു വാങ്ങുന്ന പരസഹസ്രം പീഡനങ്ങള്.\n1976ലെ മികച്ച രണ്ടാമത്തെ ചിത്രത്തിനുള്ള അവാര്‍ഡ് 'കബനീനദി ചുവന്നപ്പോള്' കരസ്ഥമാക്കി. ഏറ്റവും നല്ല സംവിധായകനുള്ള അവാര്‍ഡ് പി എ ബക്കറിനും ലഭിച്ചു. കെ കരുണാകരനായിരുന്നു അന്നത്തെ സാംസ്‌കാരിക മന്ത്രി, അവാര്‍ഡ് പ്രഖ്യാപിച്ചപ്പോള് എന്തുകൊണ്ട് ഒരു നക്സലൈറ്റ് സിനിമക്ക് അവാര്‍ഡ് കൊടുത്തു എന്ന മാധ്യമപ്രവര്‍ത്തകരുടെ ചോദ്യത്തിന്. ''ഒരുവന് നക്സലൈറ്റായാല് അവനെ വെടിവെച്ചുകൊല്ലും എന്നൊരു ഗുണപാഠം ഈചിത്രത്തിനുണ്ട്.'' എന്നായിരുന്നു കരുണാകരന്റെ മറുപടി. ഭരണകൂടവും അതിന്റെ മര്‍ദ്ദനോപകരണങ്ങളും ജനതക്കുമേല് അടിച്ചേല്‍പ്പിച്ച കലാപവും ഹിംസയും തികച്ചും ആസൂത്രിതമായിരുന്നുവെന്നുതിരിച്ചറിയുമ്പോഴാണ് ചരിത്രവിശകലനത്തില് ജനതയുടെ ഓര്‍മ്മ പ്രശ്നവല്‍ക്കരിക്കപ്പെടുന്നത്. നക്സലൈറ്റ് കലാപങ്ങളെ അടിച്ചമര്‍ത്തുമ്പോള് ഭരണകൂടം അതിന്റെ 'സ്വാഭാവികമായ കര്‍ത്തവ്യം' നിറവേറ്റുകയായിരുന്നു എന്ന തരത്തിലുള്ള ലളിതവല്‍ക്കരണവും സംഭവിക്കുന്നുണ്ട്. ഈ ലളിതവല്‍ക്കരണം സ്‌റ്റേറ്റിനെ 'ക്ഷേമരാഷ്ട്ര'മാക്കി നിലനിര്‍ത്തുന്ന പ്രത്യയശാസ്ത്രമായി പ്രവര്‍ത്തിക്കുന്നു.\nചലച്ചിത്രപാഠത്തിനുപുറത്ത് സിനിമാ ഇടം\nഎല്ലാത്തരത്തിലുമുള്ള സുരക്ഷിതത്വത്തിന്റെയും പ്രണയത്തിന്റെയും ഏറ്റെടുക്കലിന്റെയും പ്രശ്നങ്ങള് ഈ സിനിമ കൈകാര്യം ചെയ്യുന്നുണ്ട്. വിദ്യാസമ്പന്നമായ മധ്യവര്‍ഗ്ഗത്തിന്റെ അസ്തിത്വ പ്രശ്നങ്ങള് കബനീ നദിയില് പ്രവര്‍ത്തനക്ഷമമാണ്. പുതിയ കാലത്തിന്റെ രാഷ്ട്രീയവും നൈതികവുമായ മൂല്യങ്ങളിലൂടെ സമൂഹത്തെ മാറ്റിത്തീര്‍ക്കുന്നതിനുള്ള യത്നങ്ങളില് ഭരണകൂടവും കുടുംബവുമടക്കമുള്ള സാമൂഹ്യ സ്ഥാപനങ്ങളില്‍നിന്നും ഏറ്റുവാങ്ങേണ്ടിവന്ന കഠിനമായ പീഡനങ്ങള് കബനിയുടെ പ്രമേയ ശരീരത്തെ എഴുപതുകളുടെ രാഷ്ട്രീയ ചരിത്രവുമായി ബന്ധിപ്പിക്കുന്നു. പ്രണയത്തിന്റെ ആത്മസംഘര്‍ഷത്തിന്റെയും പീഡനത്തിന്റെയും ഇടയില് വ്യക്തിയുടെ/ പൗരന്റെ ഭാഗധേയത്തെ സംബന്ധിക്കുന്ന പ്രശ്നം ഉന്നയിക്കപ്പെടുന്നുണ്ട്. സ്വാതന്ത്ര്യത്തെ സംബന്ധിക്കുന്ന തീവ്രമായ അഭിലാഷങ്ങളും മനുഷ്യരുടെ വിമോചന സ്വപ്നങ്ങളും അണയാതെ നിര്‍ത്താന് മോഹിക്കുന്ന വിപ്ലവോന്‍മുഖമായ രാഷ്ട്രീയ ഭാഗധേയമാണ് കബനീ നദി വിഭാവന ചെയ്യുന്നത്. എഴുപതുകളിലെ രാഷ്ട്രീയ കാലം അത് സ്വപ്നത്തില് വഹിച്ചിരുന്നു. അധികാരത്തിന്റെ പ്രത്യയശാസ്ത്രത്തിനെതിരായ ഒരു പ്രതിസംസ്‌കാരത്തിന്റെ സാധ്യതകളിലേക്കായിരുന്നു ഈ കാഴ്ചയുടെ ഊന്നല്.\n''പ്രസ്ഥാനവുമായി ബന്ധപ്പെട്ടവര് ഒട്ടുമുക്കാലും അറസ്റ്റുചെയ്യപ്പെട്ടിരുന്നു. സംഘടന ശിഥിലമായി. സഖാക്കള് പലയിടത്തായി ചിതറിപ്പോയി. പരസ്പരം കണ്ടുമുട്ടാന് വേദികളോ അവസരങ്ങളോ ഉണ്ടായിരുന്നില്ല. അക്കാലത്ത് കബനീനദി പ്രദര്‍ശിപ്പിക്കുന്ന സ്ഥലങ്ങളില് വച്ചാണ് സഖാക്കള് കണ്ടുമുട്ടുകയും ആശയവിനിമയം നടത്തുകയും ചെയ്തത്്. പ്രസ്ഥാനത്തിന്റെ അവസാന ബന്ധങ്ങള് കണ്ണിചേര്‍ക്കപ്പെട്ടത് അവിടെ നിന്നുമാണ്. അങ്ങനെ പാര്‍ട്ടിയുടെ പുനഃസംഘടനയുടെ ഭാഗമായി സിനിമയുടെ പാഠത്തിനുപുറത്ത് കബനീനദിചുവന്നപ്പോള് പ്രവര്‍ത്തിച്ചിട്ടുണ്ട്.'' സിവിക് ചന്ദ്രന് നിരീക്ഷിക്കുന്നു.\nഎഴുപതുകളില് പുറത്തുവന്ന മുഖ്യധാരാ സിനിമയുടെ ചേരുവകളൊന്നും കബനീനദിക്ക് ഉണ്ടായിരുന്നില്ല. അതുകൊണ്ടുതന്നെ ഈ ചിത്രം കേരളത്തില് വ്യാപകമായി പ്രദര്‍ശിപ്പിക്കപ്പെട്ടതുമില്ല. സിവിക് ചന്ദ്രന് അഭിപ്രായപ്പെടുന്നതുപോലെ തിയേറ്ററിനുപുറത്ത് രാഷ്ട്രീയമായ ഇടം സിനിമ സാധ്യമാക്കി. എഴുപതുകള് മുന്നോട്ടുവച്ച ആശയഗതിയുമായി ഏതൊക്കെയോ തരത്തില് അനുഭാവമോ ബന്ധമോ ഉള്ളവരും ഫിലിം സൊസൈറ്റി കേന്ദ്രീകൃത മധ്യവര്‍ഗ്ഗ നഗര സമൂഹവുമടങ്ങിയ ചെറിയൊരു കൂട്ടായ്മയായിരുന്നു അത്. എന്നാല്, ഒറ്റപ്പെട്ട ചില കൂടിച്ചേരലുകള്‍ക്കപ്പുറം കബനി വിശാലമായ അര്‍ത്ഥത്തില് രാഷ്ട്രീയമായ ഇടം നിര്‍മ്മിക്കുന്നുവെന്ന് പറയാന് കഴിയില്ല. ദക്ഷിണ-മധ്യകേരളത്തില് കെ പി എ സിയുടെ നാടകങ്ങള് അരങ്ങിനുപുറത്ത് ഇത്തരമൊരു രാഷ്ട്രീയ ഇടം സൃഷ്ടിക്കുന്നുണ്ട്. പലപ്പോഴും നാടകത്തിനാവശ്യമായ മൂലധനം ജനകീയമായിത്തന്നെ സമാഹരിക്കപ്പെട്ടു. ടിക്കറ്റിനുള്ള പണം കൈയ്യിലില്ലാത്ത ഒരാള്‍ക്ക് നാടകം കാണാനുള്ള അവസരം സാധ്യമായിരുന്നു. ഏറെക്കുറെ സൗജന്യമായി ജനങ്ങള് നാടകം കാണുകയും രാഷ്ട്രീയമായി സംഘം ചേരുകയും ചെയ്തു. എന്നാല് ചലച്ചിത്രം ഇത്തരമൊരു പൊതുവായ ഇടം നിര്‍മ്മിച്ചുവെന്ന് പറയാന് കഴിയില്ല.\nഅംഗഭംഗം വന്ന ചലച്ചിത്ര ശരീരം\nകബനി നദി പോലുള്ള സിനിമകള് വ്യവസ്ഥാപിത തീയേറ്ററുകളിലാണ് പ്രദര്‍ശിപ്പിച്ചത്. നിര്‍മ്മാണം, വിതരണം, മൂലധന സമാഹരണം എന്നീ മേഖലകളില് വ്യവസ്ഥാപിത മാതൃകകളായിരുന്നു ഈ ചിത്രവും പിന്തുടര്‍ന്നത്. നവസിനിമയുടെ പ്രത്യയശാസ്ത്രത്തെ പിന്‍പറ്റുമ്പോഴും കബനീ നദി ചുവന്നപ്പോള് ഉള്‍പ്പെടെയുള്ള ചിത്രങ്ങള് വ്യവസായത്തിന്റെ മൂലധന പ്രത്യയശാസ്ത്രത്തിനു പുറത്തായിരുന്നില്ല. വാണിജ്യപരവും ജനപ്രിയവുമായ വലിയൊരു വ്യവസായ മൂലധന ശൃംഖലക്കുള്ളില് നിന്നുകൊണ്ട് രാഷ്ട്രീയ സിനിമാ എന്ന സങ്കല്‍പ്പത്തിന്റെ ആവിഷ്‌കരണം ഏറെക്കുറെ അസാധ്യമായിരുന്നു. ''അടിയന്തിരാവസ്ഥ പ്രഖ്യാപിക്കുന്നതിന് തൊട്ടുമുമ്പാണ് ഞാനും ബക്കറും 'കബനീ നദി ചുവന്നപ്പോള്' ചിത്രീകരണം ആരംഭിക്കുന്നത്. 1975 ജൂണില് ചിത്രത്തിന്റെ ഒരു ഷെഡ്യൂള് പൂര്‍ത്തിയായിരുന്നു. അസാധാരണമാം വിധം മാറിയ സാഹചര്യമായിരുന്നു അത്. കബനി പോലുള്ള സിനിമയുടെ ആവിഷ്‌കാരം ഇത്തരമൊരു സാഹചര്യത്തില് ദുസ്സാദ്ധ്യമായിരുന്നു. അതുകൊണ്ടുതന്നെ ഭീമമായ നഷ്ടം എനിക്കുണ്ടായി. വളരെ ബുദ്ധിമുട്ടിയാണ് ഇതിനുവേണ്ട മൂലധനം ഞാന് സമാഹരിച്ചത്. ഈ ചിത്രം എടുക്കുന്നതിനുമുമ്പാണ് അടിയന്തിരാവസ്ഥ പ്രഖ്യാപിച്ചിരുന്നതെങ്കില് നിശ്ചയമായും ഞാന് ഈ സംരംഭത്തിന് ഒരുമ്പെടുമായിരുന്നില്ല.'' എന്ന് പവിത്രന് ഒരഭിമുഖത്തില് പറയുന്നുണ്ട്.\nഅടിയന്തരാവസ്ഥയായിരുന്നില്ല കബനിയുടെ ഇതിവൃത്തം. എന്നാല് നിര്‍മ്മാണത്തിന്റെ ഓരോ മുഹുര്‍ത്തവും അടിയന്തരാവസ്ഥയിലൂടെ കടന്നുപോയി. സുദീര്‍ഘമായ പ്രയത്നങ്ങള്‍ക്കും പൊലീസ് പീഡനങ്ങള്‍ക്കും ശേഷമാണ് ചിത്രീകരണം പൂര്‍ത്തിയായത്. എഡിറ്റങ്ങിനുശേഷം സെന്‍സര് ബോര്‍ഡിന് സമര്‍പ്പിച്ച ചിത്രത്തില് നിന്നും ആയിരത്തി എണ്ണൂറ് അടി സെന്‍സര് ബോര്‍ഡ് നീക്കം ചെയ്തു. ചിത്രത്തിന്റെ അതി പ്രധാന ഭാഗങ്ങളെല്ലാം നീക്കം ചെയ്യപ്പെട്ടു. കബനി നദിയുടെ കാഴ്ചയ്ക്ക് അസ്വാഭാവികതയും ഒരുതരം യാന്ത്രികതയും ദുരൂഹതയുമൊക്കെ ആരോപിക്കപ്പെട്ടത് ഈ പശ്ചാത്തലത്തിലാണ്. തിയേറ്ററില് പ്രദര്‍ശിച്ചപ്പോള് പൊലീസ് നേരിട്ട് ഇടപെട്ട് അവര്‍ക്ക് തോന്നിയതെല്ലാം ചിത്രത്തില് നിന്നും വെട്ടിമാറ്റി. സിനിമയുടെ സമഗ്രതയ്ക്കും വിഷയ തീവ്രതയ്ക്കുമൊക്കെ ഇത് ഭംഗമുണ്ടാക്കി. അംഗഭംഗം വന്ന ഒരു ചലച്ചിത്ര ശരീരമായാണ് കബനീ നദി ചുവന്നപ്പോള് മലയാള ചലച്ചിത്ര ചരിത്രത്തില് ഇന്നും നിലനില്‍ക്കുന്നത്. അപൂര്‍ണ്ണത ബക്കറുടെ ചലച്ചിത്ര ജീവിതത്തെ പിന്തുടര്‍ന്നു. അദ്ദേഹം സംവിധാനം ചെയ്ത അവസാന ചിത്രം 'സഖാവ്' പൂര്‍ത്തിയായില്ല. പി കൃഷ്ണപിള്ളയുടെ ജീവിതത്തെ ആധാരമാക്കിയുള്ളതായിരുന്നു ഈ ചിത്രം. ചിത്രീകരണം പൂര്‍ത്തിയാക്കുന്നതിന് മുമ്പ് ബക്കര് യാത്രയായി. ബക്കറിന്റെ ചലച്ചിത്ര ജീവിതത്തിന്റെ രണ്ടറ്റവും പൂരിപ്പിക്കാതെ കിടക്കുന്നു. ഈ അപൂര്‍ണ്ണതകള് കേരളീയ ജീവിതത്തെക്കുറിച്ചും ബക്കറെക്കുറിച്ചും എന്തൊക്കയോ കാലത്തോട് പറയുന്നുണ്ട്.\nLast Updated 1, Jul 2020, 3:58 PM\nകബനീ നദി ചുവന്നപ്പോള്\nപി എ ബക്കര്


Baahubali2Is The First Film In India That Had More Number Of Viewers In Theaters! - Malayalam Filmibeat\n7 hrs ago സുശാന്ത് മുതല് അല്ലു അര്‍ജുന് വരെ, ഈ വര്‍ഷം കൂടുതല് പേര് തിരഞ്ഞ സെലിബ്രിറ്റികള്\n8 hrs ago ജോജിയ്ക്കായി വീണ്ടും മെലിഞ്ഞ് ഫഹദ് ഫാസില്, വൈറലായി ചിത്രങ്ങള്\nഇന്ത്യന് സിനിമയുടെ അഭിമാനമാണ് എസ് എസ് രാജമൗലി സംവിധാനം ചെയ്ത ബാഹുബലി ചിത്രങ്ങള്. ബാഹുബലി ദ ബിഗിനിങിന് ശേഷം ഇന്ത്യന് പ്രേക്ഷകര് ഇത്രത്തോളം അക്ഷമരായി കാത്തിരുന്ന മറ്റൊരു ചിത്രം ഉണ്ടായിട്ടില്ല എന്ന് തന്നെ പറയാം. ആ നിലവാരം നിലനിര്‍ത്തി കൊണ്ട് തന്നെയാണ് ബാഹുബലി ദ കണ്‍ക്ലൂഷന് എത്തിയത്.\nപ്രഭാസ്, അനുഷ്‌ക ഷെട്ടി, റാണ ദഗ്ഗുപതി, രമ്യ കൃഷ്ണന്, സത്യരാജ്, നാസര്, തമന്ന തുടങ്ങിയര് കേന്ദ്ര കഥാപാത്രങ്ങളായി എത്തിയ ബാഹുബലി2ഇതിനോടകം പല റെക്കോഡുകളും തിരുത്തിയെഴുതിക്കഴിഞ്ഞു. ഇപ്പോഴിതാ പുതിയൊരു ചരിത്രം നേട്ടം കൂടെ.\nഇന്ത്യയില് ഏറ്റവും അധികം ആളുകള് തിയേറ്ററില് പോയി കണ്ട സിനിമ ഏതാണെന്ന് ചോദിച്ചാല്, മറ്റൊരു സിനിമ വരുന്നത് വരെ ആ പേര് ഇനി ബാഹുബലി ദ കണ്‍ക്ലൂഷന് സ്വന്തം. ഇന്ത്യയില് 10.5 കോടി ആളുകളാണ് ബാഹുബലി2തിയേറ്ററില് ഇരുന്ന് കണ്ടത്!!\nഇന്ത്യയ്ക്ക് പുറത്തും ബാഹുബലിയ്ക്ക് ഗംഭീര സ്വീകരണം ലഭിച്ചിരുന്നു. ആദ്യമായി ആയിരം കോടി ക്ലബ്ബിലെത്തിയ ചിത്രമെന്ന വിശേഷണവും ബാഹുബലി2റിലീസ് ചെയ്ത് ദിവസങ്ങള്‍ക്കുള്ളില് സ്വന്തമാക്കിയിരുന്നു.\nRead more about: baahubali2prabhas anushka shetty ss rajamauli ബാഹുബലി2പ്രഭാസ് അനുഷ്‌ക ഷെട്ടി എസ് എസ് രാജമൗലി\nBaahubali2Is The First Film In India That Had More Number Of Viewers In Theaters!


ജൂണിന് ശേഷം സൈക്ലിസ്റ്റായി രജിഷ വിജയൻ !!! - M Today Online\nജൂണിന് ശേഷം സൈക്ലിസ്റ്റായി രജിഷ വിജയൻ !!!\nനവാഗതനായ അരുണ് പി ആര് സംവിധാനം ചെയ്യുന്ന ഏറ്റവും പുതിയ ചിത്രമാണ് ഫൈനല്‍സ്. രജിഷ വിജയന് ആണ് ചത്രത്തിലെ നായിക. ചിത്രത്തില് സ്‌പോര്‍ട്‌സ് താരമായിട്ടാണ് രജീഷ എത്തുന്നത്. ചിത്രത്തിന്റെ ഫസ്റ്റ്‌ലുക്ക് പോസ്റ്റര് പുറത്തുവന്നു.മണിയന്‍പിള്ള രാജുവിന്റെ മകന് നിരഞ്ജാണ് ചിത്രത്തിലെ നായകന്. ആലിസ് എന്ന സൈക്ലിസ്റ്റിന്റെ വേഷത്തിലാണ് രജിഷ ചിത്രത്തില് അഭിനയിക്കുന്നത്.ഫൈനല്‍സ് എന്നാണ് ചിത്രത്തിന്റെ പേര്. ഫൈനല്‍സിന്റെ ഫസ്റ്റ് ലുക്ക് പോസ്റ്ററും അണിയറ പ്രവര്‍ത്തകര് പുറത്തുവിട്ടു.


അദ്വാനി വീണ്ടും കുടുങ്ങുമോ? ബാബ്‌റി മസ്ജിദ് തർക്കത്തിന്റെ നാൾവഴികൾ-\nMarch 22, 2017, 10:43:00 am\n1528: ബാബറി മസ്ജിദ് നിർമ്മിക്കപ്പെട്ടത് 1528 ലാണ് . അയോധ്യയിലെ ഒരു ക്ഷേത്രം തകർത്താണ് ബാബറി നിർമിച്ചത് എന്ന് ഹിന്ദു ഗ്രുപ്പുകൾ സംഘടനകള് ആരോപിക്കുന്നു.\n1853: പള്ളിയെ ചൊല്ലി ആദ്യ വർഗീയ സംഘർഷങ്ങൾ നടക്കുന്നു. 1859 ൽ, ബ്രിട്ടീഷ് ഭരണ കൂടം ഹിന്ദുക്കൾക്കും മുസ്‌ലിംകൾക്കും ആരാധനക്കായി പ്രത്യേക പ്രദേശങ്ങൾ അടയാളപ്പെടുത്തി വേലി കെട്ടി. ഏതാണ്ട് 90 വർഷം ആ വ്യവസ്ഥ നില നിന്നു.\n1949: ആദ്യമായി തർക്കം കോടതിയിലെത്തി. രാമന്റെ വിഗ്രഹം പള്ളിക്കകത്ത് പ്രതിഷ്ഠിച്ചതിനെ തുടർന്നായിരുന്നു ഇത്.\nRelated: അയോധ്യ; ചീഫ് ജസ്റ്റിസിന്റെ നിര്‍ദേശം നടക്കുമോ? നടപ്പില്ലെന്ന് ഹിന്ദുമഹാസഭ. നേരത്തെ നടന്നിട്ടും വിഫലമായെന്ന് ബാബരി മസ്ജിദ് ആക്ഷന് കമ്മിറ്റി\n1984: തീവ്ര ഹിന്ദു വാദികള് ചേര്‍ന്ന് രാമക്ഷേത്ര നിർമ്മാണ കമ്മിറ്റി രൂപീകരിച്ചു.\n1987: ഒരു ജില്ലാ കോടതി പള്ളിയുടെ കവാടങ്ങൾ തുറക്കാനും ഹിന്ദുക്കൾക്ക് അകത്ത് ആരാധന നടത്താനും അനുമതി നൽകി. മുസ്‌ലിംകൾ ബാബറി മസ്ജിദ് ആക്ഷൻ കമ്മിറ്റി രൂപവത്കരിച്ചു.\n1989: ക്ഷേത്രം നിർമിക്കുന്നതിനുള്ള തുടക്കമെന്നോണം ഹിന്ദു സംഘടനകൾ പള്ളിയുടെ അടുത്ത് അടിത്തറ പാകി.\n1990: അന്നത്തെ ബി.ജെ.പി പ്രസിഡന്റ് എൽ കെ അദ്വാനി രാമക്ഷേത്രം പണിയാൻ പിന്തുണ നേടാനായി രാജ്യ വ്യാപകമായി രഥയാത്ര നടത്തി. വിശ്വ ഹിന്ദു പരിഷത്ത് അടക്കമുള്ള സംഘടനകള് ബാബരി മസ്ജിദിനു നേരെ ആക്രമണം നടത്തുന്നു. ഇത് കര്‍സേവകരും അര്‍ധ സൈനിക വിഭാഗവും തമ്മിലുള്ള ഏറ്റുമുട്ടലില് കലാശിക്കുന്നു. വെടിവെപ്പില് നിരവധി പേര് കൊല്ലപ്പെടുന്നു.\nഡിസംബർ 6, 1992: കർസേവകർ പള്ളി തകർക്കുന്നു. ഇന്ത്യയൊട്ടാകെ വർഗീയ കലാപം പൊട്ടിപ്പുറപ്പെട്ടു. 2000-ലധികം പേര്‍ക്ക് ജീവന് നഷ്ടമായി. പത്തു ദിവസങ്ങൾക്ക് ശേഷം സംഭവം അന്വേഷിക്കാൻ ലിബർഹാൻ കമ്മീഷൻ രൂപീകരിച്ചു.\n2009: ഏകദേശം 17 വർഷം കഴിഞ്ഞ് ലിബർഹാൻ കമ്മീഷൻ റിപ്പോർട്ട് സമർപ്പിച്ചു. എൽ കെ അദ്വാനി, അടൽ ബിഹാരി വാജ്പേയി അടക്കമുള്ള ബി.ജെ.പി നേതാക്കൾ കുറ്റക്കാരെന്ന് കണ്ടെത്തി.\n2003: പ്രമുഖ ബിജെപി നേതാക്കൾ ഉൾപ്പെടെ ഏഴ് ഹിന്ദു നേതാക്കൾക്കെതിരെ കോടതിക്കേസ്. എന്നാൽ അന്നത്തെ ഉപ പ്രധാനമന്ത്രി ആയിരുന്ന അദ്വാനിയെ ആരോപണങ്ങളിൽ നിന്ന് ഒഴിവാക്കി.\n2004; ഉത്തർപ്രദേശ് കോടതി അദ്വാനിയെ കുറ്റവിമുക്തനാക്കിയ കോടതി വിധി പുനഃപരിശോധിക്കാൻ ഉത്തരവിടുന്നു.\n2002 ഏപ്രിൽ: അലഹബാദ് ഹൈക്കോടതിയുടെ ഒരു മൂന്നംഗ ബെഞ്ച് ഭൂമി ആരുടെ എന്ന വിഷയം പരിശോധിക്കുന്നു.\n2010: മൊത്തം തർക്ക ഭൂമിയെ മൂന്ന് ഭാഗങ്ങളാക്കി വീതിച്ച് അലഹബാദ് ഹൈക്കോടതിയുടെ വിധി വന്നു. പള്ളിയുടെ മൊത്തം ഭൂമി നിർമോഹി അഖര, രാം ലല്ല, ഉത്തർപ്രദേശ് വഖ്ഫ് ബോർഡ് എന്നിവർക്കായി വീതിച്ചു നൽകി. ഈ വിധിക്കെതിരെ ഹിന്ദു ഗ്രൂപ്പുകളും മുസ്ലിം സംഘടനകളും സുപ്രീംകോടതിയെ സമീപിച്ചു. അദ്വാനി, മുരളി മനോഹർ ജോഷി, ഉമാ ഭാരതി എന്നീ മുതിർന്ന ബി.ജെ.പി നേതാക്കളെ കോടതി കുറ്റവിമുക്തരാക്കി.\n2011: സുപ്രീം കോടതി അലഹബാദ് ഹൈക്കോടതി വിധി സ്റ്റേ ചെയ്തു.\n2017: ബാബരി വിവാദം കോടതിക്കു പുറത്ത് ഒത്തുതീര്‍ക്കാന് ശ്രമിക്കണെന്ന് സുപ്രീം കോടതി. മധ്യസ്ഥത വഹിക്കാമെന്ന് ചീഫ് ജസ്റ്റിസ് ജഗ്ദീഷ് സിംഗ് ഖേഹാര്.


വെങ്കല ശിൽപ്പ നിർമ്മാണത്തിൽ ആയിരം വര്‍ഷത്തെ പാരമ്പര്യം; പഴയ പ്രതാപം തിരിച്ച് പിടിക്കാനൊരുങ്ങി കുഞ്ഞിമംഗലം\nKannur, First Published 23, Jul 2019, 2:48 PM IST\nകുഞ്ഞിമംഗലത്തെ മൂശകളിൽ വാർത്തെടുത്ത ശിൽപ്പങ്ങൾക്ക് ആവശ്യക്കാർ ഏറെയാണ്. എന്നാൽ, പഴമയിൽ വാർത്തെടുത്ത കുഞ്ഞിമംഗലം വിളക്കുകൾക്കായി ദൂരദേശത്തുനിന്ന് പോലും ആവശ്യക്കാരെത്താറുണ്ട്.\nപയ്യന്നൂർ: വെങ്കല ശിൽപ്പ നിർമ്മാണത്തിൽ ആയിരം വര്‍ഷത്തെ പാരമ്പര്യമുള്ള ഗ്രാമമാണ് പയ്യന്നൂരിനടുത്തെ കുഞ്ഞിമംഗലം. സർക്കാർ പൈതൃക ഗ്രാമമായ പ്രഖ്യാപിച്ച കുഞ്ഞിമംഗലം വെങ്കല ശിൽപ്പ നിർമ്മാണത്തിൽ രാജ്യത്തിനകത്തും പുറത്തും പ്രശസ്തി നേടിയ നാടാണ്. വിഗ്രഹങ്ങൾ, വിളക്കുകൾ, തെയ്യ ആടയാഭരണങ്ങൾ, പ്രതിമകൾ എന്നിവയാണ് കുഞ്ഞിമംഗലത്തുനിന്നും വാർത്തെടുക്കുന്നത്.\n2015-ൽ കുഞ്ഞിമംഗലത്തെ സർക്കാർ വെങ്കല പൈതൃക ഗ്രാമമായി പ്രഖ്യാപിച്ചിരുന്നു. ശിൽപ്പികളുടെ ഗ്രാമമായ കു‍ഞ്ഞിമംഗലത്തുനിന്നുള്ള ശിൽപ്പിയാണ് നാരായണൻ മാസ്റ്റർ. ഇന്ത്യൻ പാർലമെന്‍റിലെ എകെജി പ്രതി നാരായൺ മാസ്റ്ററുടെ കരവിരുതാണ്. കുഞ്ഞിമംഗലത്തെ മൂശകളിൽ വാർത്തെടുത്ത ശിൽപ്പങ്ങൾക്ക് ആവശ്യക്കാർ ഏറെയാണ്. പഴമയിൽ വാർത്തെടുത്ത കുഞ്ഞിമംഗലം വിളക്കുകൾക്കായി ദൂരദേശത്തുനിന്ന് പോലും ആവശ്യക്കാരെത്താറുണ്ട്.\nഎന്നാല്, നൂറ് കുടുംബങ്ങളിലുണ്ടായിരുന്ന വെങ്കല ശിൽപ്പ നിർമ്മാണം ഇപ്പോൾ പത്ത് കുടുംബങ്ങളിലേക്കായി ചുരുങ്ങിയിരിക്കുകയാണ്. കഴിഞ്ഞമാസം ഗ്രാമത്തില് ശിൽപ്പ നിർമ്മാണ പരിശീലന പരിപാടി തുടങ്ങി. ശിൽപ്പ കലയിൽ നിന്ന് അകന്നുപോയ കുഞ്ഞിമംഗലത്തെ പുതുതലമുറയെ തിരിച്ചെത്തിക്കാനാണ് സാംംസ്കാരിക വകുപ്പിന്റെ നേതൃത്വത്തിൽ ക്യാമ്പ് തുടങ്ങിയത്.\nവെങ്കല ശിൽപ്പ നിർമ്മാണം


നിവാറിന് പിന്നാലെ ബുര്‍വി; ന്യൂനമര്‍ദം അടുത്ത ആഴ്ച ചുഴലിക്കാറ്റായി മാറിയേക്കുമെന്ന് കേന്ദ്ര കാലാവസ്ഥ വകുപ്പ് - മീഡിയ മലയാളം (Media Malayalam)\nന്യൂഡൽഹി : നിവാറിന് പിന്നാലെ ബംഗാള് ഉള്‍ക്കടലില് പുതിയ ന്യൂനമര്‍ദം. ബുര്‍വി എന്ന പേരിലുള്ള ഈ ന്യൂനമര്‍ദം അടുത്ത ആഴ്ച ചുഴലിക്കാറ്റായി മാറിയേക്കുമെന്ന് കേന്ദ്ര കാലാവസ്ഥ വകുപ്പ് മുന്നറിയിപ്പ് നല്‍കി. ഈ മാസം 29 ന് ന്യൂനമര്‍ദം ശക്തമാകുമെന്നാണ് നിഗമനം.\nപുതിയ ന്യൂനമര്‍ദ്ദത്തിന്റെ ഫലമായി ഒഡീഷ, ആന്ധ്ര തീരങ്ങളില് തിങ്കളാഴ്ച മുതല് കനത്ത മഴയുണ്ടാകുമെന്നാണ് കാലാവസ്ഥ വകുപ്പിന്റെ പ്രവചനം. കഴിഞ്ഞ ദിവസം വീശിയടിച്ച നിവാര് ചുഴലിക്കാറ്റില് തമിഴ്‌നാട്ടിലും പുതുച്ചേരിയിലും കനത്ത നാശനഷ്ടമാണ് ഉണ്ടായത്.\nമുന് കരുതലുകളുടെ മികവില് നിവാറില് ആളപായം കുറയ്ക്കാന് കഴിഞ്ഞത് ആശ്വാസമായി. തീരപ്രദേശങ്ങളില് വ്യാപകനാശം വിതച്ച ചുഴലിക്കാറ്റില് മൂന്നുപേരാണു മരിച്ചത്. ഇവര് തമിഴ്‌നാട് സ്വദേശികളാണ്. വിവിധപ്രദേശങ്ങളില് കനത്തമഴയും വെള്ളപ്പൊക്കവും തുടരുകയാണ്. ഇന്നലെ ഉച്ചയ്ക്കുശേഷം മഴയുടെ ശക്തി കുറഞ്ഞിട്ടുണ്ട്. നിവാറിനെ തുടര്‍ന്ന് ഇന്ന് ആന്ധ്രാപ്രദേശില് കനത്ത മഴയുണ്ടാകുമെന്നാണ് കാലാവസ്ഥാ പ്രവചനം.\nഈ വർഷം ഉത്തരേന്ത്യൻ മഹാസമുദ്രത്തിൽ രൂപംകൊണ്ട നാലാമത്തെ ചുഴലിക്കാറ്റ് കൊടുങ്കാറ്റാണ് നിവാർ. നേരത്തെ സൊമാലിയയിൽ കനത്ത നാശം വിതച്ച ഗതി ചുഴലിക്കാറ്റ്, മഹാരാഷ്ട്രയിൽ വീശിയടിച്ച നിസാർഗ ചുഴലിക്കാറ്റ്, മെയ് മാസത്തിൽ കിഴക്കൻ ഇന്ത്യയെ ബാധിച്ച ആംഫാൻ ചുഴലിക്കാറ്റ് എന്നിവയാണ് നേരത്തെ വൻനാശനഷ്ടം വിതച്ച ചുഴലിക്കാറ്റുകൾ.\nNew low pressure in the Bay of Bengal after Niwar. The Central Meteorological Department has forecast that the low pressure area called Burvi will turn intoacyclone next week\narea called Burvi will turn intoacyclone next week\nhas forecast that the low pressure\nPrevious articleക്രിമിനല് നിയമം ആളുകളെ തെരഞ്ഞുപിടിച്ച് ക്രൂശിക്കുന്നതിനുള്ള ആയുധമായി മാറുന്നില്ലെന്ന് ജുഡീഷ്യറി ഉറപ്പാക്കേണ്ടതുണ്ടെന്ന് സുപ്രീം കോടതി\nNext articleകങ്കണയുടെ വീട് പൊളിച്ച നടപടി; മുംബൈ മുനിസിപ്പൽ കോർപറേഷന് രൂക്ഷ വിമർശനം കങ്കണക്ക് നഷ്ടപരിഹാരം നൽകാനും കോടതി ഉത്തരവിട്ടു


ശിവശങ്കറിന് ദേഹാസ്വാസ്ഥ്യം; ആശുപത്രിയില് പ്രവേശിപ്പിച്ചു - Media Mangalam\nതിരുവനന്തപുരം:മുഖ്യമന്ത്രിയുടെ മുന് പ്രിന്‍സിപ്പല് സെക്രട്ടറി എം ശിവശങ്കര് തിരുവനന്തപുരം കരമന പിആര്‍എസ് ആശുപത്രിയില് തുടരും. ശിവശങ്കറിന്റെ എംആര്‍ഐ സ്‌കാനിംഗ് പൂര്‍ത്തിയായി. ശിവശങ്കറിന്റെ ആരോഗ്യാവസ്ഥ അറിയിക്കണമെന്ന് കസ്റ്റംസ് ഡോക്ടര്‍മാരോട് ആവശ്യപ്പെട്ടിട്ടുണ്ട്.\nകാര്‍ഡിയാക് ഐസിയുവിലാണ് ശിവശങ്കറിനെ പ്രവേശിപ്പിച്ചിരിക്കിന്നത്. രക്തസമ്മര്‍ദം കൂടിയെന്നും ഇസിജിയിലും നേരിയ വ്യത്യാസമെന്നും റിപ്പോര്‍ട്ടുകള്. ശിവശങ്കറിനെ പിആര്‍എസ് ആശുപത്രിയില് നിന്ന് മെഡിക്കല് കോളജ് ആശുപത്രിയിലേക്ക് കസ്റ്റംസ് അധികൃതര് മാറ്റാന് ഒരുങ്ങിയിരുന്നുവെന്നും വിവരം.\nഎന്‍ഫോഴ്സ്മെന്‍റ് ഡയറക്ട്രേറ്റ് രജിസ്റ്റര് ചെയ്ത കേസില് ശിവശങ്കറിന്‍റെ അറസ്റ്റ് കഴിഞ്ഞ ദിവസം ഹൈക്കോടതി തടഞ്ഞിരുന്നു. ഈ മാസം 23 വരെ അറസ്റ്റ് പാടില്ലെന്ന് കോടതി നിര്‍ദ്ദേശം നല്‍കി.\nഅന്വേഷണ ഏജന്‍സികള് 90 മണിക്കൂറിലധികമായി തന്നെ ചോദ്യം ചെയ്യുകയാണ്. അന്വേഷണവുമായി സഹകരിക്കാന് തയ്യാറാണെന്നും ബാഹ്യ ശക്തികള് കേസില് ഇടപെടുന്നുണ്ടെന്നും കാണിച്ച് ശിവശങ്കര് നല്‍കിയ മുന്‍കൂര് ജാമ്യാപേക്ഷയിലാണ് ഹൈക്കോടതി ഈ ഉത്തരവ് പുറപ്പെടുവിച്ചത്.\nഅതേസമയം കസ്റ്റംസ് സംഘം പൂജപ്പുരയിലുള്ള ശിവശങ്കറിന്റെ വീട്ടിലെത്തിയത് കസ്റ്റഡിയിലെടുക്കാന് ആണെന്ന വിവരം പുറത്തുവന്നു. വൈകുന്നേരം ആറ് മണിക്ക് ഹാജരാകാന് കസ്റ്റംസ് അദ്ദേഹത്തോട് ആവശ്യപ്പെട്ടിരുന്നു. അസുഖമായതിനാല് ഹാജരാകാന് കഴിയില്ലെന്ന് ശിവശങ്കര് അറിയിച്ചു. കസ്റ്റംസ് സംഘം എത്തിയത്530നാണ്. സംഘം എത്തിയതിന് പിറകെയാണ് എം ശിവശങ്കറിന് ദേഹാസ്വാസ്ഥ്യം ഉണ്ടായത്. കസ്റ്റംസ് അസിസ്റ്റന്റ് കമ്മീഷണര് രാമമൂര്‍ത്തിയുടെ നേതൃത്വത്തിലാണ് ഉന്നത ഉദ്യോഗസ്ഥര് അദ്ദേഹത്തിന്റെ വീട്ടിലെത്തിയത്. ചോദ്യം ചെയ്യലിന് ഹാജരാകാന് ശിവശങ്കറിന് നോട്ടീസ് നല്‍കിയിരുന്നു. കസ്റ്റംസ് വാഹനത്തിലാണ് ഇദ്ദേഹത്തെ ആശുപത്രിയില് എത്തിച്ചത്.\nGold smuggling case m shivasankar IAS


പുതിയ കാലം പുതിയ വെല്ലുവിളികൾ - അഭിമുഖം : ഇ ചന്ദ്രശേഖരൻ / മിൽജിത്ത് രവീന്ദ്രൻ | Articles | Deshabhimani | Thursday May 21, 2020\nകോവിഡ് മഹാമാരിക്കെതിരെ മാസങ്ങൾ നീണ്ട വിശ്രമരഹിതമായ പോരാട്ടം. ഒപ്പം, ആശങ്കയായി മുന്നിലെത്തിയ കാലവർഷവും പ്രളയസാധ്യതയും. എന്നാൽ, സംസ്ഥാനത്തെ റവന്യു, ദുരന്തനിവാരണ വകുപ്പുകൾ തികഞ്ഞ ആത്മവിശ്വാസത്തിലാണ്; പ്രതികൂലവും പ്രതിസന്ധി നിറഞ്ഞതുമായ ഈ ഘട്ടത്തെയും അതിജീവിക്കാൻ കഴിയുമെന്ന വിശ്വാസം. രണ്ടു വകുപ്പിനെയും നയിക്കുന്ന മന്ത്രി ഇ ചന്ദ്രശേഖരന്റെ വാക്കുകളിൽ പ്രകടമാകുന്നതും അതാണ്. കഴിഞ്ഞ രണ്ടു പ്രളയത്തിന്റെ അനുഭവങ്ങളും പാഠങ്ങളും ഉൾക്കൊണ്ട് കോവിഡ് പ്രതിരോധ പ്രവർത്തനങ്ങൾക്കൊപ്പം പുതിയ ഉത്തരവാദിത്തംകൂടി ഏറ്റെടുത്തതായി ദേശാഭിമാനിക്ക് അനുവദിച്ച അഭിമുഖത്തിൽ മന്ത്രി ഇ ചന്ദ്രശേഖരൻ പറഞ്ഞു.\nകോവിഡ് –-19ന് എതിരായ പോരാട്ടത്തിന്റെ പുതിയ ഘട്ടത്തിലേക്ക് നാം കടക്കുകയാണ്. ഈ സാഹചര്യത്തിനനുസൃതമായി സർക്കാർ വകുപ്പുകളുടെ പ്രവർത്തനരീതിയും ഉപാധികളും മാറണം. വരുംകാലത്തേക്കുള്ള കർമപരിപാടികൾ ആസൂത്രണം ചെയ്യുമ്പോൾ രോഗവ്യാപനമുണ്ടാക്കുന്ന സാഹചര്യങ്ങളും സാധ്യതകളും ഒഴിവാക്കണം. ജനങ്ങളുടെ അവകാശമായ ആനുകൂല്യങ്ങളും സേവനങ്ങളും ലഭ്യമാക്കുന്നതിൽ ഒരു കുറവും വരരുത്. ലക്ഷ്യങ്ങൾ മുന്നിലുണ്ട്. അതിനനുസരിച്ചുള്ള നടപടികൾക്ക് തുടക്കമിട്ടതായും മന്ത്രി പറഞ്ഞു.\nകോവിഡ് –-19 സംസ്ഥാനത്ത് റിപ്പോർട്ട് ചെയ്‌ത ഘട്ടത്തിൽത്തന്നെ റവന്യു വകുപ്പും കർമനിരതരായി. വില്ലേജ് ഓഫീസ് വരെയുള്ള ജീവനക്കാർ അതിന്റെ ഭാഗമായി. സംസ്ഥാന, ജില്ലാ ദുരന്തനിവാരണ അതോറിറ്റികളുടെയും ജില്ലാ ഭരണകൂടങ്ങളുടെയും നേതൃത്വത്തിൽ സജീവമായ ഇടപെടൽ. ആരോഗ്യവകുപ്പിനു പിന്തുണയുമായി ദുരന്തനിവാരണ അതോറിറ്റിയുമുണ്ടായി. രണ്ടര ലക്ഷത്തോളം ക്വാറന്റൈൻ കേന്ദ്രങ്ങൾ ഒരുക്കുന്നതിന്റെ ചുമതലയും പിഡബ്ല്യുഡിക്കൊപ്പം ഏറ്റെടുത്തു.\nകേന്ദ്ര മാനദണ്ഡം വിലങ്ങുതടി\nകോവിഡ് ദുരിതാശ്വാസമായി കേന്ദ്രം നൽകിയ പണമുണ്ടല്ലോ, പിന്നെന്താ എന്നു ചോദിക്കുന്നവരുണ്ട്. ദുരന്തപ്രതികരണ നിധിയിലേക്കുള്ള കേന്ദ്ര വിഹിതത്തെ കോവിഡ് പ്രതിരോധസഹായമായി ചിലർ ചിത്രീകരിക്കുന്നു. വാസ്‌തവത്തിൽ 15–-ാം ധന കമീഷൻ കേരളത്തിന്റെ വിഹിതമായി നിശ്ചയിച്ച 314 കോടിയുടെ പകുതിയായ 157 കോടി രൂപയാണ് ലഭിച്ചത്. കോവിഡ് ഇല്ലായിരുന്നെങ്കിലും ഈ തുക ലഭിക്കുമായിരുന്നു.\nഈ തുകയിൽനിന്ന് കോവിഡ് പ്രതിരോധച്ചെലവുകൾ സംസ്ഥാനം നിർവഹിക്കുന്നുണ്ട്. അതിഥിത്തൊഴിലാളികൾക്കടക്കം സൗകര്യമൊരുക്കാൻ 17 കോടി രൂപ കലക്ടർമാർക്കും 15 കോടി രൂപ ആരോഗ്യവകുപ്പിന് ഉപകരണങ്ങൾ വാങ്ങാനും നൽകി. പണം ചെലവഴിക്കുന്നതിന് കേന്ദ്രം നിർദേശിക്കുന്ന മാനദണ്ഡങ്ങൾ പലപ്പോഴും വിലങ്ങുതടിയാണ്.\nഈവർഷം സാധാരണയിൽ കവിഞ്ഞ മഴയുണ്ടാകുമെന്നാണ് റിപ്പോർട്ട്. ആഗസ്‌തിൽ അതിവർഷമെന്ന മുന്നറിയിപ്പും. ഈ സാഹചര്യം മുന്നിൽക്കണ്ടുള്ള തയ്യാറെടുപ്പ് തുടങ്ങിക്കഴിഞ്ഞു. കോവിഡിനൊപ്പം കാലവർഷക്കെടുതി നേരിടാനുള്ള പദ്ധതിയും സംസ്ഥാന ദുരന്തനിവാരണ അതോറിറ്റി തയ്യാറാക്കി. കോവിഡ് ക്വാറന്റൈനായി രണ്ടരലക്ഷത്തിലേറെ മുറികളാണ് തയ്യാറാക്കിയത്. ഇതിനു സമാന്തരമായി വെള്ളപ്പൊക്കം ഉണ്ടായാൽ ആളുകളെ മാറ്റിപ്പാർപ്പിക്കാൻ സൗകര്യമൊരുക്കണം. കോവിഡിന്റെ സാഹചര്യത്തിൽ വെള്ളപ്പൊക്കംമൂലം ഒഴിപ്പിക്കുന്നവരെ ഒന്നിച്ചു പാർപ്പിക്കാൻ കഴിയില്ല. നാലുതരം കെട്ടിടം ഇതിനായി വേണ്ടിവരും. പൊതുവായ കെട്ടിടം, പ്രായം കൂടിയവർക്കും മറ്റു രോഗങ്ങൾ ഉള്ളവർക്കും പ്രത്യേക കെട്ടിടം, കോവിഡ് രോഗലക്ഷണമുള്ളവർക്ക്, വീടുകളിൽ ക്വാറന്റൈനിൽ കഴിയുന്നവർ ഇങ്ങനെ നാലു വിഭാഗം. പ്രതിബന്ധങ്ങൾ ഏറെയാണ്. എന്നാൽ, ആ വെല്ലുവിളിയും നാം ഏറ്റെടുക്കുന്നു. വളന്റിയർമാർക്ക് ദുരന്തപ്രതികരണത്തിനുള്ള പരിശീലനവും ഉടൻ ആരംഭിക്കും.\nഅവശ്യ സർട്ടിഫിക്കറ്റുകൾ മൊബൈൽ ആപ് വഴി\nജനങ്ങൾക്ക് അവശ്യസേവനങ്ങൾക്കായി ഓഫീസുകളിൽ എത്താൻ നിലവിൽ പ്രയാസമുണ്ട്. ഈ സാഹചര്യത്തിലാണ് റവന്യു വകുപ്പ് അവശ്യ സർട്ടിഫിക്കറ്റുകൾ മൊബൈൽ ആപ് വഴി നൽകുന്നത്. ‘എം കേരളം’ എന്ന ആപ് വഴി റവന്യൂ വകുപ്പിൽനിന്നുള്ള 24 ഇനം സർട്ടിഫിക്കറ്റ് ലഭിക്കും. സാക്ഷ്യപത്രങ്ങൾക്കായി അപേക്ഷ നൽകാനും ഫീസ് ഒടുക്കാനും സാക്ഷ്യപത്രം ഡൗൺലോഡ് ചെയ്യാനും ആപ് വഴി സാധിക്കും. വില്ലേജ് ഓഫീസുകളിലെയും അക്ഷയ സെന്ററുകളിലെയും തിരക്കും ഇതുവഴി ഒഴിവാക്കാം.\nപുതിയ സാഹചര്യംകൂടി കണക്കിലെടുത്ത് റവന്യൂ വകുപ്പ് ചില ലക്ഷ്യങ്ങൾ മുന്നോട്ടുവയ്‌ക്കുന്നു. അതിലൊന്ന് പട്ടയങ്ങൾ സമയബന്ധിതമായി നൽകുക എന്നതാണ്. 1977 ജനുവരി ഒന്നിനുമുമ്പ് കൈവശമുള്ള വനഭൂമി പതിച്ചുനൽകാൻ ബാക്കിയുള്ളതിന്റെ നടപടി വേഗത്തിലാക്കും. പാട്ടവ്യവസ്ഥകൾ ലംഘിച്ചതും പാട്ടക്കാലാവധി കഴിഞ്ഞതുമായ ഭൂമിയിൽ കുടിശ്ശിക പിരിക്കാനും ഒഴിപ്പിക്കാനും നടപടി സ്വീകരിക്കും. സംസ്ഥാനത്ത് 3118 ഹെക്ടർ ഭൂമിയാണ് സംഘടനകൾക്കും സ്ഥാപനങ്ങൾക്കും മാത്രം പാട്ടത്തിനു നൽകിയിട്ടുള്ളത്. ഇതിൽ പാട്ടവ്യവസ്ഥ ലംഘിച്ച 1629.81 ഹെക്ടർ ഭൂമിയുണ്ട്. 1155 ഓളം കോടി രൂപ പാട്ടക്കുടിശ്ശികയും. ഇക്കാര്യത്തിൽ അടിയന്തര നടപടിയുണ്ടാകും. ആരാധനാലയങ്ങളും മതസ്ഥാപനങ്ങളും കലാകായിക–- സാംസ്‌കാരിക സംഘടനകളും വായനശാലകളും ചാരിറ്റബിൾ സ്ഥാപനങ്ങളും ശ്‌മശാനങ്ങളും ക്ലബ്ബുകളും കാലങ്ങളായി കൈവശം വച്ചിരിക്കുന്ന സർക്കാർ ഭൂമിയിൽ അത്യാവശ്യം വേണ്ട ഭൂമി മാത്രം വ്യവസ്ഥകൾക്കു വിധേയമായി പതിച്ചുനൽകും.\nലാൻഡ് ട്രിബ്യൂണലുകളിൽ ബാക്കിയുള്ള കേസുകൾ ഒരു വർഷത്തിനകം തീർപ്പാക്കി പട്ടയം, ക്രയ സർട്ടിഫിക്കറ്റ് എന്നിവ നൽകും. ലാൻഡ് ട്രിബ്യൂണലുകളിൽ 81,684ഉം ദേവസ്വം ട്രിബ്യൂണലുകളിൽ 29,785 കേസാണ് തീർപ്പാക്കാനുള്ളത്. വികസനപദ്ധതികൾക്കായി ഏറ്റെടുത്ത് ഉപയോഗിക്കാതെ കിടക്കുന്ന ഭൂമി മറ്റു വികസനപദ്ധതികൾക്കോ സർക്കാരിനു ഗുണകരമായ ഉപയോഗങ്ങൾക്കോ ലഭ്യമാക്കും. ഇ ഓഫീസ് സംവിധാനം 77 താലൂക്ക് ഓഫീസിലേക്കും വ്യാപിപ്പിക്കും. 14 കലക്ടറേറ്റുകളെയും ഒരു വർഷത്തിനുള്ളിൽ ഐഎസ്‌ഒ സർട്ടിഫിക്കേഷനുള്ള സേവനകേന്ദ്രങ്ങളാക്കും.\n2021 ജനുവരി ഒന്നിനുമുമ്പ് കേരളത്തെ ഭൂരഹിത പട്ടികവർഗക്കാരില്ലാത്ത സംസ്ഥാനമായി പ്രഖ്യാപിക്കാനുള്ള നടപടികൾക്ക് തുടക്കംകുറിച്ചു. പട്ടിക ഗോത്രവർഗ വിഭാഗങ്ങളിൽ ഉപജീവനമാർഗം കാർഷികവൃത്തിയോ കൂലിപ്പണിയോ ആയ എല്ലാ പട്ടികഗോത്രവർഗ കുടുംബങ്ങൾക്കും കാർഷികവൃത്തിക്കായി ഒരേക്കർ മുതൽ രണ്ടേക്കർ ഭൂമി പട്ടയം മുഖേന അനുവദിക്കും.\nഇടുക്കിയിൽ 1064 പേർക്ക് പട്ടയം കൈമാറി


മോഡിയുടെ കോലം കത്തിച്ചു; രാജ്യം കർഷകർക്കൊപ്പം | National | Deshabhimani | Sunday Dec 6, 2020\nകർഷകസമരത്തിന് പിന്തുണയർപ്പിച്ച് ബിഹാറിൽ കർഷകസംഘടനയുടെ നേതൃത്വത്തിൽ നരേന്ദ്രമോഡിയുടെ കോലം കത്തിക്കുന്നു\nന്യൂഡൽഹി > കോർപറേറ്റുകൾക്കായി കാർഷികനിയമങ്ങളും വിവാദ വൈദ്യുതി ബില്ലും സംരക്ഷിക്കുമെന്ന മോഡി സർക്കാരിന്റെ പിടിവാശിക്കെതിരെ രാജ്യമെങ്ങും കർഷക പ്രതിഷേധം. ചൊവ്വാഴ്‌ച ആഹ്വാനം ചെയ്‌തിട്ടുള്ള ഭാരത് ഹർത്താൽ വൻ വിജയമാക്കാനുള്ള ഒരുക്കത്തിലാണ് വിവിധ സംസ്ഥാനങ്ങളിൽ കർഷകസംഘടനകളും മറ്റ് വർഗബഹുജന സംഘടനകളും വിവിധ രാഷ്ട്രീയ പാർടികളും. ബിജെപി സർക്കാരിന്റെ കർഷകദ്രോഹ നിലപാടുകൾക്കെതിരായി ശനിയാഴ്‌ചയും രാജ്യമെങ്ങും പ്രതിഷേധം അലയടിച്ചു. വിവിധ സംസ്ഥാനങ്ങളിൽ പ്രധാനമന്ത്രി നരേന്ദ്ര മോഡിയുടെയും കോർപറേറ്റ് ഭീമന്മാരായ അംബാനിയുടെയും അദാനിയുടെയും കോലം കത്തിച്ചു.\nതമിഴ്‌നാട്ടിൽ ലക്ഷക്കണക്കിനു കർഷകർ പ്രതിഷേധദിനമാചരിച്ചു. നിരവധികേന്ദ്രങ്ങളിൽ കോലം കത്തിച്ചു. ആയിരക്കണക്കിനു കർഷകർ അറസ്റ്റ് വരിച്ചു. എല്ലാ ജില്ലയിലും ഡിഎംകെ പ്രവർത്തകർ പ്രകടനം നടത്തി. നൂറിലേറെ സ്ഥലത്ത് കേന്ദ്രസർക്കാർ ഓഫീസുകൾക്കു മുന്നിൽ ഇടതുപക്ഷ പ്രവർത്തകർ പ്രതിഷേധ ധർണ സംഘടിപ്പിച്ചു.\nകേന്ദ്ര സർക്കാരിന്റെയും സംസ്ഥാനത്തെ എൻഡിഎ സർക്കാരിന്റെയും കർഷകവിരുദ്ധ നിലപാടുകൾക്കെതിരായി പ്രതിപക്ഷ പാർടികൾ കൂട്ടത്തോടെ തെരുവിലിറങ്ങി. പട്‌നയിൽ പ്രതിപക്ഷ നേതാവ് തേജസ്വി യാദവിന്റെ നേതൃത്വത്തിൽ ധർണ സംഘടിപ്പിച്ചു. ഗാന്ധി മൈതാനിയിൽ മഹാത്മജിയുടെ പ്രതിമയ്‌ക്കു മുന്നിലെ ധർണയ്‌ക്ക് സർക്കാർ അനുമതി നിഷേധിച്ചു.\nതുടർന്ന് ഗാന്ധി മൈതാനത്തിനു പുറത്ത് ധർണ സംഘടിപ്പിച്ചു. ചൊവ്വാഴ്‌ച കർഷക സംഘടനകൾ പ്രഖ്യാപിച്ച ഭാരത് ബന്ദിന് പിന്തുണ പ്രഖ്യാപിച്ചു. സംസ്ഥാനത്ത് ജില്ലാ കേന്ദ്രങ്ങളിലും കോലം കത്തിച്ചു.\nഇടതുപക്ഷ പാർടികളുടെയും കർഷകസംഘടനകളുടെയും മറ്റ് വർഗബഹുജന സംഘടനകളുടെയും നേതൃത്വത്തിൽ ബംഗാളിൽ പ്രതിഷേധങ്ങൾ തുടരുകയാണ്. ആയിരക്കണക്കിനു കേന്ദ്രത്തിൽ പ്രതിഷേധ പ്രകടനങ്ങളും യോഗങ്ങളും സംഘടിപ്പിച്ചു.\nശനിയാഴ്‌ച കൊൽക്കത്തയടക്കം വിവിധ കേന്ദ്രങ്ങളിൽ മോഡിയുടെയും മറ്റും കോലംകത്തിച്ചു. തൃണമൂലും കാർഷികനിയമങ്ങൾക്കെതിരായി പ്രതിഷേധങ്ങൾ സംഘടിപ്പിച്ചുതുടങ്ങി.\nകിസാൻസഭയുടെയും ട്രൈബൽ ഏകതാ മഹാസഭയുടെയും മറ്റ് കർഷകസംഘടനകളുടെയും ആഭിമുഖ്യത്തിൽ സംസ്ഥാന വ്യാപകമായി പ്രതിഷേധ പ്രകടനങ്ങൾ സംഘടിപ്പിച്ചു. പ്രക്ഷോഭകർ പ്രധാനമന്ത്രിയുടെ കോലം കത്തിച്ചു. ചൊവ്വാഴ്‌ചത്തെ ഭാരത് ബന്ദ് സംസ്ഥാനത്ത് വൻ വിജയമാക്കുമെന്ന് കിസാൻസഭാ നേതാവ് സഞ്‌ജയ് പറാട്ടെ അറിയിച്ചു. ജാർഖണ്ഡ് അടക്കം മറ്റ് സംസ്ഥാനങ്ങളിലും പ്രതിഷേധങ്ങൾ തുടരുകയാണ്.\nകര്‍ഷകസമരം: സുപ്രീം കോടതി ഇടപെടല് സര്‍ക്കാരിനെ രക്ഷിക്കാന്: ഐ എന് എല്


പെൺകുഞ്ഞുങ്ങളെ പ്രചോദിപ്പിക്കാൻ റോസയും സാല്ലിയും | Women Employment | Career for Women | Manorama Online\nപെൺകുഞ്ഞുങ്ങളെ പ്രചോദിപ്പിക്കാൻ റോസയും സാല്ലിയും\nമനോരമ ലേഖകൻ August 29, 2019 04:56 PM IST\nറോസാ പാര്‍ക്കിന്റെയും സാല്ലി റൈഡിന്റെയും മാതൃകയിലുള്ള ബാർബി ഡോളുകൾ\nവ്യക്തിത്വം തിരിച്ചറിയുന്നതോടെ ആത്മവിശ്വാസം നഷ്ടപ്പെടുന്നവരുണ്ട്; മുന്നോട്ടു കുതിക്കാനുള്ള ശക്തി സംഭരിക്കുന്നവരുമുണ്ട്. ആണ്‍കുട്ടികള് പൊതുവേ വളരെവേഗം ആത്മവിശ്വാസമുള്ളവരായി മുന്നോട്ടുള്ള പാതയില് അതിവേഗം നടക്കുമ്പോള് പെണ്‍കുട്ടികളിൽ ചിലർ പിന്‍വലിയുന്ന സ്വഭാവക്കാരാണ്. തങ്ങള് ഏതോ വിചിത്ര ജീവികളാണെന്നു പോലും കരുതുന്ന ചിന്താഗതി അവരില് വേരുറപ്പിക്കുന്നു.\nA post shared by Barbie (@barbie) on Aug 26, 2019 at 11:01am PDT\nഇത് അവരെ സമൂഹത്തിന്റെ പിന്നണിയിലേക്കും ഇരുട്ടിലേക്കും തള്ളിയിടുന്നു. ഇനിയും അതു തുടരരുതെന്ന് ആഹ്വാനം ചെയ്യുകയാണ് ബാര്‍ബി ഡോള് പരമ്പരയിലൂടെ പുതിയ രണ്ടു പേര്. റോസാ പാര്‍ക്കും സാല്ലി റൈഡും. ഇവരുടെ മാതൃകയിലുള്ള ബാര്‍ബിക്കുട്ടികള് ഇനി ലോകമെങ്ങുമുള്ള പെണ്‍കുട്ടികളെ പ്രചോദനത്തിന്റെ വഴിയിലൂടെ നയിക്കുന്നത് ഉയര്‍ച്ചയിലേക്ക്. ജീവിതത്തിലും കരിയറിലും. കഴിഞ്ഞവര്‍ഷം രൂപകല്‍പന നടത്തിയെങ്കിലും ഇക്കഴിഞ്ഞ സ്ത്രീ-പുരുഷ തുല്യത ആചരിക്കുന്ന ദിവസമാണ് ഈ പുതിയ ബാര്‍ബിക്കുട്ടികള് ഔദ്യോഗികമായി പുറത്തുവന്നിരിക്കുന്നത്.\nആദ്യ ഓർഡർ ലഭിച്ചത് 10 ലക്ഷത്തിന്; ഇന്ന് നടത്തുന്നത് 100 കോടിയുടെ ബിസിനസ്\nആമുഖം വേണ്ടാത്തവരും വിശദീകരണം ആവശ്യമില്ലാത്തവരുമാണ് റോസ പാര്‍ക്കും സാല്ലി റൈഡും. ലോകചരിത്രത്തിന്റെ ഭാഗം. സാംസ്കാരിക പൈതൃകത്തിന്റെ ഭാഗം. ചരിത്രം തിരുത്തിയെഴുതി ചരിത്രം കുറിച്ചവര്. ആധുനിക പൗരാവകാശ പ്രസ്ഥാനങ്ങളുടെ മാതാവ് എന്നാണ് റോസ പാര്‍ക് അറിയപ്പെടുന്നതുതന്നെ. സ്ത്രീകള് ചിന്തിക്കുകപോലും ചെയ്യാതിരുന്ന വഴികളിലേക്ക് ഇറങ്ങുകയും അവകാശങ്ങളുടെ കൊടികളുമായി സമൂഹത്തിന്റെ ചിന്താഗതി തിരുത്തുകയും ചെയ്ത മഹത്തായ വ്യക്തിത്വം. എന്നെന്നും ലോകം ആരാധനയോടെ മന്ത്രിക്കുന്ന പേര്. ഭാവി തലമുറകള്‍ക്കൂകൂടി വഴികാട്ടി. അവരുടെ രൂപത്തിലും ഭാവത്തിലുമുള്ള ബാര്‍ബി ഡോള് ഇനി എണ്ണമറ്റ തലമുറകള്‍ക്കും പ്രചോദനമേകും. കളിയിലും ചിരിയിലും ഒപ്പംകൂടി, സന്തോഷത്തിലും സങ്കടത്തിലും ഒപ്പംനിന്ന് കുട്ടികള്‍ക്കൊപ്പം ഒരുമിച്ച് ഉണ്ടും ഉറങ്ങിയും.\nഅമേരിക്കയിലെ ആദ്യ വനിതാ ബഹിരാകാശ യാത്രികയാണ് സാല്ലി റൈഡ്. ബഹിരാകാശത്തു സഞ്ചരിക്കുന്ന ഏറ്റവും പ്രായം കുറഞ്ഞ വനിത. ഇന്നും ആരും തകര്‍ത്തിട്ടില്ലാത്ത റെക്കോര്‍ഡിന്റെ ഉടമ. സ്ത്രീകളുടെ ശാക്തീകരണത്തിലേക്കുള്ള ഒരു വലിയ ചുവടുവയ്പായിരിക്കും ഇരുവരുടെയും പേരിലുള്ള ബാര്‍ഡി ഡോളുകളുടെ രൂപകല്‍പന എന്നാണ് കളിപ്പാട്ട നിര്‍മാണ രംഗത്തെ മാറ്റല് പറയുന്നത്. സമൂഹത്തില് സ്ത്രീകള് എത്ര പ്രധാനപ്പെട്ടവരാണെന്നും അവര്‍ക്ക് എത്രമാത്രം വലിയ സംഭാവനകള് ചെയ്യാന് കഴിയുമെന്ന് ഓര്‍മിപ്പിക്കാനും ഇനി ഇവര്‍ക്കു കഴിയും.


വി.ഡി സതീശനെ പ്രതിപക്ഷ നേതാവാക്കിയപ്പോള് കേന്ദ്രം പറഞ്ഞ തലമുറമാറ്റം സുധാകരന്‍റെ കാര്യത്തില് അവകാശപ്പെടാനാവില്ലെങ്കിലും നേതൃമാറ്റം നേതൃമാറ്റം തന്നെയാണ്. അതിന് അതിന്‍റേതായ പ്രസക്തിയുമുണ്ട്, അതുകൊണ്ടുതന്നെ സുധാകരന്‍റെ നിയമനത്തിനു പരക്കെ അംഗീകാരം കിട്ടിയിരിക്കുന്നു; ഇനി കോണ്‍ഗ്രസിന് സുധാകരന്‍റെ ശക്തിയും ശബ്ദവും ! സുധാകരനു ശത്രു കുമ്പക്കുടി സുധാകരന് മാത്രം-മുഖപ്രസംഗത്തില് ജേക്കബ് ജോര്‍ജ്ജ് എഴുതുന്നു\nകണ്ണൂരിന്‍റെ പുലിക്കുട്ടിയെന്നാണ് സുധാകരന്‍റെ വത്സല ശിഷ്യഗണങ്ങള് അദ്ദേഹത്തെ വിശേഷിപ്പിക്കുന്നത്. സിപിഎമ്മിന്‍റെ ചുവപ്പു കോട്ടയായ കണ്ണൂരില് കോണ്‍ഗ്രസുകാരുടെ സംരക്ഷകനെന്ന നിലയ്ക്ക് പേരെടുത്ത എടയ്ക്കാട്ട് നടാല് സ്വദേശി കുമ്പക്കുടി സുധാകരന്. 73 -ാം വയസിലും കൃത്യമായ വ്യായാമത്തിലൂടെയും ക്രമമായ ഭക്ഷണ രീതീയിലൂടെയും മെരുക്കിയെടുത്ത പേശീബലമുള്ള ഉറച്ച ശരീരം. പ്രസംഗ വേദികളില് തീ തുപ്പുന്ന സുധാകരന്. അണികളെ ആവേശഭരിതരാക്കാന് പോരുന്ന പ്രസംഗവും ശരീര ഭാഷയും നിലപാടുകളും എല്ലാം കണ്ണൂര് രാഷ്ട്രീയത്തിന്‍റെ മൂശയില് രൂപംകൊണ്ട കെ എസ് എന്ന കെ സുധാകരന്. കണ്ണൂരിന്‍റെ സ്വന്തം പോരാളി.\nവീഡി സതീശനെ പ്രതിപക്ഷ നേതാവാക്കിയപ്പോള് കേന്ദ്രം പറഞ്ഞ തലമുറമാറ്റം സുധാകരന്‍റെ കാര്യത്തില് അവകാശപ്പെടാനാവില്ലെങ്കിലും നേതൃമാറ്റം നേതൃമാറ്റം തന്നെയാണ്. അതിന് അതിന്‍റേതായ പ്രസക്തിയുമുണ്ട്. അതുകൊണ്ടുതന്നെ സുധാകരന്‍റെ നിയമനത്തിനു പരക്കെ അംഗീകാരം കിട്ടിയിരിക്കുന്നു. ഉമ്മന് ചാണ്ടിയും രമേശ് ചെന്നിത്തലയും മുല്ലപ്പള്ളിയുമെല്ലാം പൂര്‍ണ പിന്തുണ വാഗ്ദാനം ചെയ്ത് മുന്നോട്ടു വന്നിരിക്കുന്നു. എങ്ങും മുറുമുറുപ്പില്ല. പ്രതിഷേധവും അപ:ശബ്ദവുമില്ല. സുധാകരന് എല്ലാ വിഭാഗങ്ങളുടെയും പിന്തുണയുള്ള കെപിസിസി അധ്യക്ഷന്, ഇനി കോണ്‍ഗ്രസിന് സുധാകരന്‍റെ ശക്തിയും ശബ്ദവും.\nകേരളത്തിലെന്നല്ല, ദേശീയ തലത്തില് തന്നെ കോണ്‍ഗ്രസിന് മഹത്തായ ഒരു പാരമ്പര്യമുണ്ട്. സുഭാഷ് ചന്ദ്ര ബോസും മഹാത്മാഹാന്ധിയും ജവഹര്‍ലാല് നെഹൃവുമൊക്കെച്ചേര്‍ന്നു കാലങ്ങളിലൂടെ രൂപപ്പെടുത്തിയ കോണ്‍ഗ്രസാണത്. അഹിംസയുടെയും കറതീര്‍ന്ന മതേതരത്വത്തിന്‍റെയും സോഷ്യലിസത്തിന്‍റെയും ചിന്തകളില് അടിസ്ഥാനമിട്ട ശക്തമായ ഒരടിത്തറ.\nകേരളത്തിലെ കോണ്‍ഗ്രസിനും അങ്ങനെയൊരു പൈതൃകമുണ്ട്. അത് മഹത്തായ ഒരു പൈതൃകം തന്നെയാണ്. അതുകൊണ്ടുതന്നെയാണ് കോണ്‍ഗ്രസിന് ഇന്നും കേരളത്തില് വലിയ പ്രസക്തിയുള്ളത്. ആ പ്രസക്തി കണ്ടിട്ടുതന്നെയാണ് കോണ്‍ഗ്രസ് ഹൈക്കമാന്‍റ് കേരളത്തിലെ കോണ്‍ഗ്രസിനെ വളര്‍ച്ചയിലേയ്ക്ക് തിരികെ കൊണ്ടുവരാന് പെടാപ്പാടു പെടുന്നത്. ഉമ്മന് ചാണ്ടിയും രമേശ് ചെന്നിത്തലയും മുല്ലപ്പള്ളിയും സമ്മതം മൂളാതിരുന്നിട്ടും സുധാകരനെ തന്നെ പ്രസിഡന്‍റാക്കിയത്.\nകാരണം ഗ്രൂപ്പുകളെക്കൊണ്ടു കോണ്‍ഗ്രസുകാര് ആകെ മടുത്തിരിക്കുന്നു. ഗ്രൂപ്പുകളുമായി ചില നേതാക്കള് കോണ്‍ഗ്രസ് രാഷ്ട്രീയം കളിച്ചത് സ്വന്തം താല്‍പര്യങ്ങള് സംരക്ഷിക്കാന് മാത്രമായിരുന്നുവെന്ന് പ്രവര്‍ത്തകരൊക്കെയും മനസിലാക്കിയിരിക്കുന്നു. ഗ്രൂപ്പുകളിച്ചു കളിച്ച് നേതാക്കള് സ്ഥാനമാനങ്ങളൊക്കെയും തട്ടിയെടുത്തു. കാലാകാലങ്ങളില് ഒരേ നേതാക്കള് തന്നെയും പിന്നെയും സ്ഥാനമാനങ്ങള് കൈക്കലാക്കി. കാലം കടന്നുപോയിട്ടും നേതാക്കളും സ്ഥാനമാനങ്ങളും മാറിയില്ല. ഒക്കെയും അവിടെത്തന്നെ നിന്നു. അവരുടെയൊക്കെ കൈയില്‍ത്തന്നെ.\nഅധികാര സ്ഥാനങ്ങളിലും സംഘടനാ സ്ഥാനങ്ങളിലും അതേ നേതാക്കള് പിന്നെയും പിന്നെയും അമര്‍ന്നിരുന്നു. യുവാക്കള് ഗ്രൂപ്പിനു വേണ്ടി പണിയെടുത്തു ജീവിതം പാഴാക്കി. തലമുറകള് തന്നെ ഇങ്ങനെ കടന്നുപോയി. കോണ്‍ഗ്രസിലെ യാഥാര്‍ഥ്യം കണ്ട യുവാക്കള് കോണ്‍ഗ്രസ് വിട്ടകന്നു. കഴി‍ഞ്ഞ പഞ്ചായത്ത് തെര‍ഞ്ഞെടുപ്പില് തിരുവനന്തപുരത്തുനിന്നും നഗര സഭയില് കോണ്‍ഗ്രസിനു കിട്ടിയത് നൂറില് വെറും ഒമ്പതു സീറ്റ്. അതിന്‍റെ വലിയ തുടര്‍ച്ചയായിരുന്നു പിണറായിയുടെ ഭരണ തുടര്‍ച്ച. മോഹഭംഗം വന്ന തലമുറകള് കോണ്‍ഗ്രസ് വിട്ടുപോയ കാര്യം ഉമ്മന് ചാണ്ടിയും രമേശ് ചെന്നിത്തലയും മുല്ലപ്പള്ളി രാമചന്ദ്രനും അറിഞ്ഞതേയില്ല. വിഡി സതീശന്‍റെ നിയമനത്തില് തലമുറ മാറ്റമുണ്ടല്ലൊ എന്നു പറഞ്ഞ് ഹൈക്കമാന്‍റ് അഭിമാനം കൊള്ളുന്നു. എല്ലാം ശരിയാക്കാന് കെ സുധാകരനെ ഭാരമേല്‍പിച്ച് ഹൈക്കമാന്‍റ് കൈകഴുകി മാറി നില്‍ക്കുന്നു.\nഇനിയിപ്പോള് സുധാകരന്‍റെ ഊഴം. എന്തായിരിക്കും കേരളത്തിലെ കോണ്‍ഗ്രസിനെക്കുറച്ച് അദ്ദേഹത്തിന്‍റെ കാഴ്ചപ്പാട് ? എന്തായിരിക്കും കോണ്‍ഗ്രസിന്‍റെ വളര്‍ച്ചയ്ക്ക് സുധാകരന് മുന്നില് കാണുന്ന വഴി ? താഴേതട്ടില് താറുമാറായിപ്പോയ കോണ്‍ഗ്രസിനെ പുനരുജ്ജീവിപ്പിക്കാന് എന്തു മരുന്നാണ് കൈയിലുള്ളത് ?\nകണ്ണൂരിന്‍റെ പുലിക്കുട്ടി വരുന്നുണ്ടേ എന്ന് സുധാകരന്‍റെ കണ്ണൂരിലെ പോരാളികള് ആര്‍ത്തട്ടഹസിക്കുന്നുണ്ട്. കേരളത്തിലെങ്ങും കോണ്‍ഗ്രസുകാരില് ആവേശവും പ്രതീക്ഷയും അലതല്ലുന്നുണ്ട്. ഗ്രൂപ്പുകള്‍ക്കു വിലയില്ലാതാവുന്നതും അവയൊക്കെ ശിഥിലമാവാന് തുടങ്ങുന്നതും പ്രവര്‍ത്തകര് സന്തോഷത്തോടെ കാണുന്നുണ്ട്. അവര്‍ക്ക് സുധാകരനില് വലിയ പ്രതീക്ഷയുണ്ട്.\nകെ സുധാകരന് കേരളത്തിലെ കോണ്‍ഗ്രസ് അദ്ദേഹത്തിലര്‍പ്പിച്ചിരിക്കുന്ന പ്രതീക്ഷയ്ക്കൊപ്പം വളര്‍ന്നെത്തുമോ ? കണ്ണൂരിന്‍റെ കടുത്ത രാഷ്ട്രീയം പഠിപ്പിച്ച വഴിയിലൂടെയാവുമോ കോണ്‍ഗ്രസിനെ അദ്ദേഹം കൊണ്ടുപോവുക ? കേരളത്തിന്‍റെ സാമൂഹ്യ യാഥാര്‍ത്ഥ്യങ്ങളും കോണ്‍ഗ്രസിന്‍റെ തനതു ശക്തിയും ദൗര്‍ബല്യവും ഉള്‍ക്കാമ്പും യുക്തിയും ബുദ്ധിയും തന്ത്രവുമൊക്കെ ചേര്‍ത്തൊരുക്കിയും പുതിയൊരു പന്ഥാവു വെട്ടിത്തെളിക്കുമോ ?\nഫലം എന്തായാലും ഉത്തരവാദി കെ സുധാകരന് തന്നെയാവും. നല്ലതായാലും ചീത്തയായാലും. കണ്ണൂരിന്‍റെ വീര പുത്രനായി തുടരാനാണെങ്കില് സുധാകരന്‍റെ ശത്രു സുധാകരന് തന്നെയായിരിക്കും.


പാലാ സ്വദേശി നിർമിച്ച മഹേന്ദ്ര കട്ട്ചേസ് ജീപ്പിന്‍റെ മിനിയേച്ചർ സോഷ്യൽ മീഡിയയിൽ വൈറലാകുന്നു. പാലാ ചെത്തിമറ്റത്ത് വർക്ക്ഷോപ്പ് നടത്തുന്ന ഷിനു കെ. ജി. (അനിയൻ)യാണ് ജീപ്പിന്‍റെ മിനിയേച്ചർ നിർമിച്ച് താരമായിരിക്കുന്നത്. സുഹൃത്തായ കെഎസ്ആർടിസി ഡ്രൈവർ രതീഷ് ജീപ്പ് ഓടിക്കുന്നതിന്‍റെ വീഡിയോയാണ് വൈറലാകുന്നത്.\nനിർമിച്ചത് കുട്ടികൾ വേണ്ടി, ഓടിക്കുന്നത് മുതിർന്നവർ\nസഹോദരന്‍റെ മക്കൾക്കു വേണ്ടിയാണ് ഷിനു മിനിയേച്ചർ നിർമിക്കാൻ തീരുമാനിച്ചത്. ആറു വർഷം മുന്പാണ് പണി ആരംഭിച്ചത്. പല തിരക്കുകളും കാരണം പണി നീണ്ടുപോയി.\n2020ൽ ലോക്ക് ഡൗൺ പ്രഖ്യാപിച്ചതോടെ മിനിയേച്ചർ നിർമാണത്തിന് കൂടുതൽ സമയം കിട്ടി. കഴിഞ്ഞ ദിവസമാണ് വാഹനം പൂർത്തിയായത്. രണ്ട് പേർക്ക് സഞ്ചരിക്കാവുന്ന വിധത്തിലാണ് ജീപ്പ് നിർമിച്ചിരിക്കുന്നത്. കുട്ടികൾക്ക് വേണ്ടിയാണ് വണ്ടി നിർമിച്ചതെങ്കിലും വാഹനം കാണാനെത്തുന്ന മുതിർന്നവരാണ് ഇപ്പോൾ കൂടുതലും വാഹനം ഓടിക്കുന്നത്.\nഒരു കട്ട്ചേസ് ജീപ്പിലുള്ള എല്ലാ ഭാഗങ്ങളും മിനിയേച്ചറിലും ഷിനു ഉൾക്കൊള്ളിച്ചിട്ടുണ്ട്. ഫസ്റ്റ് ഗീയറും ടോപ്പ് ഗിയറും റിവേഴ്സ് ഗിയറും വാഹനത്തിലുണ്ട്. ലൈറ്റുകൾ, സ്റ്റിയറിംഗ്, സീറ്റ് തുടങ്ങിയവയെല്ലാം ഭംഗിയായി വാഹനത്തിൽ ഉൾക്കൊള്ളിച്ചിട്ടുണ്ട്.\nആറു വാഹനങ്ങളുടെ പാർട്സ്\nആറു വാഹനങ്ങളുടെ പാർട്സുകൾ ഇതിനായി ഉപയോഗിച്ചെന്ന് ഷിനു ദീപിക ഡോട് കോമിനോട് പറഞ്ഞു. ആക്ടീവയുടെ എൻജിനാണ് ഉപയോഗിച്ചിരിക്കുന്നത്. ടാറ്റ 407, വിക്രം, ഹീറോ ഹോണ്ട സ്പ്ലെൻഡർ, ബുള്ളറ്റ്, മാരുതി വാൻ തുടങ്ങിയ വാഹനങ്ങളുടെ പാർട്സുകളാണ് ഉപയോഗിച്ചിരിക്കുന്നത്.\nനിർമാണത്തിനിടെ പലപ്പോഴും പണി നിർത്തുന്നതിനെക്കുറിച്ച് ആലോച്ചിരുന്നു. മിനിയേച്ചറിന്‍റെ ആവശ്യത്തിനുള്ള ചെറിയ സാധനങ്ങളുടെ ലഭ്യതക്കുറവും സാധനങ്ങളുടെ വിലക്കയറ്റവും പ്രതിസന്ധി സൃഷ്ടിച്ചു. ഒന്നരലക്ഷത്തിലധികം രൂപ മിനിയേച്ചർ നിർമിക്കാൻ ചെലവായെന്ന് ഷിനു പറയുന്നു.\nമിനിയേച്ചർ വാങ്ങാൻ താത്പര്യം പ്രകടിപ്പിച്ച് ആളുകൾ എത്തുന്നുണ്ട്. വിൽപ്പനയെക്കുറിച്ച് താത്ക്കാലം ചിന്തിക്കുന്നില്ല. ഇതുപോലെ വാഹനം നിർമിച്ചു നൽകുമോ എന്നും ആളുകൾ അന്വേഷിക്കുന്നുണ്ട്. പക്ഷെ തത്ക്കാലം അക്കാര്യത്തിലും തീരുമാനമൊന്നും എടുത്തിട്ടില്ലെന്നും ഷിനു പറഞ്ഞു. ഭാര്യ സൗമ്യയും കുടുംബവും ഷിനുവിന് പിന്തുണയുമായി കൂടെയുണ്ട്.\n"ജയിലിലടച്ചത് പിണറായിയുടെ കുശുമ്പ് കാരണം, പറയാനുള്ള ഇനിയും പറയും'


കറുത്തവര്‍ഗ്ഗക്കാരന് പോലീസ് കസ്റ്റഡിയില് മരിച്ചു; ബാള്‍ട്ടിമൂറില് കലാപം - ഇ വാർത്ത | evartha\nകറുത്തവര്‍ഗ്ഗക്കാരന് പോലീസ് കസ്റ്റഡിയില് മരിച്ചു; ബാള്‍ട്ടിമൂറില് കലാപം\nബാള്‍ട്ടിമൂര്: കറുത്തവര്‍ഗ്ഗക്കാരന് പോലീസ് കസ്റ്റഡിയില് വെച്ച് മരിച്ചതിനെ തുടര്‍ന്ന് അമേരിക്കന് നഗരമായ ബാള്‍ട്ടിമൂറില് നടന്ന പ്രതിഷേധ പ്രകടനങ്ങള് അക്രമാസക്തമായി. തലസ്ഥാന നഗരമായ വാഷിങ്ടണില്‍നിന്ന് 64 കി.മി അകലെയുള്ള ബാള്‍ട്ടിമൂറിൽ പ്രതിഷേധക്കാരുമായി ഉണ്ടായ ഏറ്റുമുട്ടലില് 15 പോലീസുകാര്‍ക്ക് പരിക്കേറ്റു.\nനിര്‍മ്മാണത്തിലിരുന്ന കെട്ടിടം പ്രതിഷേധക്കാര് അഗ്നിക്കിരയാക്കി. പോലീസ് വാഹനങ്ങള്‍ക്കും കടകള്‍ക്കും നേരെ അക്രമമുണ്ടായി. അക്രമം വ്യാപകമായതോടെ മേരിലാന്‍ഡ് ഗവര്‍ണര് നഗരത്തില് അടിയന്തരാവസ്ഥ പ്രഖ്യാപിച്ചു.\nആഫ്രിക്കന് വംശജനായ ഫ്രെഡി ഗ്രേ (25) ആണ് മരിച്ചത്. നട്ടെല്ലിന് പരിക്കേറ്റ യുവാവ് ഒരാഴ്ചയോളം അബോധാവസ്ഥയില് ആയിരുന്നു. സംഭവത്തെക്കുറിച്ച് ജസ്റ്റിസ് ഡിപ്പാര്‍ട്ട്‌മെന്റ് അന്വേഷണം തുടങ്ങിയിട്ടുണ്ട്. ആറ് പോലീസ് ഉദ്യോഗസ്ഥരെ അധികൃതര് സസ്‌പെന്‍ഡ് ചെയ്തു. യുവാവിന്റെ ശവസംസ്‌കാര ചടങ്ങിന് തൊട്ടുപിന്നാലെയാണ് നഗരത്തില് അക്രമം നടന്നത്.